

**แผนปฏิบัติการป้องกันการทุจริต 4 ปี**

**(พ.ศ. 2561 – 2564)**





**จัดทำโดย**

**เทศบาลตำบลไม้เรียง**

**อำเภอฉวาง จังหวัดนครศรีธรรมราช**

**ส่วนที่ 1**

**บทนำ**

**1) การวิเคราะห์ความเสี่ยงในการเกิดการทุจริตในเทศบาล**

องค์กรปกครองส่วนท้องถิ่นเป็นหน่วยงานของรัฐภายใต้โครงสร้างการจัดระเบียบบริหารราชการตามหลักการกระจายอำนาจการปกครอง ที่มุ่งเน้นการกระจายอำนาจจากส่วนกลางลงสู่ท้องถิ่นและเป็นกลไกหนึ่งในการส่งเสริมการปกครองในระบอบประชาธิปไตย เป็นหน่วยงานหลักในการจัดทำบริการสาธารณะและกิจกรรมสาธารณะเพื่อประโยชน์ของประชาชนในท้องถิ่น ถือเป็นกลไกสำคัญในการพัฒนาท้องถิ่นซึ่งนำไปสู่การพัฒนาทั่วทั้งประเทศและต้องยอมรับว่าองค์กรปกครองส่วนท้องถิ่นเป็นหน่วยงานราชการที่พบปัญหาการทุจริตมากกว่าหน่วยงานราชการอื่น

**การทุจริตในระดับท้องถิ่น** พบว่าปัจจัยที่มีผลต่อการขยายตัวของการทุจริตในระดับท้องถิ่น ได้แก่ การกระจายอำนาจลงสู่องค์กรปกครองส่วนท้องถิ่น แม้ว่าโดยหลักการแล้วการกระจายอำนาจมีวัตถุประสงค์สำคัญเพื่อให้บริการต่าง ๆ ของรัฐสามารถตอบสนองต่อความต้องการของชุมชนมากขึ้น มีประสิทธิภาพมากขึ้น แต่ในทางปฏิบัติทำให้แนวโน้มของการทุจริตในท้องถิ่นเพิ่มมากยิ่งขึ้นเช่นเดียวกัน

**ลักษณะการทุจริตในส่วนขององค์กรปกครองส่วนท้องถิ่น** จำแนกเป็น 7 ประเภท ดังนี้

1)  สภาพหรือลักษณะปัญหาการทุจริตที่เกิดจากการทุจริตด้านงบประมาณ การทำบัญชี การจัดซื้อจัดจ้างและการเงินการคลัง ส่วนใหญ่พบว่ามีสาเหตุมาจากการที่องค์กรปกครองส่วนท้องถิ่น ละเลยไม่ปฏิบัติหรือไม่ทำตามระเบียบฯและอ้างว่าไม่ทราบเกี่ยวกับเรื่องที่มีการให้จัดทำและ ไม่จัดทำ ซึ่งเมื่อพิจารณาจากการวิเคราะห์ข้อมูลในส่วนเรื่องที่กลุ่มองค์กรปกครองส่วนท้องถิ่นไม่จัดทำอันเป็นผลก่อให้เกิดการทุจริตในองค์กรปกครองส่วนท้องถิ่น

2) สภาพหรือปัญหาที่เกิดจากตัวบุคคลโดยเฉพาะผู้บริหารท้องถิ่น และสมาชิกสภาท้องถิ่นบางส่วนเช่น มีญาติหรือพวกพ้องมาเป็นผู้รับเหมาการจัดซื้อจัดจ้างที่มีการเอื้อประโยชน์ให้พวกพ้องหรือกลุ่มญาติของตัวเอง บุคคลที่เป็นพนักงานส่วนท้องถิ่นกับผู้บริหารท้องถิ่นซึ่งบางส่วนใช้ตำแหน่งของตนแสวงหาผลประโยชน์ บุคลากรขององค์กรปกครองส่วนท้องถิ่นมีการเก็บรายได้แล้วไม่ส่งคลัง มีการแก้ไขหลักฐานการเงิน หรือบุคลากรและผู้บริหารท้องถิ่นบางส่วน มีการจ่ายเงินของการคลังโดยไม่มีหลักฐาน เช่น การเขียนเติมจำนวนเงิน หรือการรับเงินเก็บภาษี รับเงินเก็บค่าขยะเก็บเงินมาแล้วไม่นำส่งคลัง ซึ่งเมื่อมีการกระทำอย่างเป็นประจำหลังจากที่เก็บเงินได้จำนวนมาก ไม่นำส่งหรือมีการหนีไป หรือส่วนหนึ่งเจ้าหน้าที่คลังมีการปลอมเช็คตลอดจนการนำของหลวงหรือของทางราชการไปใช้เป็นการส่วนตัว ตลอดจนการปิดบังข้อมูลข่าวสารแก่ประชาชน

3) สภาพการทุจริตอันเกิดจากช่องว่างของกฎระเบียบและกฎหมายในส่วนช่องว่างของกฎหมายและระเบียบต่างๆ มุ่งวิเคราะห์ระบบตรวจสอบและระบบโครงสร้างขององค์กรปกครองส่วนท้องถิ่นกฎหมายเปิดช่องว่างให้มีการทุจริตได้ เนื่องจากระบบถ่วงดุลขาดความเข้มแข็ง

4) สภาพหรือลักษณะปัญหาของการทุจริตที่เกิดจากการขาดความรู้ความเข้าใจและขาดคุณธรรมจริยธรรมเช่น องค์กรปกครองส่วนท้องถิ่นที่มีขนาดเล็ก อาจมีพนักงานท้องถิ่นที่บรรจุเข้ารับราชการโดยมีวุฒิการศึกษาตั้งแต่ระดับต่ำกว่าปริญญาตรี และผ่านการนิเทศงานมาน้อยหรือไม่มีความรู้เฉพาะด้านดีพอตลอดจนผู้บริหารท้องถิ่นและพนักงานส่วนท้องถิ่น มีพฤติกรรมแสวงหาผลประโยชน์โดยอาศัยช่องโหว่ของกฎหมายแสดงให้เห็นถึงการไม่มีคุณธรรม จริยธรรม ดังนั้น ผู้บริหารท้องถิ่นและเจ้าหน้าที่ขององค์กรปกครองส่วนท้องถิ่น จำเป็นต้องมีการเพิ่มพูนความรู้ หากไม่มีความรู้ความเข้าใจ อาจทำให้การปฏิบัติราชการเกิดความผิดพลาดได้

5) สภาพหรือลักษณะปัญหาที่เกิดจากการขาดประชาสัมพันธ์ให้ประชาชนทราบ ซึ่งองค์กรปกครองส่วนท้องถิ่นส่วนหนึ่งไม่ชี้แจงประชาสัมพันธ์เกี่ยวกับข้อมูลข่าวสารขององค์กรปกครองส่วนท้องถิ่นให้ประชาชนทราบ เช่น ไม่แจ้งงบประมาณขององค์กรปกครองส่วนท้องถิ่นให้ประชาชนทราบ และไม่ส่งข่าวสารทางราชการให้ประชาชนทราบไม่มีการประกาศในช่องทางการสื่อสารให้ประชาชนทราบในการดำเนินงานโครงการและกิจกรรมต่างๆ

6) สภาพหรือลักษณะปัญหาของการทุจริตที่เกิดจากการตรวจสอบขาดความหลากหลายในการตรวจสอบจากภาคส่วนต่างๆหน่วยงานตรวจสอบองค์กรปกครองส่วนท้องถิ่นมีกำลังพลไม่เพียงพอ ส่วนระบบการตรวจสอบภายในขององค์กรปกครองส่วนท้องถิ่น มักพบว่าผู้บริหารท้องถิ่นไม่ควบคุมดูแลเจ้าหน้าที่ให้ปฏิบัติตามกฎหมาย และระเบียบข้อบังคับต่างๆ อย่างเคร่งครัด และฝ่ายสภาท้องถิ่นที่ต้องทำหน้าที่เป็นฝ่ายกำกับดูแลและควบคุมคอยตรวจสอบการทำงานของฝ่ายบริหารในองค์กรปกครองส่วนท้องถิ่นให้ถูกต้องเหมาะสม เพื่อประโยชน์ของประชาชนแต่กลับพบว่าปัจจุบันฝ่ายสภาท้องถิ่น โดยส่วนใหญ่กับกลายเป็นกลุ่มเดียวกับผู้บริหารท้องถิ่นจึงทำให้สมาชิกสภาท้องถิ่นเข้าไปมีส่วนร่วมในการตรวจสอบผู้บริหารท้องถิ่นได้น้อย

7) สภาพหรือลักษณะปัญหาของการทุจริตที่เกิดจากอำนาจ บารมี และอิทธิพลท้องถิ่นที่ส่งผลให้เกิดการทุจริตโดยเฉพาะอิทธิพลและอำนาจของฝ่ายการเมืองที่ครอบงำ หรือสามารถให้คุณให้โทษต่อเจ้าหน้าที่หรือพนักงานส่วนท้องถิ่นได้ตลอดจนการใช้อิทธิพลข่มขู่ หรือกีดกันผู้เสนอราคารายอื่นๆ การบีบบังคับให้ผู้มีส่วนเกี่ยวข้องตรวจรับงานโครงการต่างๆ ตลอดจนบางครั้งประชาชนในท้องถิ่นไม่กล้าที่จะให้การเป็นพยานเพื่อเอาผิดกับผู้ทุจริต และส่วนหนึ่งวัฒนธรรมที่ฝังรากลึกของคนในสังคมไทยมานาน เช่น ความเกรงกลัวอิทธิพล การนับถือผู้มีบารมี การสำนึกบุญคุณของผู้มีพระคุณ สิ่งเหล่านี้ทำให้ผู้บริหารท้องถิ่นใช้อำนาจหน้าที่การงานในการแสวงหาผลประโยชน์

**สาเหตุและปัจจัยที่นำไปสู่การทุจริตขององค์กรปกครองส่วนท้องถิ่น**สามารถสรุปได้ ดังนี้

**1) โอกาส** แม้ว่าในปัจจุบันมีหน่วยงานและกฎหมายที่เกี่ยวข้องกับการป้องกันและปราบปรามการทุจริตแต่พบว่า ยังคงมีช่องว่างที่ทำให้เกิดโอกาสของการทุจริต ซึ่งโอกาสดังกล่าวเกิดขึ้นจากการบังคับใช้กฎหมายที่ไม่เข้มแข็ง กฎหมาย กฎระเบียบไม่รัดกุม และอำนาจหน้าที่โดยเฉพาะข้าราชการระดับสูงก็เป็นอีกโอกาสหนึ่งที่ทำให้เกิดการทุจริต

**2) สิ่งจูงใจ** เป็นที่ยอมรับว่าสภาวะทางเศรษฐกิจที่มุ่งเน้นเรื่องของวัตถุนิยม สังคมทุนนิยม ทำให้คนในปัจจุบันมุ่งเน้นที่การสร้างความร่ำรวย ด้วยเหตุนี้จึงเป็นแรงจูงใจให้เจ้าหน้าที่มีแนวโน้มที่จะทำพฤติกรรมการทุจริตมากยิ่งขึ้น

**3) การขาดกลไกในการตรวจสอบความโปร่งใส** การทุจริตในปัจจุบันมีรูปแบบที่ซับซ้อนขึ้น โดยเฉพาะการทุจริตในเชิงนโยบายที่ทำให้การทุจริตกลายเป็นความชอบธรรมในสายตาของประชาชน ขาดกลไกการตรวจสอบความโปร่งใสที่มีประสิทธิภาพ ดังนั้นจึงเป็นการยากที่จะเข้าไปตรวจสอบการทุจริตของบุคคลเหล่านี้

**4) การผูกขาด** ในบางกรณีการดำเนินงานของภาครัฐ ได้แก่ การจัดซื้อ-จัดจ้าง เป็นเรื่องของการผูกขาด ดังนั้นจึงมีความเกี่ยวข้องเป็นห่วงโซ่ผลประโยชน์ทางธุรกิจ ในบางครั้งพบบริษัทมีการให้สินบนแก่เจ้าหน้าที่เพื่อให้ตนเองได้รับสิทธิในการดำเนินงานโครงการของภาครัฐ รูปแบบของการผูกขาด ได้แก่ การผูกขาดในโครงการก่อสร้างและโครงสร้างพื้นฐานภาครัฐ

**5) การได้รับค่าตอบแทนที่ไม่เหมาะสม** รายได้ไม่เพียงพอต่อรายจ่าย ความยากจนถือเป็นปัจจัยหนึ่งที่ทำให้ข้าราชการมีพฤติกรรมการทุจริต เพราะความต้องการที่จะมีสภาพความเป็นอยู่ที่ดีขึ้น ทำให้เจ้าหน้าที่ต้องแสวงหาช่องทางเพื่อเพิ่ม “รายได้พิเศษ” ให้กับตนเองและครอบครัว

**6) การขาดจริยธรรม คุณธรรม** ในสมัยโบราณ ความซื่อสัตย์สุจริตเป็นคุณธรรมที่ได้รับการเน้นเป็นพิเศษถือว่าเป็นเครื่องวัดความดีของคน แต่ในปัจจุบัน พบว่า คนมีความละอายต่อบาปและเกรงกลัวบาปน้อยลง และมีความเห็นแก่ตัวมากยิ่งขึ้น มองแต่ประโยชน์ส่วนตนเป็นที่ตั้งมากกว่าที่จะยึดผลประโยชน์ส่วนรวม

**7) มีค่านิยมที่ผิด** ปัจจุบันค่านิยมของสังคมได้เปลี่ยนจากยกย่องคนดี คนที่มีความซื่อสัตย์สุจริตเป็นยกย่องคนที่มีเงิน คนที่เป็นเศรษฐี มหาเศรษฐี คนที่มีตำแหน่งหน้าที่การงานสูง ด้วยเหตุนี้ ผู้ที่มีค่านิยมที่ผิดเห็นว่าการทุจริตเป็นวิถีชีวิตเป็นเรื่องปกติธรรมดา เห็นคนซื่อเป็นคนเซ่อ เห็นคนโกงเป็นคนฉลาด ย่อมจะทำการทุจริตฉ้อราษฎร์บังหลวง โดยไม่มีความละอายต่อบุญและบาป และไม่เกรงกลัวต่อกฎหมายของบ้านเมือง

**๒. หลักการและเหตุผล**

ปัจจุบันปัญหาการทุจริตคอร์รัปชั่นในประเทศไทยถือเป็นปัญหาเรื้อรังที่นับวันยิ่งจะทวีความรุนแรงและสลับซับซ้อนมากยิ่งขึ้นและส่งผลกระทบในวงกว้าง โดยเฉพาะอย่างยิ่งต่อความมั่นคงของชาติ เป็นปัญหาลำดับ ต้นๆ ที่ขัดขวางการพัฒนาประเทศทั้งในด้านเศรษฐกิจ สังคมและการเมือง เนื่องจากเกิดขึ้นทุกภาคส่วนในสังคมไทย ไม่ว่าจะเป็นภาคการเมือง ภาคราชการ โดยเฉพาะองค์กรปกครองส่วนท้องถิ่นมักถูกมองจากภายนอกสังคมว่าเป็นองค์กรที่เอื้อต่อการทุจริตคอร์รัปชั่นและมักจะปรากฏข่าวการทุจริตตามสื่อและรายงานของทางราชการอยู่เสมอ ซึ่งได้ส่งผลสะเทือนต่อกระแสการกระจายอำนาจและความศรัทธาต่อระบบการปกครองส่วนท้องถิ่นอย่างยิ่ง ส่งผลให้ภาพลักษณ์ของประเทศไทยเรื่องการทุจริตคอร์รัปชั่นมีผลในเชิงลบ สอดคล้องกับการจัดอันดับดัชนีชี้วัดภาพลักษณ์คอร์รัปชั่น (Corruption Perception Index : CPI)ซึ่งเป็นเครื่องมือที่ใช้ประเมินการทุจริตคอร์รัปชั่นทั่วโลกที่จัดโดยองค์กรเพื่อความโปร่งใสนานาชาติ (Transparency International : IT)พบว่าผลคะแนนของประเทศไทยระหว่างปี2555 – 2558 อยู่ที่ 35-38 คะแนน จากคะแนนเต็ม 100 โดยในปี 2558 อยู่อันดับที่ 76 จาก 168 ประเทศทั่วโลก และเป็นอันดับที่ 3 ในประเทศอาเซียนรองจากประเทศสิงคโปร์และประเทศมาเลเซีย และล่าสุดพบว่าผลคะแนนของประเทศไทยปี 2559 ลดลง 3 คะแนน จากปี 2558 ได้ลำดับที่ 101 จาก 168 ประเทศ ซึ่งสามารถสะท้อนให้เห็นว่าประเทศไทยเป็นประเทศที่มีปัญหาการคอร์รัปชั่นอยู่ในระดับสูง

แม้ว่าในช่วงระยะที่ผ่านมา ประเทศไทยได้แสดงให้เห็นถึงความพยายามในการปราบปรามการป้องกันการทุจริต ไม่ว่าจะเป็น การเป็นประเทศภาคีภายใต้อนุสัญญาสหประชาชาติว่าด้วยการต่อต้านการทุจริต (United Nations Convention Against Corruption : UNCAC)พ.ศ.2546 การจัดตั้งองค์กรตามรัฐธรรมนูญ โดยเฉพาะอย่างยิ่งคณะกรรมการป้องกันปราบปรามการทุจริตแห่งชาติได้จัดทำยุทธศาสตร์ชาติว่าด้วยการป้องกันและปราบปรามการทุจริตมาแล้ว 3 ฉบับ แต่ปัญหาการทุจริตในประเทศไทยไม่ได้มีแนวโน้มที่ลดน้อยถอยลง สาเหตุที่ทำให้การทุจริตเป็นปัญหาที่สำคัญของสังคมไทยประกอบด้วยปัจจัยทางด้านพื้นฐานโครงสร้างสังคม ซึ่งเป็นสังคมที่ตั้งอยู่บนพื้นฐานความสัมพันธ์แนวดิ่ง (Vertical Relation) หรืออีกนัยหนึ่งคือ พื้นฐานของสังคมอุปถัมภ์ที่ทำให้สังคมไทยยึดติดกับการช่วยเหลือเกื้อกูลกัน โดยเฉพาะในหมู่ญาติพี่น้องและพวกพ้อง ยึดติดกับกระแสบริโภคนิยม วัตถุนิยม ติดความสบาย ยกย่องคนที่มีเงินและมีอำนาจ คนไทยบางส่วนมองว่าการทุจริตคอรัปชั่นเป็นเรื่องปกติที่ยอมรับได้ซึ่งนับได้ว่าเป็นปัญหาที่ฝังรากลึกในสังคมไทยมาตั้งแต่อดีตหรือกล่าวได้ว่าเป็นส่วนหนึ่งของค่านิยมและวัฒนธรรมไทยไปแล้ว ผนวกกับปัจจัยทางด้านการทำงานที่ไม่ได้บูรณาการความร่วมมือของทุกภาคส่วนไว้ด้วยกัน จึงส่งผลให้การทำงานของกลไกหรือความพยายามที่ได้กล่าวมาข้างต้นไม่สามารถทำได้อย่างเต็มศักยภาพ ขาดความเข้มแข็ง

ปัจจุบันยุทธศาสตร์ชาติว่าด้วยการป้องกันและปราบปรามการทุจริตที่ใช้อยู่เป็นฉบับที่ 3 เริ่มจากปี พ.ศ.2560 จนถึงปี พ.ศ.2564 ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ **“ประเทศไทยใสสะอาด ไทยทั้งชาติต้านทุจริต”** มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ 50 ในปี พ.ศ.2564 ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมี

ระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบันไม่ใช้ตำแหน่งหน้าที่ในทางทุจริตประพฤติมิชอบ โดยได้กำหนดยุทธศาสตร์การดำเนินงานหลักออกเป็น 6 ยุทธศาสตร์ ดังนี้

ยุทธศาสตร์ที่ 1 สร้างสังคมที่ไม่ทนต่อการทุจริต

ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต

ยุทธศาสตร์ที่ 3 สกัดกั้นการทุจริตเชิงนโยบาย

ยุทธศาสตร์ที่ 4 พัฒนาระบบป้องกันการทุจริตเชิงรุก

ยุทธศาสตร์ที่ 5 ปฏิรูปกลไกและกระบวนการปราบปรามการทุจริต

ยุทธศาสตร์ที่ 6 ยกระดับคะแนนดัชนีการรับรู้การทุจริต (Corruption Perception Index : CPI)

องค์กรปกครองส่วนท้องถิ่นเป็นหน่วยงานที่มีความสำคัญยิ่งในการขับเคลื่อนยุทธศาสตร์ชาติและต้องยอมรับว่าปัญหาการทุจริตในองค์กรปกครองส่วนท้องถิ่นเป็นเรื่องที่มีคำครหา ที่ได้สร้างความขมขื่นใจให้แก่คนทำงานในองค์กรปกครองส่วนท้องถิ่นมาเป็นเวลาช้านาน ซึ่งหากพิจารณาจำนวนขององค์กรปกครองส่วนท้องถิ่นประกอบกับมีปัจจัยนานัปการที่คอยยั่วยวนใจ บั่นทอนความมีคุณธรรม จริยธรรม ซื่อสัตย์สุจริตของคนทำงานราชการส่วนท้องถิ่นบางส่วนให้เหือดหายไป และหากว่ากันไปแล้ว เรื่องในทำนองเดียวกันนี้ก็สามารถเกิดขึ้นกับคนทำงานในหน่วยงานราชการอื่นได้เช่นเดียวกัน เพียงแต่คนทำงานในองค์กรปกครองส่วนท้องถิ่นมีจำนวนมากกว่าคนทำงานในหน่วยราชการอื่นๆ จึงมีโอกาสหรือความเป็นไปได้สูงที่คนทำงานในท้องถิ่น อาจต้องถูกครหาในเรื่องการใช้อำนาจหน้าที่โดยมิชอบและเพื่อเพิ่มประสิทธิภาพในการป้องกันการทุจริตตลอดจนแสดงให้เห็นถึงเจตจำนงทางการเมืองของผู้บริหารองค์กรปกครองส่วนท้องถิ่นในการต่อต้านการทุจริตอย่างเป็นรูปธรรม สำนักงาน ป.ป.ช. จึงให้องค์กรปกครองส่วนท้องถิ่นจัดทำแผนปฏิบัติการป้องกันการทุจริต ๔ ปี (พ.ศ.๒๕๖๑ – ๒๕๖๔) ภายใต้ยุทธศาสตร์ชาติว่าด้วยการป้องกันและปราบปรามการทุจริต ระยะที่ ๓ (พ.ศ.๒๕๖๐ – ๒๕๖๔)โดยดำเนินการส่งเสริมให้องค์กรปกครองส่วนท้องถิ่นบริหารงานด้วยความโปร่งใส มีความเข้มแข็งในการบริหารราชการตามหลักการบริหารกิจการบ้านเมืองที่ดีหรือหลักธรรมาภิบาล บังเกิดประโยชน์สุขแก่ประชาชน และยกระดับมาตรฐานในการป้องกันการทุจริตขององค์กรปกครองส่วนท้องถิ่นให้ครอบคลุมพื้นที่ทั่วประเทศ

ดังนั้น เพื่อให้การดำเนินการขับเคลื่อนด้านการป้องกันและปราบปรามการทุจริตบังเกิดผลเป็นรูปธรรมในทางปฏิบัติ เป็นไปตามเจตนารมณ์ของยุทธศาสตร์ว่าด้วยการป้องกันและปราบปรามการทุจริตระยะที่ 3 (พ.ศ.2560 - 2564) เทศบาลตำบลไม้เรียงจึงได้ตระหนักและให้ความสำคัญกับการบริหารจัดการที่มีความโปร่งใส สร้างค่านิยม วัฒนธรรมสุจริตให้เกิดในสังคมอย่างยั่งยืน จึงได้ดำเนินการจัดทำแผนปฏิบัติการป้องกันการทุจริต 4 ปี (พ.ศ.2561 – 2564) ของเทศบาลตำบลไม้เรียงเพื่อกำหนดแนวทางการขับเคลื่อนด้านการป้องกันและปราบปรามการทุจริตผ่านโครงการ/กิจกรรม/มาตรการต่างๆ ที่เป็นรูปธรรมอย่างชัดเจน อันจะนำไปสู่การปฏิบัติอย่างมีประสิทธิภาพ บรรลุวัตถุประสงค์และเป้าหมายของการป้องกันและปราบปรามการทุจริตอย่างแท้จริง

**๓. วัตถุประสงค์การจัดทำแผน**

๑. เพื่อแสดงเจตจำนงทางการเมืองในการต่อต้านการทุจริตของผู้บริหารเทศบาลตำบลไม้เรียง

๒. เพื่อสร้างสังคมที่ไม่ทนต่อการทุจริต โดยการเสริมสร้างจิตสำนึกและความตระหนักในการปฏิบัติหน้าที่ราชการให้บังเกิดประโยชน์สุขแก่ประชาชนในท้องถิ่น ปราศจากการก่อให้เกิดข้อสงสัยในการประพฤติปฏิบัติตามมาตรฐานจริยธรรมการขัดกันแห่งผลประโยชน์ และแสวงหาประโยชน์โดยมิชอบ

๓. เพื่อให้การบริหารราชการของเทศบาลตำบลไม้เรียงเป็นไปตามหลักการบริหารกิจการบ้านเมืองที่ดี

๔. เพื่อปรับปรุงและพัฒนาการมีส่วนร่วมของประชาชนที่สอดคล้องและเหมาะสมกับวัฒนธรรมท้องถิ่น

๕. เพื่อเสริมสร้างและปรับปรุงกลไกในการตรวจสอบเทศบาลตำบลไม้เรียงที่มีประสิทธิภาพและเข้มแข็ง

**๔. เป้าหมาย**

1. สมาชิกสภาเทศบาลตำบลไม้เรียง คณะผู้บริหารเทศบาลตำบลไม้เรียง บุคลากรของเทศบาลตำบล ไม้เรียงรวมถึงประชาชนในท้องถิ่นมีจิตสำนึกและความตระหนักในการปฏิบัติหน้าที่ราชการให้บังเกิดประโยชน์ สุขแก่ประชาชนท้องถิ่น ปราศจากการก่อให้เกิดข้อสงสัยในการประพฤติปฏิบัติตามมาตรการจริยธรรมการขัดกันแห่งผลประโยชน์และแสวงหาประโยชน์โดยมิชอบ

2. เป็นเครื่องมือการปฏิบัติงานที่สามารถป้องกันปัญหาเกี่ยวกับการทุจริตและประพฤติมิชอบของพนักงานเทศบาล

3. โครงการ/กิจกรรม/มาตรการที่สนับสนุนให้สาธารณะและภาคประชาชนเข้ามามีส่วนร่วมและตรวจสอบการปฏิบัติหรือบริหารราชการของเทศบาลตำบลไม้เรียง

4. กลไก มาตรการ รวมถึงเครือข่ายในการตรวจสอบการปฏิบัติราชการของเทศบาลตำบลไม้เรียงมีความเข้มแข็งในการตรวจสอบ ควบคุมและถ่วงดุลการใช้อำนาจอย่างเหมาะสม

5. เทศบาลตำบลไม้เรียงมีแผนงานที่มีประสิทธิภาพ ลดโอกาสในการกระทำการทุจริตและประพฤติมิชอบ จนเป็นที่ยอมรับจากทุกภาคส่วน

**๕. ประโยชน์ของการจัดทำแผน**

1. สมาชิกสภาเทศบาลตำบลไม้เรียง คณะผู้บริหารเทศบาลตำบลไม้เรียงบุคลากรของเทศบาลตำบลไม้เรียงรวมถึงประชาชนในท้องถิ่นมีจิตสำนึกรักท้องถิ่นของตนเอง อันจะนำมาซึ่งการสร้างค่านิยม และอุดมการณ์ในการต่อต้านการทุจริต(Anti-Corruption) จากการปลูกฝังหลักคุณธรรม จริยธรรม หลักธรรมาภิบาล รวมถึงหลักเศรษฐกิจพอเพียงที่สามารถนำมาประยุกต์ใช้ในการทำงานและชีวิตประจำวัน

2. เทศบาลตำบลไม้เรียงสามารถบริหารราชการเป็นไปตามหลักบริหารกิจการบ้านเมืองที่ดี(Good Governance) มีความโปร่งใส เป็นธรรมและตรวจสอบได้

3. ภาคประชาชนมีส่วนร่วมตั้งแต่ร่วมคิด ร่วมทำ ร่วมตัดสินใจรวมถึงร่วมตรวจสอบในฐานะพลเมืองที่มีจิตสำนึกรักท้องถิ่น อันจะนำมาซึ่งการสร้างเครือข่ายภาคประชาชนที่มีความเข้มแข็งในการเฝ้าระวังการทุจริต

4. สามารถพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการของเทศบาลตำบลไม้เรียงทั้งจากภายในและภายนอกองค์กรที่มีความเข้มแข็งในการเฝ้าระวังการทุจริต

5. เทศบาลตำบลไม้เรียงมีแนวทางการบริหารราชการที่มีประสิทธิภาพลดโอกาสในการกระทำการทุจริตและประพฤติมิชอบ

๖. เทศบาลตำบลไม้เรียงจัดทำแผนป้องกันการทุจริตและนำไปสู่การปฏิบัติแล้วจะส่งผลถึงระดับคะแนนการประเมินคุณธรรมและความโปร่งใสในการดำเนินงานของหน่วยงานภาครัฐ (ITA)

**ส่วนที่ ๒**

**แผนปฏิบัติการป้องกันการทุจริต 4 ปี**

**(พ.ศ. 2561 – 2564)**

**เทศบาลตำบลไม้เรียง อำเภอฉวาง จังหวัดนครศรีธรรมราช**

|  |  |  |  |  |  |  |  |
| --- | --- | --- | --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม/มาตรการ** | **ปี**  **2561** | **ปี**  **2562** | **ปี**  **2563** | **ปี**  **2564** | **หมายเหตุ** |
| **งบ**  **ประมาณ**  **(บาท)** | **งบ**  **ประมาณ**  **(บาท)** | **งบ**  **ประมาณ**  **(บาท)** | **งบ**  **ประมาณ**  **(บาท)** |
| **1. การสร้างสังคมที่ไม่ทนต่อการทุจริต** | **1.1 การสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหาร ข้าราชการฝ่ายการเมืองฝ่ายสภาท้องถิ่น และฝ่ายประจำขององค์กรปกครองส่วนท้องถิ่น** | **๑.๑.๑ สร้างจิตสำนึกและความตระหนักในการปฏิบัติราชการตามอำนาจหน้าที่ให้บังเกิดประโยชน์สุขแก่ประชาชนในท้องถิ่น**  - โครงการส่งเสริมคุณธรรมและจริยธรรม  - โครงการบริหารงานตามหลัก  ธรรมาภิบาล  - โครงการสมุดความดีพนักงานเทศบาล ลูกจ้างประจำ พนักงานจ้างของเทศบาลตำบลไม้เรียง  **๑.๑.๒ สร้างจิตสำนึกและความตระหนักในการประพฤติตามประมวลจริยธรรม**  - มาตรการส่งเสริมการปฏิบัติงานตามประมวลจริยธรรมของเทศบาลตำบลไม้เรียง  - มาตรการเสริมสร้างองค์ความรู้ด้านการต่อต้านการทุจริต  **๑.๑.๓ สร้างจิตสำนึกและความตระหนักที่จะไม่กระทำการอันเป็นการขัดกันแห่งผลประโยชน์หรือการมีผลประโยชน์ทับซ้อน**  **-** กิจกรรมการใช้แอพพลิเคชั้นกฎหมาย ป.ป.ช.มาตรา 100 และ103  - มาตรการ “จัดทำคู่มือการป้องกันผลประโยชน์ทับซ้อนของเทศบาลตำบลไม้เรียง”  - กิจกรรมให้ความรู้เรื่อง ผลประโยชน์ทับซ้อนให้กับบุคลากร  บุคลากรของเทศบาลตำบลไม้เรียง | ๒๐,๐๐๐  -  -  -  -  **-**  -  - | ๒๐,๐๐๐  5,000  -  -  -  **-**  -  - | ๒๐,๐๐๐  5,000  -  -  -  **-**  -  - | ๒๐,๐๐๐  5,000  -  -  -  **-**  -  - |  |
| **มิติ** | **ภารกิจตามมิติ** | **โครงการ/กิจกรรม/มาตรการ** | **ปี**  **2561** | **ปี**  **2562** | **ปี**  **2563** | **ปี**  **2564** | **หมายเหตุ** |
| **งบ**  **ประมาณ**  **(บาท)** | **งบ**  **ประมาณ**  **(บาท)** | **งบ**  **ประมาณ**  **(บาท)** | **งบ**  **ประมาณ**  **(บาท)** |
|  | **1.2 สร้างจิตสำนึกและความตระหนักแก่ประชาชนทุกภาคส่วนในท้องถิ่น** | **๑.๒.๑ สร้างจิตสำนึกและความตระหนักในการต่อต้านการทุจริต**  - กิจกรรมประชาสัมพันธ์รณรงค์ปลุกจิตสำนึก คุณธรรม ต่อต้านการทุจริตมิชอบ  **๑.๒.๒ สร้างจิตสำนึกและความตระหนักในการรักษาประโยชน์สาธารณะ**  - โครงการปลูกต้นไม้เพื่อเพิ่มพื้นที่สีเขียว ลดภาวะโลกร้อนในเขตพื้นที่เทศบาลตำบลไม้เรียง  - โครงการออกปฏิบัตินอกสถานที่จัดเก็บภาษีที่  - โครงการสื่อภาษาเรื่องภาษี  **๑.๒.๓ สร้างจิตสำนึกและความตระหนักในการปฏิบัติตนตามหลักเศรษฐกิจพอเพียง**  - โครงการส่งเสริมอาชีพตามหลักปรัชญาเศรษฐกิจพอเพียง | -  -  -  20,000  40,000 | 5,000  -  -  20,000  40,000 | 5,000  -  -  20,000  40,000 | 5,000  -  -  20,000  40,000 |  |
|  | **1.3 สร้างจิตสำนึกและความตระหนักแก่เด็กและเยาวชน** | **๑.๓.๑ สร้างจิตสำนึกและความตระหนักในความซื่อสัตย์สุจริต**  - โครงการเด็กไทยวัยใสใจจริยธรรม  **๑.๓.๒ สร้างจิตสำนึกและความตระหนักในการต่อต้านการทุจริต**  - โครงการสร้างภูมิคุ้มกันทางสังคมให้เด็กและเยาวชนเทศบาลตำบลไม้เรียง “เด็กไทยโตไปไม่โกง”  **๑.๓.๓ สร้างจิตสำนึกและความตระหนักให้มีจิตสาธารณะ**  - โครงการสร้างภูมิคุ้มกันทางสังคมให้เด็กและเยาวชนของเทศบาลตำบลไม้เรียง (กิจกรรม “ส่งเสริมการเรียนรู้ปรัชญาเศรษฐกิจพอเพียง”) | 5,000  -  - | 5,000  10,000  10,000 | 5,000  10,000  10,000 | 5,000  10,000  10,000 |  |
| **มิติที่ ๑** | **รวม** | **จำนวน ๑6 โครงการ/กิจกรรม/มาตรการ** |  | | | | |

|  |  |  |  |  |  |  |  |
| --- | --- | --- | --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม/มาตรการ** | **ปี**  **2561** | **ปี**  **2562** | **ปี**  **2563** | **ปี**  **2564** | **หมายเหตุ** |
| **งบ**  **ประมาณ**  **(บาท)** | **งบ**  **ประมาณ**  **(บาท)** | **งบ**  **ประมาณ**  **(บาท)** | **งบ**  **ประมาณ**  **(บาท)** |
| **2. การบริหารราชการเพื่อป้องกันการทุจริต** | **2.1 แสดงเจตจำนงทางการเมืองในการต่อต้านการทุจริตของผู้บริหาร** | - กิจกรรมประกาศเจตจำนงต่อต้านการทุจริตของผู้บริหารเทศบาลตำบลไม้เรียง | - | - | - | - |  |
|  | **2.2 มาตรการสร้างความโปร่งใสในการปฏิบัติราชการ** | **๒.๒.๑ สร้างความโปร่งใสในการบริหารงานบุคคลให้เป็นไปตามหลักคุณธรรม ทั้งในเรื่องการบรรจุแต่งตั้ง โยกย้าย โอน เลื่อนตำแหน่ง/เงินเดือนและการมอบหมายงาน**  - มาตรการการสร้างความโปร่งใสในการบริหารงานบุคคล  - มาตรการออกคำสั่งมอบหมายของนายกเทศมนตรีตำบลไม้เรียง ปลัดเทศบาลตำบลไม้เรียง และหัวหน้าส่วนราชการ  - กิจกรรมสร้างความโปร่งใสในการพิจารณาเลื่อนขั้นเงินเดือน  **๒.๒.๒ สร้างความโปร่งใสในการบริหารการเงิน งบประมาณ การจัดหาพัสดุ การใช้ประโยชน์ในทรัพย์สินของทางราชการโดยยึดถือและปฏิบัติให้เป็นไปตามกฎหมายระเบียบ กฎเกณฑ์ที่เกี่ยวข้องอย่างเคร่งครัด**  - กิจกรรมควบคุมการเบิกจ่ายเงินตามเทศบัญญัติงบประมาณรายจ่ายประจำปี  - กิจกรรมสร้างความโปร่งใสในการใช้จ่ายเงินงบประมาณ  - โครงการเผยแพร่ข้อมูลข่าวสารด้านการจัดซื้อ-จัดจ้าง | -  -  -  -  -  - | -  -  -  -  -  - | -  -  -  -  -  - | -  -  -  -  -  - |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม/มาตรการ** | **ปี**  **2561** | **ปี**  **2562** | **ปี**  **2563** | **ปี**  **2564** | **หมายเหตุ** |
| **งบ**  **ประมาณ**  **(บาท)** | **งบ**  **ประมาณ**  **(บาท)** | **งบ**  **ประมาณ**  **(บาท)** | **งบ**  **ประมาณ**  **(บาท)** |
|  |  | **๒.๒.๓ สร้างความโปร่งใสในการให้บริการสาธารณะ/บริการประชาชน เพื่อให้เกิดความพึงพอใจแก่ประชาชนโดยทัดเทียมกันและโดยไม่เลือกปฏิบัติ**  - มาตรการยกระดับคุณภาพการบริการประชาชน | - | - | - | - |  |
|  | **2.3 มาตรการการใช้ดุลยพินิจและใช้อำนาจหน้าที่ตามหลักการบริหารกิจการบ้านเมืองที่ดี** | **๒.๓.๑ มีการจัดทำแผนภูมิขั้นตอนและระยะเวลาการดำเนินการเกี่ยวกับการบริการประชาชนรายละเอียดที่เกี่ยวข้องในแต่ละขั้นตอนเปิดเผย ณ ที่ทำการและในระบบเครือข่ายสารสนเทศของอปท.**  - กิจกรรมการลดขั้นตอนการปฏิบัติงาน  **๒.๓.๒ มีการกระจายอำนาจการตัดสินใจเกี่ยวกับการสั่ง อนุญาต อนุมัติ ปฏิบัติราชการแทนหรือการดำเนินการอื่นใดของผู้มีอำนาจใน อปท.**  - มาตรการการมอบอำนาจอนุมัติ อนุญาต สั่งการ เพื่อลดขั้นตอนการปฏิบัติราชการ  - มาตรการมอบอำนาจของนายกเทศมนตรีตำบลไม้เรียง  - มาตรการการออกคำสั่งมอบหมายของนายกเทศมนตรีตำบลไม้เรียง ปลัดเทศบาล และหัวหน้าส่วนราชการ | -  -  -  .  - | **-**  -  -  **-** | -  -  -  - | -  -  -  - |  |
|  | **2.4 การเชิดชูเกียรติแก่หน่วยงาน/บุคคลในการดำเนินกิจการการประพฤติปฏิบัติตนให้เป็นที่ประจักษ์** | **๒.๔.๑ ยกย่องเชิดชูเกียรติหน่วยงาน/บุคคลที่มีความซื่อสัตย์ สุจริต มีคุณธรรม จริยธรรม**  - โครงการพ่อ – แม่ดีเด่น | - | 5,000 | 5,000 | 5,000 |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม/มาตรการ** | **ปี**  **2561** | **ปี**  **2562** | **ปี**  **2563** | **ปี**  **2564** | **หมายเหตุ** |
| **งบ**  **ประมาณ**  **(บาท)** | **งบ**  **ประมาณ**  **(บาท)** | **งบ**  **ประมาณ**  **(บาท)** | **งบ**  **ประมาณ**  **(บาท)** |
|  |  | **2.4.2 ยกย่องเชิดชูเกียรติที่ให้ความช่วยเหลือกิจการสาธารณะของท้องถิ่น**  - กิจกรรมยกย่องและเชิดชูเกียรติแก่บุคคล หน่วยงาน องค์กรดีเด่น ผู้ทำประโยชน์หรือเข้าร่วมในกิจกรรมของเทศบาลตำบลไม้เรียง  **2.4.3 ยกย่องเชิดชูเกียรติที่ดำรงตนตามหลักเศรษฐกิจพอเพียง**  - กิจกรรมเชิดชูเกียรติประชาชน  ผู้ปฏิบัติตามปรัชญาเศรษฐกิจพอเพียง | -  - | -  - | -  - | -  - |  |
|  | **2.5 มาตรการจัดการ ในกรณีได้ทราบหรือรับแจ้งหรือตรวจสอบพบการทุจริต** | **๒.๕.๑ ดำเนินการให้มีข้อตกลงระหว่างบุคลากรในองค์กรได้ปฏิบัติหน้าที่ราชการด้วยความซื่อสัตย์ สุจริต มีคุณธรรม จริยธรรม และการบริหารราชการกิจการบ้านเมืองที่ดี**  - มาตรการ “จัดทำข้อตกลงการปฏิบัติราชการ”  **๒.๕.๒ มีการให้ความร่วมมือกับหน่วยงานราชการ จังหวัด อำเภอที่ได้ดำเนินการตามอำนาจหน้าที่เพื่อการตรวจสอบ ควบคุม ดูแลการปฏิบัติราชการขององค์กรปกครองส่วนท้องถิ่น**  - กิจกรรมให้ความร่วมมือกับหน่วยตรวจสอบที่ได้ดำเนินการตามอำนาจหน้าที่เพื่อการตรวจสอบ ควบคุม ดูแล การปฏิบัติราชการของเทศบาลตำบลไม้เรียง  - มาตรการ “แต่งตั้งผู้รับผิดชอบเกี่ยวกับเรื่องร้องเรียน” | -  5,000  - | -  5,000  - | -  5,000  - | -  5,000  - |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม/มาตรการ** | **ปี**  **2561** | **ปี**  **2562** | **ปี**  **2563** | **ปี**  **2564** | **หมายเหตุ** |
| **งบ**  **ประมาณ**  **(บาท)** | **งบ**  **ประมาณ**  **(บาท)** | **งบ**  **ประมาณ**  **(บาท)** | **งบ**  **ประมาณ**  **(บาท)** |
|  |  | **๒.๕.๓ ดำเนินการให้มีเจ้าหน้าที่ที่รับผิดชอบดำเนินการให้เป็นไปตามกฎหมาย กรณีมีเรื่องร้องเรียนกล่าวหาบุคลากรในองค์กรปกครองส่วนท้องถิ่นที่ปฏิบัติราชการตามอำนาจหน้าที่โดยมิชอบ**  - มาตรการ “ดำเนินการเกี่ยวกับเรื่องร้องเรียน กรณีมีบุคคลภายนอกหรือประชาชนกล่าวหาเจ้าหน้าที่ของเทศบาลตำบลไม้เรียง ว่าทุจริตและปฏิบัติราชการตามอำนาจหน้าที่โดยมิชอบ” | - | - | - | - |  |
| **มิติที่ 2** | **รวม** | **จำนวน ๑9 โครงการ/กิจกรรม/มาตรการ** |  | | | | |

|  |  |  |  |  |  |  |  |
| --- | --- | --- | --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม/มาตรการ** | **ปี**  **2561** | **ปี**  **2562** | **ปี**  **2563** | **ปี**  **2564** | **หมายเหตุ** |
| **งบ**  **ประมาณ**  **(บาท)** | **งบ**  **ประมาณ**  **(บาท)** | **งบ**  **ประมาณ**  **(บาท)** | **งบ**  **ประมาณ**  **(บาท)** |
| **3. การส่งเสริมบทบาทและการมีส่วนร่วมของภาคประชาชน** | **3.1 จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน** | **๓.๑.๑ จัดให้มีศูนย์ข้อมูลข่าวสารตามกฎหมายว่าด้วยข้อมูลข่าวสารของทางราชการ**  - ปรับปรุงศูนย์ข้อมูลข่าวสารของเทศบาลตำบลไม้เรียง  - จัดทำคู่มือการปฏิบัติงานการให้บริการข้อมูลข่าวสาร ณ ศูนย์ข้อมูลข่าวสารของเทศบาลตำบลไม้เรียง  - กิจกรรม “อบรมให้ความรู้ตาม พ.ร.บ. ข้อมูลข่าวสารของราชการ พ.ศ. 2540”  **๓.๑.๒ มีการเผยแพร่ข้อมูลข่าวสารเกี่ยวกับการบริหารงานบุคคล การบริหารงบประมาณ การเงิน การจัดหาพัสดุ การคำนวณราคากลาง รายงานผลการปฏิบัติงาน เป็นไปตามหลักเกณฑ์วิธีการที่กฎหมายระเบียบ กฎข้อบังคับ ที่กำหนดให้องค์กรปกครองส่วนท้องถิ่นต้องเผยแพร่ให้ประชาชนทราบและตรวจสอบได้**  - มาตรการ “เผยแพร่ข้อมูลข่าวสารที่สำคัญและหลากหลาย”  - กิจกรรม “การเผยแพร่ข้อมูลข่าวสารด้านการเงิน การคลัง พัสดุ และทรัพย์สินของเทศบาลตำบลไม้เรียง และการรับเรื่องร้องเรียนเกี่ยวกับการเงินการคลัง”  **๓.๑.๓ มีการปิดประกาศ เผยแพร่ข้อมูลข่าวสารเกี่ยวกับการปฏิบัติราชการที่เป็นประโยชน์กับการมีส่วนร่วมตรวจสอบของประชาชน** | -  -  -  -  - | -  -  -  -  - | -  -  -  -  - | -  -  -  -  - |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม/มาตรการ** | **ปี**  **2561** | **ปี**  **2562** | **ปี**  **2563** | **ปี**  **2564** | **หมายเหตุ** |
| **งบ**  **ประมาณ**  **(บาท)** | **งบ**  **ประมาณ**  **(บาท)** | **งบ**  **ประมาณ**  **(บาท)** | **งบ**  **ประมาณ**  **(บาท)** |
|  |  | - มาตรการ “จัดให้มีช่องทางที่ประชาชนเข้าถึงข้อมูลข่าวสารของเทศบาลตำบลไม้เรียง”  -โครงการจัดทำสื่อประชาสัมพันธ์ | -  - | -  - | -  - | -  - |  |
|  | **3.2 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน** | **๓.๒.๑ มีกระบวนการรับฟังความคิดเห็นของประชาชนในการดำเนินกิจการตามอำนาจหน้าที่ขององค์กรปกครองส่วนท้องถิ่นโดยเฉพาะการดำเนินกิจการที่จะมีผลกระทบต่อความเป็นอยู่และสุขอนามัยของประชาชนในท้องถิ่น**  -โครงการจัดทำแผนพัฒนาเทศบาล  -การดำเนินงานศูนย์รับเรื่องราวร้องทุกข์ของเทศบาลตำบลไม้เรียง  **๓.๒.๒ มีช่องทางให้ประชาชนในท้องถิ่นสามารถร้องเรียน/ร้องทุกข์ได้โดยสะดวก**  - โครงการเทศบาลเคลื่อนที่บริการด้วยใจรับใช้ประชาชน  **๓.๒.๓ มีรายงานหรือแจ้งเป็นลายลักษณ์อักษรให้ประชาชนผู้ร้องเรียน/ร้องทุกข์ได้ทราบถึงการได้รับเรื่อง ระยะเวลาและผลการดำเนินการเกี่ยวกับเรื่องร้องเรียน/ร้องทุกข์**  - กิจกรรม รายงานผลการตรวจสอบข้อเท็จจริงให้ ผู้ร้องเรียน/ร้องทุกข์รับทราบ | 30,000  -  -  - | 30,000  -  5,000  - | 30,000  -  5,000  - | 30,000  -  5,000  - |  |
|  | **3.3 การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น** | **๓.๓.๑ ดำเนินการให้ประชาชนมีส่วนร่วมในการจัดทำแผนพัฒนาการจัดทำงบประมาณ**  - มาตรการแต่งตั้งคณะกรรมการสนับสนุนการจัดทำแผนพัฒนาและแต่งตั้งคณะกรรมการจัดทำแผนพัฒนา | - | - | - | - |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม/มาตรการ** | **ปี**  **2561** | **ปี**  **2562** | **ปี**  **2563** | **ปี**  **2564** | **หมายเหตุ** |
| **งบ**  **ประมาณ**  **(บาท)** | **งบ**  **ประมาณ**  **(บาท)** | **งบ**  **ประมาณ**  **(บาท)** | **งบ**  **ประมาณ**  **(บาท)** |
|  |  | - กิจกรรมการส่งเสริมและสนับสนุนการจัดทำแผนชุมชน และการประชุมประชาคมเมืองเทศบาลตำบลไม้เรียง ประจำปี  **๓.๓.๒ ดำเนินการให้ประชาชนมีส่วนร่วมในการจัดหาพัสดุ**  - มาตรการแต่งตั้งตัวแทนประชาคมเข้าร่วมเป็นคณะกรรมการตรวจรับงานจ้าง  **๓.๓.๓ ดำเนินการให้ประชาชนมีส่วนร่วมตรวจสอบและประเมินผลการปฏิบัติงาน**  - กิจกรรมการประเมินผลการปฏิบัติราชการตามหลักเกณฑ์และวิธีการบริหารกิจการบ้านเมืองที่ดีของเทศบาลตำบลไม้เรียง | 30,000  -  - | 30,000  -  - | 30,000  -  - | 30,000  -  - |  |
| **มิติที่ 3** | **รวม** | **จำนวน ๑5 โครงการ/กิจกรรม/มาตรการ** |  | | | | |

|  |  |  |  |  |  |  |  |
| --- | --- | --- | --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม/มาตรการ** | **ปี**  **2561** | **ปี**  **2562** | **ปี**  **2563** | **ปี**  **2564** | **หมายเหตุ** |
| **งบ**  **ประมาณ**  **(บาท)** | **งบ**  **ประมาณ**  **(บาท)** | **งบ**  **ประมาณ**  **(บาท)** | **งบ**  **ประมาณ**  **(บาท)** |
| **4. การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น** | **4.1 มีการจัดวางระบบและรายงานการควบคุมภายในตามที่คณะกรรมการตรวจเงินแผ่นดินกำหนด** | **๔.๑.๑ มีการจัดทำและรายงานการจัดทำระบบควบคุมภายในให้ผู้กำกับดูแล**  - โครงการจัดทำรายงานการควบคุมภายใน  **๔.๑.๒ มีการติดตามประเมินระบบควบคุมภายในโดยดำเนินการให้มีการจัดทำแผนการปรับปรุงหรือบริหารความเสี่ยงและรายงานผลการติดตามการปฏิบัติตามแผนการปรับปรุงควบคุมภายในให้ผู้กำกับดูแล**  - กิจกรรมติดตามประเมินผลการควบคุมภายใน | -  - | -  - | -  - | -  - |  |
|  | **4.2 การสนับสนุนให้ ภาคประชาชนมีส่วนร่วมตรวจสอบการปฏิบัติหรือการบริหารราชการ ตามช่องทางที่สามารถดำเนินการได้** | **4.2.1 ส่งเสริมให้ประชาชนมีส่วนร่วมตรวจสอบ กำกับ ดูแลการบริหารงานบุคคล เกี่ยวกับการบรรจุ แต่งตั้ง โอน ย้ายข้าราชการพนักงาน ลูกจ้าง**  **-** มาตรการส่งเสริมให้ประชาชนมีส่วนร่วม ตรวจสอบ กำกับ ดูแลการบริหารงานบุคคลเกี่ยวกับการบรรจุแต่งตั้ง การโอน ย้าย  **๔.๒.๒ ส่งเสริมให้ประชาชนมีส่วนร่วมตรวจสอบ กำกับ ดูแลการบริหารงานงบประมาณ การรับ-จ่ายเงิน การหาประโยชน์จากทรัพย์สินของทางราชการ**  **-** กิจกรรมการรายงานผลการใช้จ่ายเงินให้ประชาชนได้รับทราบ  **๔.๒.๓ ส่งเสริมให้ประชาชนมีส่วนร่วมตรวจสอบ กำกับ ดูแลจัดหาพัสดุ**  - กิจกรรมการจัดหาคณะกรรมการจัดซื้อจัดจ้างจากตัวแทนชุมชน | -  -  - | -  -  - | -  -  - | -  -  - |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม/มาตรการ** | **ปี**  **2561** | **ปี**  **2562** | **ปี**  **2563** | **ปี**  **2564** | **หมายเหตุ** |
| **งบ**  **ประมาณ**  **(บาท)** | **งบ**  **ประมาณ**  **(บาท)** | **งบ**  **ประมาณ**  **(บาท)** | **งบ**  **ประมาณ**  **(บาท)** |
|  | **4.3 การส่งเสริมบทบาทการตรวจสอบของสภาท้องถิ่น** | **๔.๓.๑ ส่งเสริมและพัฒนาศักยภาพสมาชิกสภาท้องถิ่นให้มีความรู้ความเข้าใจในการปฏิบัติหน้าที่ให้เป็นไปตามกฎหมาย ระเบียบที่เกี่ยวข้องได้กำหนดไว้**  - โครงการอบรมให้ความรู้ด้านระเบียบ กฎหมายท้องถิ่น ผู้บริหาร และสมาชิกสภาท้องถิ่น  - กิจกรรมการส่งเสริมและพัฒนาศักยภาพสมาชิกสภาท้องถิ่น  **๔.๓.๒ ส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหารตามกระบวนการและวิธีการที่กฎหมายระเบียบที่เกี่ยวข้องได้กำหนดไว้โดยไม่ฝักใฝ่ฝ่ายใด**  - กิจกรรมส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหาร | -  -  - | -  -  - | -  -  - | -  -  - |  |
|  | **4.4 เสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้านการทุจริต** | **๔.๔.๑ ส่งเสริมให้มีการดำเนินการเฝ้าระวังการทุจริต**  - มาตรการเฝ้าระวังการคอร์รัปชั่นโดยภาคประชาชน  - กิจกรรมการติดป้ายประชาสัมพันธ์กรณีพบเห็นการทุจริต  **๔.๔.๒ บูรณาการทุกภาคส่วนเพื่อต่อต้านการทุจริต**  **-** มาตรการส่งเสริมและพัฒนาเครือข่ายด้านการป้องกันการทุจริต | -  5,000  - | -  5,000  5,000 | -  5,000  5,000 | -  5,000  5,000 |  |
| **มิติที่ 4** | **รวม** | **จำนวน ๑1 โครงการ/กิจกรรม/มาตรการ** |  | | | | |

**ส่วนที่ 3**

**รายละเอียดโครงการ/กิจกรรม/มาตรการตามแผนปฏิบัติการฯ**

...........................................

**มิติที่ ๑ การสร้างสังคมที่ไม่ทนต่อการทุจริต**

**1.1 การสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหาร ข้าราชการการเมืองฝ่ายสภาท้องถิ่น และฝ่ายประจำขององค์กรปกครองส่วนท้องถิ่น**

**๑.๑.๑ สร้างจิตสำนึกและความตระหนักในการปฏิบัติราชการตามอำนาจหน้าที่ให้บังเกิดประโยชน์สุขแก่ประชาชนในท้องถิ่น**

**ลำดับที่ ๑**

**1. ชื่อโครงการ/กิจกรรม/มาตรการ**

โครงการส่งเสริมคุณธรรมและจริยธรรม

**2. หลักการและเหตุผล**

ตามประกาศเทศบาลตำบลไม้เรียง เรื่อง ประมวลจริยธรรมของข้าราชการของเทศบาลตำบลไม้เรียง จังหวัดนครศรีธรรมราช พ.ศ. 2552 ลงวันที่ 6 มีนาคม 2552 เทศบาลตำบลไม้เรียงได้ประกาศใช้ประมวลจริยธรรมของข้าราชการของเทศบาลตำบลไม้เรียง เพื่อใช้กำหนดเป็นมาตรฐานทางจริยธรรมของข้าราชการ ลูกจ้าง และพนักงานจ้างของเทศบาลตำบลไม้เรียง และเพื่อเป็นเครื่องกำกับความประพฤติของบุคลากรเทศบาล ซึ่งส่งผลให้การปฏิบัติงานเป็นไปอย่างยุติธรรม โปร่งใส และการให้บริการประชาชนเป็นไปอย่างมีประสิทธิภาพ รวดเร็วและถูกต้อง ตามระเบียบ ขั้นตอนและกฎหมาย

ดังนั้น เทศบาลตำบลไม้เรียง จึงได้ตระหนักถึงความสำคัญในการส่งเสริมคุณธรรมและจริยธรรมบุคลากรของเทศบาล โดยมุ่งเน้นการส่งเสริมให้บุคลากรของเทศบาล มีความรู้ควบคู่กับคุณธรรม และนำหลักธรรมแห่งพระพุทธศาสนามาปรับใช้กับการทำงานในชีวิตประจำวัน เสริมสร้างจริยธรรมให้สังคมมีคุณภาพ ให้บุคลากรของเทศบาลสามารถอยู่ร่วมกันอย่างมีความสุข มีเมตตาจิต มีการให้อภัย เอื้อเฟื้อเผื่อแผ่ซึ่งกันและกัน รู้จักประมาณตน มีเหตุมีผล รู้จักหลีกเหตุของความเสื่อม ประพฤติเหตุของความเจริญ มีความสุขอยู่บนพื้นฐานแบบเศรษฐกิจพอเพียง รวมทั้งสามารถรองรับการเปลี่ยนแปลงใด ๆ ที่อาจมากระทบได้ในอนาคต เทศบาลตำบลไม้เรียงจึงได้จัดทำโครงการส่งเสริมคุณธรรมและจริยธรรมขึ้น

**3. วัตถุประสงค์**

๑. เพื่อให้ผู้เข้าร่วมโครงการมีความรู้ในเรื่องคุณธรรม จริยธรรม ตามหลักคำสอนของพุทธศาสนา

๒. เพื่อให้ผู้เข้าร่วมโครงการมีความเข้าใจในประมวลจริยธรรมของข้าราชการของเทศบาลตำบลไม้เรียง

๓. เพื่อให้ผู้เข้าร่วมโครงการนำหลักคุณธรรมและจริยธรรม มาปรับใช้ในการปฏิบัติงานรวมถึงการดำเนินชีวิตประจำวันได้อย่างถูกต้องและเหมาะสม

๔. เพื่อให้ผู้เข้าร่วมโครงการได้เริ่มต้นฝึกปฏิบัติจริงเกี่ยวกับการปฏิบัติพิธีกรรมทางศาสนา

๕. เพื่อให้สร้างความสัมพันธ์อันดีของผู้เข้าร่วมโครงการ

๖. เพื่อเน้นให้ผู้เข้าร่วมโครงการรู้จักการใช้ชีวิตแบบพอเพียงและใช้ชีวิตตามหน้าที่ของตนเองให้ดีที่สุด

**4. เป้าหมาย/ผลผลิต**

ผู้บริหารเทศบาล สมาชิกสภาเทศบาล พนักงานเทศบาล ลูกจ้างประจำ และพนักงานจ้าง เทศบาลตำบลไม้เรียง

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

๑. เขียนโครงการ/ขออนุมัติโครงการ

๒. ติดต่อประสานงานหน่วยงานและบุคลากรที่เกี่ยวข้อง

๓. ดำเนินการตามโครงการ

๔. ประเมินผลและสรุปผลโครงการ

**7. ระยะเวลาในการดำเนินการ**

4 ปี (ปีงบประมาณ พ.ศ.25๖๑ – 25๖๔)

**8. งบประมาณในการดำเนินการ**

20,000 บาท

**9. ผู้รับผิดชอบ**

สำนักงานปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10.ตัวชี้วัด/ผลลัพธ์**

ผู้เข้าร่วมโครงการมีความเข้าใจในประมวลจริยธรรมของข้าราชการเทศบาลตำบลไม้เรียง และได้รับความรู้ในหลักศาสนา นำหลักคุณธรรม จริยธรรม มาประยุกต์ใช้ในการปฏิบัติงานและการดำเนินชีวิตประจำวัน รู้จักประมาณตน มีเหตุมีผล สามารถตระหนักถึงคุณค่าวัฒนธรรมอันดีงามของไทย รู้จักหลีกเหตุของความเสื่อม ประพฤติเหตุของความเจริญ มีความละอายและเกรงกลัวต่อบาป มีความสุขอยู่บนพื้นฐานแบบเศรษฐกิจพอเพียงและสามารถรองรับการเปลี่ยนแปลงใด ๆ ที่อาจมากระทบได้ในอนาคต และมีขวัญและกำลังใจในการปฏิบัติงาน ส่งผลให้การปฏิบัติงานมีประสิทธิภาพมากยิ่งขึ้น

**ลำดับที่ ๒**

**1. ชื่อโครงการ/กิจกรรม/มาตรการ**

โครงการบริหารงานตามหลักธรรมาภิบาล

**2. หลักการและเหตุผล**

หลักธรรมาภิบาลหรือการบริหารจัดการที่ดี (Good Governance) เป็นการบริหาร การจัดการ การควบคุมดูแล และการปฏิบัติงานให้เป็นไปในครรลองธรรม  ความถูกต้องชอบธรรมทั้งปวง อาทิ ความโปร่งใสสามารถตรวจสอบได้  การปราศจากการแทรกแซงจากองค์กรภายนอก เป็นต้น การนำหลักธรรมาภิบาลมาเป็นหลักการที่ใช้บริหารงานในปัจจุบันอย่างจึงมีอย่างแพร่หลาย เพราะช่วยสร้างสรรค์และส่งเสริมองค์กรให้มีศักยภาพและประสิทธิภาพ  นอกจากนี้ ยังทำให้บุคคลภายนอกที่เกี่ยวข้อง เชื่อมั่นในองค์กรนั้น ๆ อันจะทำให้เกิดการพัฒนาอย่างต่อเนื่อง และหลักธรรมาภิบาลยังเป็นหลักสำคัญในการบริหารและการปฏิบัติงานของบุคลากรภาครัฐในการปฏิบัติงานด้วยความสุจริต โป่รงใส และสามารถตรวจสอบได้ รวมทั้งเป็นการเสริมสร้างจิตสำนึกในการทำงานและความรับผิดชอบต่อหน้าที่ของตนเอง นอกจากนี้ยังต้องมีการส่งเสริมคุณธรรมและจริยธรรมเพื่อให้สามารถปฏิบัติงานร่วมกันได้อย่างมีประสิทธิภาพ และนำไปสู่การพัฒนาองค์กรอย่างต่อเนื่อง

และจากสภาพปัญหาการทุจริตคอร์รัปชันที่เป็นปัญหาเรื้อรัง จึงจำเป็นอย่างยิ่งที่จะต้องมีการป้องกันและแก้ไขปัญหาการทุจริตคอร์รัปชันอย่างจริงจัง โดยการนำหลักธรรมาภิบาลไปปรับใช้กับทุกภาคส่วนไม่ว่าจะเป็นภาคส่วนการเมือง ภาคราชการ ภาคธุรกิจเอกชนตลอดจนภาคประชาสังคมอย่างเข้มงวดจริงจัง พร้อมทั้งสร้างทัศนคติใหม่ปลูกจิตสำนึกของคนไทยร่วมต้านภัยการทุจริต ควบคู่กับการเปลี่ยนแปลงค่านิยมไปในทิศทางที่ไม่เอื้อหรือสนับสนุนการทุจริตคอร์รัปชัน ทั้งนี้ กลไกการนำหลักธรรมาภิบาลซึ่งประกอบด้วย ความชอบธรรม ความโปร่งใส ความรับผิดชอบและการตรวจสอบได้ ความมีประสิทธิภาพและประประสิทธิผลและการมีส่วนร่วมของประชาชนไปเป็นแนวทางในการบริหารจัดการนั้น ปรากฏอยู่ในบทบัญญัติของกฎหมายรัฐธรรมนูญแห่งราชอาณาจักรไทยฉบับปัจจุบัน ซึ่งได้วางกรอบการนำหลักธรรมาภิบาลไปเป็นแนวทางการปฏิรูปการบริหารการปกครองของ

หน่วยงานองค์กรต่างๆ ของภาครัฐ สำหรับกรอบการนำหลักธรรมาภิบาลไปเป็นแนวทางการปฏิรูปการบริหารการปกครองของหน่วยงานหรือองค์กรภาครัฐนั้น ปัจจุบันยังคงอยู่บนความหลากหลายในองค์ประกอบหลักของ ธรรมาภิบาลซึ่งประกอบด้วยหลักความชอบธรรม (Legitimacy) หลักความโปร่งใส (Transparency) หลักความรับผิดชอบและการตรวจสอบได้(Accountability) หลักความมีประสิทธิภาพ (Efficiency) และหลักการมีส่วนร่วม (Participation) ดังนั้น การพิจารณาคัดเลือกนำองค์ประกอบหลักของธรรมาภิบาลเหล่านั้นมาใช้เป็นเครื่องมือกลไกในการสร้างมาตรฐานด้านความโปร่งใสสำหรับหน่วยงานหรืองค์กรใดๆจะต้องคำนึงถึงกรอบเป้าหมาย วัตถุประสงค์แนวทาง หรือวิธีการดำเนินงานที่หน่วยงานองค์กรสามารถปฏิบัติ เพื่อสร้างระบบบริหารกิจการบ้านเมืองและสังคมที่ดีได้ต่อไป

ดังนั้น เพื่อประโยชน์ในการบริหารราชการขององค์การบริหารส่วนตำบลไม้เรียง จึงจัดทำโครงการบริหารงานตามหลักธรรมาภิบาลขึ้น\_

**3. วัตถุประสงค์**

1. เพื่อให้ผู้บริหารท้องถิ่น บุคลากรขององค์กรมีความรู้ความเข้าใจในเรื่องหลักธรรมาภิบาล คุณธรรม และจริยธรรม

2. เพื่อให้ผู้บริหารท้องถิ่น บุคลากรมีความรู้ความเข้าใจและให้ความสำคัญกับการป้องกันและปราบปรามการทุจริตประพฤติมิชอบ (Anti Corruption)

3. เพื่อให้ผู้บริหารท้องถิ่น บุคลากรมีความรู้ความเข้าใจในหลักและแนวคิดปรัชญาเศรษฐกิจพอเพียงและสามารถนำไปประยุกต์ใช้ในการทำงานและการดำเนินชีวิตได**้**

4. เพื่อให้ผู้บริหารท้องถิ่น บุคลากรสามารถนำองค์ความรู้ต่างๆ ไปประยุกต์ใช้ในการทำงานให้กับองค์กรได้อย่างมีประสิทธิภาพ

**4. กลุ่มเป้าหมาย**

ผู้บริหาร สมาชิกสภา พนักงานเทศบาลและพนักงานจ้างเทศบาลตำบลไม้เรียง

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. ระยะเวลาดำเนินการ**

4 ปี (ปีงบประมาณ พ.ศ.25๖๑ – 25๖๔)

**7. กิจกรรมและวิธีการดำเนินการ**

1. จัดทำโครงการเพื่อขออนุมัติจากผู้บริหารท้องถิ่น

2. มอบงานให้กับผู้รับผิดชอบโครงการ และผู้ที่เกี่ยวข้อง เพื่อวางแผนและจัดเตรียมโครงการ

3. ประสานงานกับหน่วยงานที่เกี่ยวข้อง เพื่อจัดหาวิทยากร

4. จัดทำกำหนดการและหัวข้อการอบรม

5. สรุปผลในภาพรวมและรายงานผลการดำเนินการตามโครงการให้ผู้บริหารท้องถิ่นทราบ

**8. งบประมาณ**

1. ไม่ใช้งบประมาณ (ปีงบประมาณ พ.ศ. 2561)

2. ใช้งบประมาณ ปีละ 5,000 บาท (ปีงบประมาณ พ.ศ. 2562 – 2564)

**9. ผู้รับผิดชอบโครงการ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10. ผลที่คาดว่าจะได้รับ**

1. ผู้บริหารท้องถิ่น บุคลากรขององค์กรมีความรู้ความเข้าใจในเรื่องหลักธรรมาภิบาลคุณธรรม และจริยธรรม

2. ผู้บริหารท้องถิ่น บุคลากรมีความรู้ความเข้าใจและให้ความสำคัญกับการป้องกันและปราบปรามการทุจริตประพฤติมิชอบ (Anti Corruption)

3. ผู้บริหารท้องถิ่น บุคลากรมีความรู้ความเข้าใจในหลักและแนวคิดปรัชญาเศรษฐกิจพอเพียง และสามารถนำไปประยุกต์ใช้ในการทำงานและการดำเนินชีวิตได้

4. ผู้บริหารท้องถิ่น บุคลากรสามารถนำองค์ความรู้ต่างๆ ไปประยุกต์ใช้ในการทำงานให้กับองค์กรได้อย่างมีประสิทธิภาพ

**ลำดับที่ ๓**

**1. ชื่อโครงการ/กิจกรรม/มาตรการ**

โครงการสมุดความดีพนักงานเทศบาล ลูกจ้างประจำ พนักงานจ้างของเทศบาลตำบลไม้เรียง

**2. หลักการและเหตุผล**

การบันทึกการปฏิบัติงานประจำวัน โดยเฉพาะบุคลากรในองค์กรเป็นการสร้างระเบียบวินัยใน การปฏิบัติงาน ซึ่งในแต่ละวันหากมีการจดบันทึกว่าได้ทำอะไรบ้าง จะเป็นการทบทวนและสามารถย้อนกลับมาเพื่อพิจารณาปรับปรุงการทำงานในแต่ละกิจกรรมได้ รวมถึงหัวหน้าผู้บังคับบัญชา สามารถใช้เป็นหลักฐานในการอ้างอิงที่ใช้ในการประเมินผลงานยังส่งผลให้การประเมินเป็นที่ยอมรับ ภารกิจที่ได้รับมอบหมายได้ปฏิบัติงานด้วยความสำเร็จ ความซื่อสัตย์ สุจริต ลุล่วงหรือไม่อย่างไร และหัวหน้างานสามารถวางแผนต่อไปได้ รวมทั้งสามารถประเมินทักษะและผลการปฏิบัติงานของพนักงานเทศบาล ลูกจ้างประจำ พนักงานจ้างของเทศบาลตำบลไม้เรียงได้ ซึ่งจะส่งผลให้เห็นว่าค่าของคนอยู่ที่ผลของงาน หรืออาจจะมีผู้ร่วมงานอื่นมาอ่านแล้วมีกรณีศึกษาจากปัญหาที่เกิดขึ้นคล้ายกัน ทำให้ทราบถึงวิธีการแก้ไข เกิดการแลกเปลี่ยนความรู้ซึ่งกันและกันในองค์กร

เทศบาลตำบลไม้เรียงเห็นความสำคัญของการบันทึกประจำวันดังกล่าว จึงได้จัดทำสมุดความดีพนักงานเทศบาล ลูกจ้างประจำ พนักงานจ้างของเทศบาลตำบลไม้เรียง โดยให้บุคคลดังกล่าวมีการบันทึกการปฏิบัติงานประจำวัน เพื่อเป็นเครื่องมือในการควบคุมดูแล การปฏิบัติงานด้วยความรับผิดชอบ ซึ่งเป็นงานที่ได้รับมอบหมาย และเกิดประโยชน์แก่องค์กร เป็นการสร้างระเบียบวินัย ส่งเสริมการสร้างจิตสำนึกที่ดีในการปฏิบัติงาน ด้วยความซื่อสัตย์ สุจริต

**3. วัตถุประสงค์**

1. เพื่อเป็นช่องทางในการสื่อสารระหว่างหัวหน้างาน ปลัดเทศบาล และพนักงาน

2. เพื่อเป็นประโยชน์ในการติดตามงานที่พนักงานจ้างได้ปฏิบัติ

3. เพื่อเป็นการสร้างจิตสำนึกในการปฏิบัติงานด้านความรับผิดชอบ ซื่อตรงซื่อสัตย์ สุจริตต่องานที่ได้รับมอบหมาย

**4. เป้าหมาย**

บุคลากรของเทศบาลตำบลไม้เรียง

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีการดำเนินการ**

1. กำหนดให้พนักงานและลูกจ้างทุกคนเขียนสมุดการบ้าน โดยบันทึกผลการปฏิบัติงานประจำทุกวันและส่งให้หัวหน้าส่วนราชการทุกวันจันทร์

2. รวบรวมเป็นข้อมูลสำหรับผู้บริหารให้พิจารณาผลการปฏิบัติงานพนักงานประจำปี

**7. ระยะเวลาการดำเนินการ**

4 ปี (ปีงบประมาณ พ.ศ.25๖๑ – 25๖๔)

**8. งบประมาณในการดำเนินการ**

ไม่ใช้งบประมาณในการดำเนินโครงการ

**9. ผู้รับผิดชอบโครงการ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

1. มีการสื่อสารระหว่างผู้บังคับบัญชาและพนักงานส่งเสริมให้ปฏิบัติงานเป็นไปตามเป้าหมาย

2. มีการติดตามผลงานทำให้สามารถทราบผลการทำงานเมื่อเกิดปัญหาสามารถแก้ไขได้

3. พนักงานจ้างทำงานด้วยความซื่อสัตย์ สุจริตเกิดความรับผิดชอบในหน้าที่ได้รับมอบหมายตามกำหนด

**1.1.2 สร้างจิตสำนึกและความตระหนักในการประพฤติตามประมวลจริยธรรม**

**ลำดับที่ ๑**

**1. ชื่อโครงการ/กิจกรรม/มาตรการ**

มาตรการส่งเสริมการปฏิบัติงานตามประมวลจริยธรรมของเทศบาลตำบลไม้เรียง

**2. หลักการและเหตุผล**

ตามประกาศคณะกรรมการพนักงานเทศบาลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับจริยธรรมของพนักงานเทศบาล และพนักงานจ้างกำหนดให้พนักงานเทศบาล และพนักงานจ้างของเทศบาลมีหน้าที่ดำเนินการให้เป็นไปตามกฎหมายเพื่อรักษาประโยชน์ส่วนรวมและประเทศชาติ อำนวยความสะดวกและให้บริการแก่ประชาชนตามหลักธรรมาภิบาล โดยจะต้องยึดมั่นในค่านิยมหลักของมาตรฐานจริยธรรม 9 ประการ ได้แก่ ยึดมั่นในคุณธรรมและจริยธรรม, มีจิตสำนึกที่ดี ซื่อสัตย์ สุจริต และรับผิดชอบ,ยึดถือประโยชน์ของประเทศชาติเหนือกว่าประโยชน์ส่วนตน และไม่มีประโยชน์ทับซ้อน,ยืนหยัดทำในสิ่งที่ถูกต้อง เป็นธรรม และถูกกฎหมาย, ให้บริการแก่ประชาชนด้วยความรวดเร็วมีอัธยาศัยและไม่เลือกปฏิบัติ, ให้ข้อมูลข่าวสารแก่ประชาชนอย่างครบถ้วน ถูกต้องและไม่บิดเบือนข้อเท็จจริง,มุ่งผลสัมฤทธิ์ของงาน รักษามาตรฐาน มีคุณภาพโปร่งใสและตรวจสอบได้,ยึดมั่นในระบอบประชาธิปไตยอันมีพระมหากษัตริย์ทรงเป็นประมุข และยึดมั่นในหลักจรรยาวิชาชีพขององค์กร

ข้อบังคับเทศบาลตำบลไม้เรียง เรื่อง ว่าด้วยประมวลจริยธรรมของข้าราชการการเมืองท้องถิ่นฝ่ายบริหารเทศบาลตำบลไม้เรียง พ.ศ.๒๕๕๕ ลงวันที่ 2 กรกฎาคม 2555 ระเบียบสภาเทศบาลตำบลไม้เรียง ว่าด้วยประมวลจริยธรรมของข้าราชการการเมืองท้องถิ่นฝ่ายสภาท้องถิ่นเทศบาลตำบลไม้เรียง พ.ศ.2555 ลงวันที่ 21 พฤษภาคม 2555 และประกาศเทศบาลตำบลไม้เรียง เรื่อง ประมวลจริยธรรมของข้าราชการของเทศบาลตำบล ไม้เรียง จังหวัดนครศรีธรรมราช พ.ศ.๒๕๕๒ ลงวันที่ ๖ มีนาคม ๒๕๕2 เทศบาลตำบลไม้เรียงได้ประกาศใช้ประมวลจริยธรรมของข้าราชการการเมืองท้องถิ่นฝ่ายสภา ข้าราชการการเมืองฝ่ายบริหาร และข้าราชการของเทศบาลตำบลไม้เรียง เพื่อใช้กำหนดเป็นมาตรฐานทางจริยธรรมของผู้บริหาร สมาชิกสภาเทศบาล ข้าราชการ พนักงานจ้างและลูกจ้างของเทศบาลตำบลไม้เรียง และเพื่อเป็นเครื่องกำกับความประพฤติบุคลากรเทศบาล ซึ่งส่งผลให้การปฏิบัติงานเป็นไปอย่างยุติธรรม โปร่งใส่ และการให้บริการประชาชนเป็นไปอย่างมีประสิทธิภาพ รวดเร็วและถูกต้อง ตามระเบียบ ขั้นตอนและกฎหมาย

ดังนั้น เพื่อให้เกิดความโปร่งใสในการปฏิบัติงานและเป็นที่เชื่อถือไว้วางใจของประชาชน เทศบาลตำบล ไม้เรียงได้จัดทำมาตรการ “ส่งเสริมการปฏิบัติงานตามประมวลจริยธรรมของเทศบาลตำบลไม้เรียง” ขึ้น เพื่อให้บุคลากรทั้งฝ่ายการเมืองและฝ่ายประจำทุกระดับนำไปใช้ในการปฏิบัติหน้าที่ด้วยความซื่อสัตย์ สุจริตมีคุณธรรม จริยธรรม ไม่กระทำการอันเป็นการขัดกันแห่งผลประโยชน์หรือการมีผลประโยชน์ทับซ้อน

**3. วัตถุประสงค์**

1. เพื่อเป็นเครื่องมือกำกับความประพฤติของข้าราชการที่สร้างความโปร่งใส มีมาตรฐานในการปฏิบัติงานที่ชัดเจนและเป็นสากล

2. เพื่อยึดถือเป็นหลักการและแนวทางการปฏิบัติงานอย่างสม่ำเสมอ ทั้งในระดับองค์กรและระดับบุคคลและเป็นเครื่องมือการตรวจสอบการทำงานด้านต่างๆ ของเทศบาลตำบลไม้เรียง เพื่อให้การดำเนินงานเป็นไปตามหลักคุณธรรม จริยธรรม มีประสิทธิภาพและประสิทธิผล

3. เพื่อทำให้เกิดรูปแบบองค์กรอันเป็นที่ยอมรับ เพิ่มความน่าเชื่อถือ เกิดความมั่นใจแก่ผู้รับบริการและประชาชนทั่วไป ตลอดจนผู้มีส่วนได้เสีย

4. เพื่อให้เกิดพันธะผูกพันระหว่างองค์กรและข้าราชการในทุกระดับ โดยให้ฝ่ายบริหารใช้อำนาจในขอบเขต สร้างระบบความรับผิดชอบของข้าราชการต่อตนเอง ต่อองค์กร ต่อผู้บังคับบัญชาต่อประชาชนและต่อสังคมตามลำดับ

5. เพื่อป้องกันการแสวงหาประโยชน์โดยมิชอบและความขัดแย้งทางผลประโยชน์ที่อาจเกิดขึ้น รวมทั้งเสริมสร้างความโปร่งใสในการปฏิบัติงาน

**4. เป้าหมาย/ผลผลิต**

ผู้บริหาร สมาชิกสภา พนักงานเทศบาลและพนักงานจ้าง เทศบาลตำบลไม้เรียง

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

1. เผยแพร่ประมวลจริยธรรมของเทศบาลตำบลไม้เรียงเพื่อใช้เป็นค่านิยมสำหรับองค์กร ข้าราชการทุกคนพึงยึดถือเป็นแนวทางปฏิบัติควบคู่ไปกับระเบียบและกฎข้อบังคับอื่นๆ อย่างทั่วถึงและมีประสิทธิภาพ

2. เผยแพร่ประชาสัมพันธ์เกี่ยวกับประมวลจริยธรรมของเทศบาลตำบลไม้เรียง เปิดเผยเป็นการทั่วไปแก่สาธารณชนให้มีส่วนร่วมรับรู้และร่วมติดตามตรวจสอบตามประกาศคณะกรรมการข้อมูลข่าวสารของราชการ เรื่อง กำหนดให้ข้อมูลข่าวสารตามเกณฑ์มาตรฐานความโปร่งใสและตัวชี้วัดความโปร่งใสของหน่วยงานของรัฐเป็นข้อมูลข่าวสารที่ต้องจัดไว้ให้ประชาชนตรวจดูได้ตามมาตรา 9 วรรคหนึ่ง (8)

**7. ระยะเวลาดำเนินการ**

4 ปี (ปีงบประมาณ พ.ศ.25๖๑ – 25๖๔)

**8. งบประมาณดำเนินการ**

ไม่ใช้งบประมาณในการดำเนินโครงการ

**9. ผู้รับผิดชอบ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

ผู้บริหาร สมาชิกสภา พนักงานเทศบาลและพนักงานจ้างเทศบาลตำบลไม้เรียงปฏิบัติงานตามประมวลจริยธรรมของเทศบาลตำบลไม้เรียง

**ลำดับที่ ๒**

**1. ชื่อโครงการ/กิจกรรม/มาตรการ**

มาตรการ “เสริมสร้างองค์ความรู้ด้านการต่อต้านการทุจริต”

**2. หลักการและเหตุผล**

ด้วยยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ.25๖๐– 256๔) มุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต”มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ 50 ในปี พ.ศ. 2564

ดังนั้น เพื่อให้การบริหารงานในพื้นที่สามารถตอบสนองต่อแผนยุทธศาสตร์ฯ ข้างต้น เทศบาลตำบลไม้เรียงจึงได้กำหนดแนวทาง/มาตรการเสริมสร้างองค์ความรู้ด้านการทุจริตขึ้น เพื่อให้สามารถแปลงแผนยุทธศาสตร์ว่าด้วยการป้องกันและปราบปรามการทุจริต ระยะที่ 3 (พ.ศ.256๐ – 256๔) ไปสู่การปฏิบัติที่เป็นรูปธรรมและเกิดความยั่งยืนในการปฏิบัติ

**3. วัตถุประสงค์**

1. เพื่อเสริมสร้างองค์ความรู้ด้านการต่อต้านการทุจริตแก่คณะผู้บริหารท้องถิ่น สมาชิกสภาท้องถิ่น ข้าราชการฝ่ายประจำ ตลอดจนพนักงานจ้าง

2. เพื่อสร้างจิตสำนึกและความตระหนักในการประพฤติตามประมวลจริยธรรมแก่คณะผู้บริหารท้องถิ่น สมาชิกสภาท้องถิ่น ข้าราชการฝ่ายประจำ ตลอดจนพนักงานจ้าง

**4. เป้าหมาย/ผลผลิต**

ข้อมูล/องค์กรความรู้ด้านการต่อต้านการทุจริตที่นำมาเผยแพร่มากกว่า ๓ เรื่องขึ้นไป

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

1. รวบรวมและเรียบเรียงฐานข้อมูล/องค์ความรู้เกี่ยวข้องกับการปลูกจิตสำนึกด้านการต่อต้านการทุจริต อาทิ กฎหมาย ป.ป.ช. มาตรา 100 มาตรา 103 มาตรา 103/7 สื่อประชาสัมพันธ์ต่างๆ ที่เกี่ยวข้องกับการปลูกจิตสำนึก

2. เผยแพร่ ประชาสัมพันธ์และสร้างเสริมองค์ความรู้ ให้บุคลากรในสังกัดได้รับทราบและถือปฏิบัติอย่างเคร่งครัด ผ่านโครงการ/กิจกรรม และสื่อช่องทางต่างๆ

**7. ระยะเวลาดำเนินการ**

4 ปี (ปีงบประมาณ พ.ศ.25๖๑ – 25๖๔)

**8. งบประมาณดำเนินการ**

ไม่ใช้งบประมาณในการดำเนินโครงการ

**9. ผู้รับผิดชอบโครงการ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

จำนวนข้อมูล/องค์กรความรู้ด้านการต่อต้านการทุจริตที่นำมาเผยแพร่

**๑.๑.๓ สร้างจิตสำนึกและความตระหนักที่จะไม่กระทำการอันเป็นการขัดกันแห่งผลประโยชน์หรือการมีผลประโยชน์ทับซ้อน**

**ลำดับที่ ๑**

**1. ชื่อโครงการ/กิจกรรม/มาตรการ**

กิจกรรมการใช้แอพพลิเคชั่นกฎหมาย ป.ป.ช.มาตรา 100 และ 103

**2. หลักการและเหตุผล**

ตามพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริตพ.ศ. 2542 และที่แก้ไขเพิ่มเติม มาตรา 100 และมาตรา 103 ซึ่งมาตรา ๑๐๐ กำหนดเรื่องการขัดกันของผลประโยชน์ส่วนตัวและส่วนรวมไว้ เพื่อลดระบบอุปถัมภ์ในสังคมไทย ให้เจ้าหน้าที่ของรัฐมีจิตสำนึกแยกแยะประโยชน์ส่วนบุคคลและประโยชน์ส่วนรวมออกจากกันได้ หากเจ้าหน้าที่ของรัฐฝ่าฝืนให้ถือเป็นความผิดตามประมวลกฎหมายอาญาด้วยการขัดกันแห่งผลประโยชน์ หรือ “Conflict of Interest” ได้รับการกล่าวถึงอย่างกว้างขวางในรอบหลายปีที่ผ่านมาโดยเฉพาะอย่างยิ่ง ในช่วงระยะเวลาที่ประเทศไทยกำลังเผชิญกับปัญหาการทุจริตคอร์รัปชั่นของผู้ดำรงตำแหน่งทางการเมืองหรือผู้ดำรงตำแหน่งระดับสูงในองค์กรต่างๆ ซึ่งได้ส่งผลกระทบต่อการพัฒนาเศรษฐกิจและสังคมของประเทศรวมทั้งได้สร้างความเสียหายให้กับประชาชนโดยส่วนรวมและตามมาตรา ๑๐๓ กำหนดไว้ว่า ห้ามไม่ให้เจ้าหน้าที่ของรัฐรับทรัพย์สินหรือประโยชน์อื่นใดจากบุคคล นอกจากมีกฎหมายบัญญัติให้รับได้ เว้นแต่การรับทรัพย์สินหรือประโยชน์อื่นใด โดยธรรมจรรยาตามหลักเกณฑ์และจำนวนที่คณะกรรมการ ป.ป.ช. กำหนด จึงมีความจำเป็นที่หน่วยงานภาครัฐต้องเร่งสร้างองค์ความรู้ให้บุคลากรมีความพร้อมที่จะเข้าใจสาเหตุและปัจจัยที่นำสู่การคอร์รัปชั่น เพื่อจะได้หาทางป้องกันและปฏิบัติหน้าที่ให้ห่างไกลจากต้นเหตุต่างๆ ที่นำไปสู่การทุจริตคอร์รัปชั่น โดยเฉพาะในเรื่องการปลูกฝังองค์ความรู้ให้มีความเข้าใจเกี่ยวกับความขัดแย้งระหว่างผลประโยชน์ส่วนตนและผลประโยชน์ส่วนรวม รวมทั้งให้ตระหนักถึงผลกระทบจากปัญหาความขัดแย้งกันระหว่างผลประโยชน์ส่วนตนและผลประโยชน์ส่วนรวม หรือเกิดเป็นผลประโยชน์ทับซ้อน ซึ่งเป็นปัญหาเชิงโครงสร้างที่เกี่ยวข้องกับหลายมิติ ทั้งมิติด้านสังคม การเมืองและการบริหารที่สำคัญสะท้อนถึงวัฒนธรรมและค่านิยมในการบริหารที่ด้อยพัฒนา

ดังนั้น เพื่อให้เจ้าหน้าที่ของรัฐได้ตระหนักในการดำรงตนตามอำนาจหน้าที่และกรอบของกฎหมาย เทศบาลตำบลไม้เรียงจึงจัดกิจกรรมการใช้แอพพลิเคชั่นกฎหมาย ป.ป.ช.มาตรา 100 และ 103 เพื่อเป็นเครื่องมือในการสร้างเสริมองค์ความรู้เพื่อป้องกันผลประโยชน์ทับซ้อนในองค์กร โดยส่งเสริมให้บุคลากรทดสอบเพื่อวัดความเข้าใจในแอพพลิเคชั่น ซึ่งจะมีแบบทดสอบเกี่ยวกับมาตรา ๑๐๐ และมาตรา ๑๐๓

**3. วัตถุประสงค์**

1. เพื่อเสริมสร้างองค์ความรู้เกี่ยวกับกฎหมาย ป.ป.ช. มาตรา ๑๐๐ และ ๑๐๓แก่บุคลากรของเทศบาลตำบลไม้เรียง

2. เพื่อสร้างจิตสำนึกและเสริมสร้างจริยธรรมของบุคลากรในการทำงานเพื่อส่วนรวม ยึดถือหลักจริยธรรมและผลประโยชน์ส่วนรวมในการปฏิบัติราชการเป็นสำคัญ อันจะนำมาซึ่งการป้องกันผลประโยชน์ทับซ้อนในองค์กร

๓. เพื่อไม่ให้การรับทรัพย์สินหรือประโยชน์อื่นใดของเจ้าหน้าที่ของรัฐจากบุคคลในโอกาสต่างๆ มีอิทธิพลต่อการปฏิบัติหน้าที่ ซึ่งเป็นสาเหตุหนึ่งของการขัดกันระหว่างผลประโยชน์ส่วนบุคคลและประโยชน์ส่วนรวม

**4. เป้าหมาย/ผลผลิต**

ผู้บริหาร พนักงานเทศบาล ทำแบบทดสอบที่อยู่ในแอพพลิเคชั่นกฎหมาย ป.ป.ช. มาตรา ๑๐๐ และ ๑๐๓ ได้ถูกต้องทุกข้อ

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

ให้ผู้บริหารท้องถิ่น และพนักงานเทศบาลทุกคน ดาวน์โหลดแอพพลิเคชั่นกฎหมาย ป.ป.ช. มาตรา ๑๐๐ และ ๑๐๓ ลงในโทรศัพท์ จากนั้นก็ลงทะเบียนในระบบเพื่อเข้าทำแบบทดสอบ

**7. ระยะเวลาดำเนินการ**

4 ปี (ปีงบประมาณ พ.ศ.25๖๑ – 25๖๔)

**8. งบประมาณดำเนินการ**

ไม่ใช้งบประมาณในการดำเนินโครงการ

**9. ผู้รับผิดชอบ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

ผู้บริหาร พนักงานเทศบาล ทำแบบทดสอบที่อยู่ในแอพพลิเคชั่นกฎหมาย ป.ป.ช. มาตรา ๑๐๐ และ ๑๐๓ ได้ถูกต้องทุกข้อ

**ลำดับที่ ๒**

**1. ชื่อโครงการ/กิจกรรม/มาตรการ**

มาตรการการ “จัดทำคู่มือการป้องกันผลประโยชน์ทับซ้อนของเทศบาลตำบลไม้เรียง”

**2. หลักการและเหตุผล**

รัฐบาลภายใต้การนำของพลเอกประยุทธ์ จันทร์โอชา ได้ให้ความสำคัญกับการผลักดันให้การป้องกันและปราบปรามการทุจริตเป็นวาระแห่งชาติ และรัฐบาลได้แถลงนโยบาย 11 ด้าน อันรวมถึงประเด็นเรื่องการส่งเสริมการบริหารราชการแผ่นดินที่มีธรรมาภิบาลและการป้องกันและปราบปรามการทุจริตและประพฤติมิชอบในภาครัฐ โดยจัดระบบอัตรากำลังและปรับปรุงค่าตอบแทนบุคลากรภาครัฐให้เหมาะสมและเป็นธรรมยึดหลักการบริหารกิจการบ้านเมืองที่ดีเพื่อสร้างความเชื่อมั่นวางใจในระบบราชการเสริมสร้างระบบคุณธรรม รวมทั้งปรับปรุงและจัดให้มีกฎหมายที่ครอบคลุมการป้องกันและปราบปรามการทุจริตและการมีผลประโยชน์ทับซ้อนในภาครัฐทุกระดับ

ปัจจุบันหน่วยงานต่างๆ เช่น สำนักงาน ก.พ. ได้เผยแพร่องค์ความรู้ที่เกี่ยวข้องกับการป้องกันและปราบปรามการทุจริต โดยเฉพาะเรื่องผลประโยชน์ทับซ้อน (Conflict of Interest) สำนักงานคณะกรรมการป้องกันและปราบปรามการทุจริตแห่งชาติ ร่วมกับสำนักงานคณะกรรมการป้องกันและปราบปรามการทุจริตในภาครัฐ และองค์กรตามรัฐธรรมนูญ ได้จัดทำยุทธศาสตร์ชาติว่าด้วยการป้องกันและปราบปรามการทุจริตระยะที่ 3 (พ.ศ. 2560-2564) และพัฒนาเครื่องมือการประเมินคุณธรรมและความโปร่งใสการดำเนินงานของหน่วยงานภาครัฐ (Integrity and Transparency Assessment : ITA) ปีงบประมาณ พ.ศ. 2560 ครอบคลุมประเด็นการประเมิน 5 ด้าน อันรวมถึง การต่อต้านการทุจริตในองค์กร ซึ่งสนับสนุนให้หน่วยงานภาครัฐดำเนินการเรื่องเกี่ยวกับผลประโยชน์ทับซ้อน ผ่านกิจกรรมต่างๆ อันรวมถึงการให้ความรู้ตามคู่มือหรือประมวลจริยธรรมเกี่ยวกับการป้องกันผลประโยชน์ทับซ้อนแก่เจ้าหน้าที่ในหน่วยงานด้วย

ดังนั้นเพื่อตอบสนองนโยบายรัฐบาลและยุทธศาสตร์ชาติว่าด้วยการป้องกันและปราบปรามการทุจริต และเพื่อนำเครื่องมือการประเมินคุณธรรมและความโปร่งใสในการดำเนินงานของหน่วยงานภาครัฐการปฏิบัติให้เป็นกลไกสำคัญที่จะป้องกันการทุจริต โดยเฉพาะการกระทำที่เอื้อต่อการมีผลประโยชน์ทับซ้อนของเจ้าหน้าที่ในภาครัฐ เทศบาลตำบลไม้เรียงจึงได้จัดทำคู่มือการพัฒนาและส่งเสริมการปฏิบัติงานเพื่อป้องกันผลประโยชน์ทับซ้อนของเทศบาลตำบลไม้เรียงขึ้น เพื่อเป็นประโยชน์ในการเสริมสร้างความรู้ความเข้าใจแก่บุคลากรให้เกิดความตระหนักถึงปัญหาในเรื่องดังกล่าว รวมทั้ง เป็นข้อมูลให้ประชาชนและผู้สนใจได้ศึกษา เพื่อเป็นพื้นฐานการปฏิบัติตนในการร่วมกันรณรงค์สร้างสังคมไทยให้เป็นสังคมที่ใสสะอาด ลดระดับการทุจริตประพฤติมิชอบในสังคมไทยให้เทียบเท่าระดับมาตรฐานสากลได้ต่อไป

**3. วัตถุประสงค์**

1. เพื่อผลิตคู่มือการป้องกันผลประโยชน์ทับซ้อนของเทศบาลตำบลไม้เรียงให้บุคลากรผู้ปฏิบัติงานนำไปเป็นองค์ความรู้ในการทำงานให้เป็นไปด้วยความถูกต้อง

2. เพื่อเป็นประโยชน์ในการเสริมสร้างความรู้ ความเข้าใจแก่บุคลากรให้เกิดความตระหนักถึงปัญหาการทุจริตคอร์รัปชั่น

**4. เป้าหมาย/ผลผลิต**

บุคลากรมีคู่มือการป้องกันผลประโยชน์ทับซ้อนของเทศบาลตำบลไม้เรียง

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

1. ศึกษาและรวบรวมข้อมูล

2. จัดทำ (ร่าง) คู่มือการป้องกันผลประโยชน์ทับซ้อน

3. ตรวจสอบความถูกต้อง

4. จัดทำคู่มือการป้องกันผลประโยชน์ทับซ้อน

5. แจกจ่ายให้บุคลากร

**7. ระยะเวลาดำเนินการ**

4 ปี (ปีงบประมาณ พ.ศ.25๖๑ – 25๖๔)

**8. งบประมาณดำเนินการ**

ไม่ใช้งบประมาณในการดำเนินโครงการ

**9. ผู้รับผิดชอบโครงการ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

มีการจัดทำคู่มือการปฏิบัติงานเพื่อป้องกันผลประโยชน์ทับซ้อน

**ลำดับที่ ๓**

**1. ชื่อโครงการ/กิจกรรม/มาตรการ**

กิจกรรมให้ความรู้ เรื่อง ผลประโยชน์ทับซ้อนให้กับพนักงานเทศบาลและพนักงานจ้างของเทศบาลไม้เรียง

**2. หลักการและเหตุผล**

ด้วยสถานการณ์หรือารกระทำของบุคคลมีผลประโยชน์ส่วนตนเข้ามาเกี่ยวข้องจนส่งผลกระทบต่อการตัดสินใจหรือการปฏิบัติหน้าที่ในตำแหน่ง การกระทำดังกล่าวอาจเกิดขึ้นโดยรู้ตัวหรือไม่รู้ตัว ทั้งเจตนาหรือไม่เจตนาหรือบางเรื่องเป็นการปฏิบัติสืบต่อกันมาจนไม่เห็นว่าจะเป็นสิ่งผิดแต่อย่างใด พฤติกรรมเหล่านี้เป็นการกระทำความผิดทางจริยธรรมของเจ้าหน้าที่ของรัฐที่ต้องคำนึงถึงผลประโยชน์สาธารณะ (ประโยชน์ของส่วนรวม) แต่กลับตัดสินใจปฏิบัติหน้าที่โดยคำนึงถึงประโยชน์ของตนเองหรือพวกพ้อง

“ผลประโยชน์ทับซ้อน” หมายถึง สถานการณ์ที่เจ้าหน้าที่ของรัฐมีผลประโยชน์ส่วนตนอยู่ และมีการใช้อิทธิพลตามอำนาจหน้าที่และความรับผิดชอบเพื่อให้เกิดประโยชน์ส่วนตัว โดยก่อให้เกิดผลเสียต่อผลประโยชน์ส่วนรวม ผลประโยชน์ทับซ้อนมีหลากหลายรูปแบบ ไม่จำกัดอยู่ในรูปของตัวเงินหรือทรัพย์สินเท่านั้น แต่รวมถึงผลประโยชน์อื่นๆ ที่ไม่ใช่รูปตัวเงินหรือทรัพย์สินก็ได้ อาทิการแต่งตั้งพรรคพวกเข้าไปดำรงตำแหน่งในองค์กรต่างๆ ทั้งในหน่วยราชการ รัฐวิสาหกิจ และบริษัทจำกัด หรือการที่บุคคลผู้มีอำนาจที่ตัดสินใจให้ญาติพี่น้องหรือบริษัทที่ตนมีส่วนได้ส่วนเสียได้รับสัมปทานหรือผลประโยชน์จากทางราชการโดยมิชอบ ทั้งนี้หมายรวมถึงความขัดแย้งกันระหว่างผลประโยชน์ส่วนตนและผลประโยชน์ส่วนรวม ซึ่งในปีงบประมาณ พ.ศ.2559 - 2560 หน่วยงานภาครัฐทุกหน่วยงานต้องเข้ารับการประเมินคุณธรรมและความโปร่งใสในการดำเนินงานของหน่วยงานภาครัฐ โดยกำหนดให้หน่วยงานควรมีการประชุมหรือสัมมนาภายในองค์กร เพื่อให้ความรู้เรื่องการป้องกันผลประโยชน์ทับซ้อนแก่เจ้าหน้าที่เพื่อป้องกันผลประโยชน์ทับซ้อน

ดังนั้น เพื่อป้องกันการทุจริตในการปฏิบัติราชการ และให้พนักงานทุกคนทำงานโดยยึดถือระเบียบ กฎหมาย คุณธรรม จริยธรรม เพื่อเป็นเครื่องกำกับความประพฤติของตน เพื่อไม่ให้เกิดผลประโยชน์ทับซ้อน เทศบาลตำบลไม้เรียง จึงได้จัดกิจกรรมให้ความรู้ ความเข้าใจการป้องกันผลประโยชน์ทับซ้อนแก่บุคลากรในเทศบาลตำบลไม้เรียง

**3. วัตถุประสงค์**

1. เพื่อให้ความรู้ ความเข้าใจแก่พนักงานเทศบาล พนักงานจ้างเกี่ยวกับการป้องกันผลประโยชน์ทับซ้อน

2. เพื่อเสริมสร้างพฤติกรรมและวิธีการทำงานที่สุจริตโปร่งใสของข้าราชการและเจ้าหน้าที่ของเทศบาล ไม้เรียง

3. เพื่อเสริมสร้างให้ข้าราชการและเจ้าหน้าที่ของเทศบาลตำบลไม้เรียงมีจิตสำนึก ค่านิยมและวัฒนธรรมเรื่องความซื่อสัตย์ สุจริต มุ่งมั่นทำงานอย่างมีประสิทธิภาพ มีคุณธรรมอันมั่นคง ส่งผลให้หน่วยงานปลอดจากการทุจริตคอร์รัปชั่น มุ่งสู่การเป็นข้าราชการท้องถิ่นไทยใสสะอาด

**4. เป้าหมาย**

พนักงานเทศบาลและพนักงานจ้างเทศบาลตำบลไม้เรียง

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีการดำเนินการ**

จัดประชุมประจำเดือน และให้ความรู้เรื่องผลประโยชน์ทับซ้อน

**7. ระยะเวลาการดำเนินการ**

4 ปี (ปีงบประมาณ พ.ศ.25๖๑ – 25๖๔)

**8. งบประมาณในการดำเนินโครงการ**

ไม่ใช้งบประมาณในการดำเนินโครงการ

**9. ผู้รับผิดชอบโครงการ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

ตัวชี้วัด

พนักงานเทศบาลและพนักงานจ้างมีความเข้าใจเรื่องผลประโยชน์ทับซ้อน

ผลลัพธ์

พนักงานเทศบาลและพนักงานจ้างมีความรู้เกี่ยวกับผลประโยชน์ทับซ้อน และมีความประพฤติปฏิบัติงานไม่ยุ่งเกี่ยวกับผลประโยชน์ทับซ้อน

**1.2 การสร้างจิตสำนึกและความตระหนักแก่ประชาชนทุกภาคส่วนในท้องถิ่น**

**๑.๒.๑ สร้างจิตสำนึกและความตระหนักในการต่อต้านการทุจริต**

**ลำดับที่ 1**

**1. ชื่อโครงการ/กิจกรรม/มาตรการ**

กิจกรรมประชาสัมพันธ์รณรงค์ปลุกจิตสำนึก คุณธรรม ต่อต้านการทุจริตมิชอบ

**2. หลักการและเหตุผล**

ตามที่คณะกรรมการ ป.ป.ช.ได้จัดทำยุทธศาสตร์ว่าด้วยการป้องกันและปราบปรามการทุจริต เพื่อมุ่งสู่ การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยต้องได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชน เทศบาลถือเป็นหน่วยงานของรัฐที่มีความสำคัญยิ่งในการขับเคลื่อนยุทธศาสตร์ดังกล่าว เพราะเป็นองค์กรที่ใกล้ชิดประชาชน การดำเนินการให้ประชาชนเข้ามามีส่วนร่วมในการป้องกันและปราบปรามการทุจริตคอร์รัปชั่นจึงเป็นสิ่งทีสำคัญที่เทศบาลต้องกระทำ เพราะหากประชาชนมีความเข้มแข็งและหน่วยงานภาครัฐมีทัศนคติ มีจิตวิญญาณในการรับใช้ประชาชนอย่างแท้จริง ประเทศไทยจะใสสะอาด

ดังนั้นเพื่อให้ประชาชนมีจิตสำนึกและความตระหนักในการต่อต้านการทุจริตคอร์รัปชั่น เทศบาลตำบล ไม้เรียงจึงจัดกิจกรรมประชาสัมพันธ์รณรงค์ปลุกจิตสำนึก คุณธรรม ต่อต้านการทุจริตมิชอบขึ้น

**3. วัตถุประสงค์**

1. เพื่อประชาสัมพันธ์สร้างการรับรู้และความเข้าใจ นำไปสู่การปฏิบัติการเรื่องการทุจริต

2. เพื่อสร้างจิตสำนึกและความตระหนักในการต่อต้านการทุจริตคอร์รัปชั่นของประชาชนในพื้นที่เทศบาลตำบลไม้เรียง

๓. เพื่อให้ประชาชนมีส่วนร่วม การตรวจสอบ กำกับ ดูแลการปฏิบัติงานของเทศบาลให้เป็นไปการด้วยความโปร่งใสและเป็นธรรม

**4. เป้าหมาย/ผลผลิต**

ประชาชนในเขตเทศบาลตำบลไม้เรียง อำเภอฉวาง จังหวัดนครศรีธรรมราช

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

เผยแพร่ประชาสัมพันธ์รณรงค์ปลุกจิตสำนึก คุณธรรม ต่อต้านการทุจริตมิชอบ โดยดำเนินการดังนี้

1. ทางเว็บไซต์

2. เสียงตามสาย

3. บอร์ดประชาสัมพันธ์

4. สิ่งพิมพ์ในรูปต่าง ๆ

5. โปรเตอร์

**7. ระยะเวลาดำเนินการ**

4 ปี (ปีงบประมาณ พ.ศ.25๖๑ – 25๖๔)

**8. งบประมาณดำเนินการ**

1. ไม่ใช้งบประมาณ (ปีงบประมาณ พ.ศ. 2561)

2. ใช้งบประมาณ ปีละ 5,000 บาท (ปีงบประมาณ พ.ศ. 2562 – 2564)

**9. ผู้รับผิดชอบ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

1. ประชาชนในพื้นที่เทศบาลตำบลไม้เรียงมีจิตสำนึกและความตระหนักในการต่อต้านการทุจริตคอร์รัปชั่น

2. ประชาชนในพื้นที่เทศบาลตำบลไม้เรียงมีความรู้และความเข้าใจในเรื่องการทุจริตคอร์รัปชั่น

3. ประชาชนได้มีส่วนร่วม การตรวจสอบ กำกับ ดูแลการปฏิบัติงานของเทศบาลให้เป็นไปการด้วยความโปร่งใสและเป็นธรรม

**๑.๒.๒ สร้างจิตสำนึกและความตระหนักในการรักษาประโยชน์สาธารณะ**

**ลำดับที่ ๑**

**1. ชื่อโครงการ/กิจกรรม/มาตรการ**

โครงการปลูกต้นไม้เพื่อเพิ่มพื้นที่สีเขียว ลดภาวะโลกร้อนในเขตพื้นที่ตำบลไม้เรียง

**2. หลักการและเหตุผล**

สภาวะโลกร้อน (Global Warming) เป็นสภาวะที่อุณหภูมิเฉลี่ยของอากาศบนโลกสูงขึ้น ไม่ว่าจะเป็นอากาศบริเวณใกล้ผิวโลกและน้ำในมหาสมุทร สาเหตุที่ทำให้เกิดสภาวะโลกร้อนเนื่องมาจากก๊าซ เรือนกระจกทั้งหลายที่เกิดขึ้นจากการทำกิจกรรมต่างๆ ของมนุษย์นั้นเพิ่มมากขึ้นอย่างรวดเร็ว รวมถึงการที่ป่าไม้ถูกตัดและทำ ลายลงไปอย่างมาก ทำให้ไม่มีตัวฟอกอากาศที่มากพอที่จะส่งผลให้ก๊าซเรือนกระจกทั้งหลาย เหล่านี้ลอยขึ้นไปรวมตัวกันอยู่บนชั้นบรรยากาศของโลกอย่างหนาแน่น ความร้อนจากดวงอาทิตย์ที่เคยถูก สะท้อนกลับออกไปนอกโลกก็ถูกสะสมไว้ในโลกมากเกินไป จึงเป็นสาเหตุที่ทำให้อุณหภูมิของโลกเพิ่มขึ้น ปัจจุบันภาวะที่โลกร้อนที่เพิ่มขึ้นนี้ ได้ส่งผลกระทบต่อสรรพสิ่งบนโลกในอย่างกว้างขวางและต่อเนื่อง เช่น สภาพลมฟ้าอากาศที่ผิดแปลกไปจากเดิม ภัยธรรมชาติที่รุนแรงมากขึ้น น้ำท่วม แผ่นดินไหว พายุที่รุนแรง อากาศที่ร้อนผิดปกติจนมีคนเสียชีวิต และวิธีการที่จะช่วยลดหรือบรรเทาภาวะโลกร้อนทำได้หลายวิธี เช่น ลดการปล่อยก๊าซคาร์บอนไดออกไซด์ขึ้นสู่ชั้นบรรยากาศ การลด ปริมาณขยะ ลดการใช้พลังงานหรือเปลี่ยนมาใช้พลังงานทางเลือก ใช้ผลิตภัณฑ์ที่มีสัญลักษณ์ช่วยรักษา สิ่งแวดล้อม รวมถึงการปลูกต้นไม้เพื่อเพิ่มพื้นที่สีเขียวให้มากขึ้น

ดังนั้นเพื่อเพิ่มพื้นที่สีเขียว ให้เกิดความร่มรื่นแก่ชุมชนในเขตเทศบาลตำบลไม้เรียง พร้อมทั้งเป็นการเพิ่มคุณภาพชีวิตของประชาชนในชุมชน เทศบาลตำบลไม้เรียงจึงได้จัดทำโครงการ “ปลูกต้นไม้เพื่อเพิ่มพื้นที่สีเขียว ลดภาวะโลกร้อนในพื้นที่ตำบลไม้เรียง” เพื่อให้ประชาชนได้มีส่วนร่วมในการแก้ไขปัญหาภาวะโลกร้อนสร้างเมืองน่าอยู่สวยงาม (Beautified City)

**3. วัตถุประสงค์**

1. เพื่อให้ประชาชนตระหนักในคุณค่าของสิ่งแวดล้อม และรักษาทรัพยากรธรรมชาติอันเป็นสาธารณะร่วมกัน

2. เพื่อส่งเสริมสนับสนุนให้ชุมชนเข้ามามีส่วนร่วมในการแก้ไขปัญหาภาวะโลกร้อน โดยเพิ่มพื้นที่สีเขียวในตำบลไม้เรียง

3. เพื่อให้ประชาชนนำหลักปรัชญาเศรษฐกิจพอเพียงมาใช้ในชีวิตประจำวัน เกิดความสมดุลเพิ่มมูลค่าทรัพยากรที่มีและลดภาวะโลกร้อน

4. ส่งเสริมสนับสนุนให้ชุมชนเป็นเมืองน่าอยู่ สวยงาม (Beautified City) สร้างความร่มรื่นและคลายร้อนแก่ประชาชน

**4. เป้าหมาย/ผลผลิต**

ประชาชนร่วมกันปลูกต้นไม้ จำนวน 4๐๐ ต้น

**5. พื้นที่ดำเนินการ**

พื้นที่สาธารณะในเขตตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินงาน**

1. ประสานงานกับส่วนราชการ องค์กรภาคเอกชน สถาบันการศึกษา กลุ่มพลังมวลชน และประชาชนในท้องถิ่นเข้าร่วมกิจกรรม

2. ประสานงานกับหน่วยงานที่เกี่ยวข้องและองค์กรปกครองส่วนท้องถิ่นในพื้นที่ ให้จัดเตรียมสถานที่เพื่อปลูกต้นไม้

3. จัดหากล้าไม้ พันธุ์ไม้ เพื่อใช้ในโครงการ

4. ดำเนินการปลูกต้นไม้โดยส่วนราชการ องค์กรภาคเอกชน สถาบันการศึกษา กลุ่มพลังมวลชน และประชาชนในท้องถิ่น

5. ดูแลรักษาและติดตามผลโดยกองสาธารณสุขและสิ่งแวดล้อมเทศบาลตำบลไม้เรียง

**7. ระยะเวลาดำเนินการ**

4 ปี (ปีงบประมาณ พ.ศ.25๖๑ – 25๖๔)

**8. งบประมาณดำเนินการ**

ไม่ใช้งบประมาณในการดำเนินโครงการ

**9. ผู้รับผิดชอบโครงการ**

กองสาธารณสุขและสิ่งแวดล้อม เทศบาลตำบลไม้เรียง อำเภอฉวาง จังหวัดนครศรีธรรมราช

**10.ตัวชี้วัด/ผลลัพธ์**

1. ทำให้ผู้เข้าร่วมกิจกรรมมีความเข้าใจถึงความสำคัญของทรัพยากรธรรมชาติและสิ่งแวดล้อม

2. ทำให้เพิ่มพื้นที่ป่าไม้และสิ่งแวดล้อมที่ดีและช่วยลดภาวะโลกร้อน

3. ทำให้ประชาชนมีจิตสำนึก ในการดูแลรักษาทรัพยากรธรรมชาติและสิ่งแวดล้อม

4. ทำให้เยาวชนและกลุ่มพลังมวลชนใช้เป็นแนวทางในการสร้างความสามัคคีและสร้างความร่มรื่นในชุมชน

**ลำดับที่ 2**

**1. ชื่อโครงการ/กิจกรรม/มาตรการ**

โครงการออกปฏิบัตินอกสถานที่จัดเก็บภาษี

**2. หลักการและเหตุผล**

ตาม พ.ร.บ.กำหนดแผนและขั้นตอนกระจายอำนาจให้องค์กรปกครองส่วนท้องถิ่น ที่มุ่งเน้นการกระจายอำนาจทางการเงิน การคลัง และการจัดเก็บรายได้ขององค์กรปกครองส่วนท้องถิ่น ให้สามารถจัดการบริหารงบประมาณตนเองได้อย่างอิสระและยืนอยู่ได้ด้วยตนเอง และเพื่อเป็นการเพิ่มประสิทธิภาพของการจัดเก็บรายได้ที่จัดเก็บเองไปปฏิบัติให้บังเกิดผลอย่างจริงจัง โดยให้กำหนดเป้าหมาย ประเด็นตัวชี้วัด ซึ่งได้แก่ร้อยละที่เพิ่มขึ้นของการจัดเก็บรายได้ที่จัดเก็บเอง ประจำปี 2560 ได้แก่ภาษีโรงเรือนและที่ดิน ภาษีป้าย ภาษีบำรุงท้องที่ รวมทั้งให้องค์กรปกครองส่วนท้องถิ่นวางแนวทางการปฏิบัติให้เป็นรูปธรรมอย่างชัดเจน และเพื่อให้การจัดเก็บรายได้ของเทศบาลตำบลไม้เรียง เป็นไปตามเป้าหมายอย่างมีประสิทธิภาพ และเป็นไปตามแนวทางการปรับปรุงการจัดเก็บรายได้ที่องค์กรปกครองส่วนท้องถิ่นจัดเก็บเอง ตามแผนปฏิบัติการกำหนดขั้นตอนการกระจายอำนาจทางการเงินฯ และเพื่อนำรายได้ไปพัฒนาท้องถิ่น ซึ่งเป็นการตอบสนองความต้องการของประชาชนอย่างแท้จริง

ดังนั้น เพื่อเป็นมาตรการจูงใจให้ผู้มีหน้าที่เสียภาษี ชำระภาษีภายในระยะเวลาที่กำหนด และเพื่อเป็นการเพิ่มประสิทธิภาพการจัดเก็บรายได้ เทศบาลตำบลไม้เรียง จึงได้จัดทำโครงการออกปฏิบัติงานนอกสถานที่ (จัดเก็บรายได้) ประจำปี 2560ขึ้น เพื่อเป็นการกระตุ้นให้ประชาชนผู้มีหน้าที่ชำระภาษีมีขวัญและกำลังใจและได้รับความพึงพอใจจากการบริการ ที่สำคัญประชาชนเต็มใจในการเสียภาษี ซึ่งเป็นผลดีต่อการจัดเก็บภาษีในปีต่อ ๆ ไป และเพื่อพัฒนาท้องถิ่นให้เจริญก้าวหน้ายิ่งขึ้น

**3. วัตถุประสงค์**

1. เพื่อเพิ่มประสิทธิภาพในการจัดเก็บภาษี

2. เพื่อเป็นการจูงใจให้ประชาชนมาเสียภาษีภายในระยะเวลาที่กำหนด

3. เพื่อเป็นการเพิ่มรายได้ของเทศบาล

4. เพื่อเป็นการจัดเก็บรายได้โดยยึดหลักธรรมาภิบาล

**4. เป้าหมาย/ผลผลิต**

ผู้มีหน้าที่เสียภาษี ชำระค่าภาษีภายในกำหนด

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

1. ประชุมปรึกษาหารือผู้ที่เกี่ยวข้อง

2. เขียนโครงการ/ขออนุมัติโครงการ

3. แต่งตั้งเจ้าหน้าที่เพื่อปฏิบัติงาน

4. วางแผนการดำเนินงาน

5. ดำเนินการตามโครงการ

6. ประเมินผลโครงการ

**7. ระยะเวลาดำเนินการ**

4 ปี (ปีงบประมาณ พ.ศ.25๖๑ – 25๖๔)

**8. งบประมาณดำเนินการ**

ไม่ใช้งบประมาณในการดำเนินโครงการ

**9. ผู้รับผิดชอบ**

กองคลัง เทศบาลตำบลไม้เรียง อำเภอฉวาง จังหวัดนครศรีธรรมราช

**10.ตัวชี้วัด/ผลลัพธ์**

1. ทำให้การจัดเก็บภาษีมีประสิทธิภาพ

2. ทำให้ประชาชนมาเสียภาษีภายในระยะเวลาที่กำหนดเพิ่มมากขึ้น

3. ทำให้เทศบาลมีรายได้เพิ่มขึ้น

**ลำดับที่ 3**

**1. ชื่อโครงการ/กิจกรรม/มาตรการ**

โครงการสื่อภาษาเรื่องภาษี

**2. หลักการและเหตุผล**

การจัดเก็บภาษีถือเป็นรายได้หลักของการจัดเก็บภาษีขององค์กรปกครองส่วนท้องถิ่น ซึ่งการจัดเก็บนั้นองค์กรปกครองส่วนท้องถิ่นใดมีการจัดเก็บที่เป็นระบบ มีแบบแผน ย่อมทำให้องค์กรปกครองส่วนท้องถิ่นนั้นจัดเก็บรายได้มากกว่าที่อื่น

ดังนั้น เพื่อให้การจัดเก็บภาษีของเทศบาลตำบลไม้เรียง มีประสิทธิภาพมากยิ่งขึ้น รวมทั้งทำให้ประชาชน คณะผู้บริหาร สมาชิกสภา พนักงานเทศบาล และเจ้าหน้าที่เทศบาล ในเขตเทศบาลตำบลไม้เรียง มีความรู้ในเรื่องการชำระภาษี จึงได้จัดทำโครงการสื่อภาษีเรื่องภาษี โดยจัดให้มีการอบรมผู้เสียภาษีท้องถิ่นขึ้น เพื่อให้ความรู้ความเข้าใจแก่ประชาชน พนักงานเทศบาล เจ้าหน้าที่เทศบาลตำบลไม้เรียงต่อไป

**3. วัตถุประสงค์**

1. เพื่อให้ประชาชนตำบลไม้เรียงได้รับความรู้ความเข้าใจในการปฏิบัติตนให้ถูกต้องตามกฎหมายเรื่องภาษี

2. ประชาชนที่ได้เข้ารับการอบรมตามโครงการดังกล่าวสามารถถ่ายทอดความรู้ที่ได้รับแก่ผู้อื่นได้

3. ทำให้การจัดเก็บภาษีอากรของเทศบาลตำบลไม้เรียงมีประสิทธิภาพมากยิ่งขึ้น

4. เพื่อสนองนโยบายของรัฐบาลในด้านการเก็บภาษี

**4. เป้าหมาย/ผลผลิต**

ประชาชน คณะผู้บริหาร สมาชิกสภา พนักงานเทศบาล และเจ้าหน้าที่เทศบาลตำบลไม้เรียง ซึ่งมีหน้าที่ต้องเป็นผู้ชำระภาษีท้องถิ่น

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

1. จัดทำโครงการเพื่อขออนุมัติจากผู้บริหารท้องถิ่น

2. มอบงานให้กับผู้รับผิดชอบโครงการ และผู้ที่เกี่ยวข้อง เพื่อวางแผนและจัดเตรียมโครงการ

3. ประสานงานกับหน่วยงานที่เกี่ยวข้อง เพื่อจัดหาวิทยากร

4. จัดทำกำหนดการและหัวข้อการอบรม

5. สรุปผลในภาพรวมและรายงานผลการดำเนินการตามโครงการให้ผู้บริหารท้องถิ่นทราบ

**7. ระยะเวลาดำเนินการ**

4 ปี (ปีงบประมาณ พ.ศ.25๖๑ – 25๖๔)

**8. งบประมาณดำเนินการ**

20,000 บาท

**9. ผู้รับผิดชอบ**

กองคลัง เทศบาลตำบลไม้เรียง อำเภอฉวาง จังหวัดนครศรีธรรมราช

**10.ตัวชี้วัด/ผลลัพธ์**

1. ผู้เข้าร่วมโครงการได้รับความรู้ความเข้าใจในด้านการชำระภาษี

2. ผู้เข้าร่วมโครงการมีความรู้ในด้านกฎหมายภาษี สามารถนำความรู้ที่ได้ไปปฏิบัติได้อย่างถูกต้อง

3. ผู้เข้าร่วมโครงการสามารถถ่ายทอดความรู้ที่ได้รับให้แก่ผู้อื่นได้อย่างถูกต้อง

**๑.๒.๓ สร้างจิตสำนึกและความตระหนักในการปฏิบัติตนตามหลักเศรษฐกิจพอเพียง**

**ลำดับที่ ๑**

**1. ชื่อโครงการ/กิจกรรม/มาตรการ**

โครงการส่งเสริมอาชีพตามหลักปรัชญาเศรษฐกิจพอเพียง

**2. หลักการและเหตุผล**

โครงการส่งเสริมอาชีพตามหลักปรัชญาเศรษฐกิจพอเพียง เป็นโครงการตามแนวพระราชดำริของพระบาทสมเด็จพระเจ้าอยู่หัวฯ ได้ทรงเล็งเห็นสภาพความเป็นอยู่ที่ยากจนของราษฎร พร้อมทั้งได้พระราชทานแนวทางการดำเนินงานให้หน่วยงานต่างๆ นำไปวางแผนปฏิบัติงานให้ความช่วยเหลือแก้ไขปัญหาให้กับราษฎรผู้ประสบความทุกข์ยาก ด้อยโอกาสและยากจนตามภูมิภาคต่างๆ ทั่วประเทศ โดยเน้นให้ผลการดำเนินงานตกถึงมือราษฎรโดยตรงเป็นเบื้องแรก ให้สามารถพึ่งพาตนเองได้อย่าง“พออยู่ พอกิน” และขณะเดียวกันก็เป็นการปูพื้นฐานไว้สำหรับ “ความกินดี อยู่ดี ในอนาคต” ด้วย ดังนั้น โครงการอันเนื่องมาจากพระราชดำริจึงเป็นโครงการที่มุ่งพัฒนาราษฎรผู้ยากไร้ให้มีฐานะ ความเป็นอยู่ที่ดีขึ้น โดยเฉพาะประชาชนในชนบทที่อยู่ห่างไกล ทุรกันดารและยากจนอย่างแท้จริง โดยมีหลักการสำคัญคือ การแก้ไขปัญหาเฉพาะหน้า เป็นขั้นตอนตามลำดับความจำเป็น ประหยัด การพึ่งพาตนเอง ส่งเสริมความรู้ และเทคนิควิชาการสมัยใหม่ที่เหมาะสม นอกจากนั้น ยังมุ่งเน้นการสร้างกระบวนการเรียนรู้เพื่อให้ชุมชนสามารถวิเคราะห์ปัญหา และความต้องการของชุมชน สามารถวางแผนการผลิตที่สอดคล้องกับศักยภาพของพื้นที่ และความพร้อมของเกษตรกรได้ด้วยตนเอง โดยใช้กระบวนการแบบมีส่วนร่วมของเกษตรกร

เทศบาลตำบลไม้เรียง จึงจัดทำโครงการส่งเสริมอาชีพตามหลักปรัชญาเศรษฐกิจพอเพียงโดยมีแนวทางตามโครงการเศรษฐกิจพอเพียง ซึ่งเป็นหนึ่งในโครงการอันเนื่องมาจากพระราชดำริมาประยุกต์เผยแพร่ให้กับผู้มีรายได้น้อย ด้อยโอกาสทางสังคมและประชาชนทั่วไปที่สนใจ

**3. วัตถุประสงค์**

1. ส่งเสริมอาชีพให้กับประชาชนในเขตเทศบาลตำบลไม้เรียง

2. ส่งเสริมความรู้ความเข้าใจในการทำเกษตรชนิดต่าง ๆ ให้กับประชาชนในเขตเทศบาลตำบลไม้เรียง

3. สามารถนำความรู้ไปสร้างรายได้ให้กับตนเอง

4. สามารถนำความรู้ที่ได้ไปแปรรูปเป็นสินค้าต่างๆ

5. สร้างแนวคิดตามแนวทางทฤษฎีเศรษฐกิจพอเพียงและสร้างเสริมคุณธรรมจริยธรรมในการดำเนินชีวิต

**4. เป้าหมาย/ผลผลิต**

ประชาชนและผู้ที่มีความสนใจในการสร้างอาชีพในตำบลไม้เรียง

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

1. ประชาสัมพันธ์โครงการในกลุ่มเป้าหมายรับทราบ

2. จัดอบรมให้ความรู้เกี่ยวกับการทำเกษตรชนิดต่าง ๆ ให้กับผู้ร่วมโครงการ

3. ศึกษาดูงานในสถานที่จริง

4. ฝึกปฏิบัติงานอย่างจริงจัง

**7. ระยะเวลาดำเนินการ**

4 ปี (ปีงบประมาณ พ.ศ.25๖๑ – 25๖๔)

**8. งบประมาณดำเนินการ**

40,๐๐๐ บาท

**9. ผู้รับผิดชอบ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10.ตัวชี้วัด/ผลลัพธ์**

1. ผู้เข้าร่วมโครงการมีความรู้ความเข้าใจเกี่ยวกับการทำเกษตรชนิดต่าง ๆ

2. ผู้เข้าร่วมโครงการมีความรู้ความเข้าใจเกี่ยวกับการแปรรูปเกษตร

3. ผู้เข้าร่วมโครงการสามารถนำไปประกอบอาชีพได้

4. มีรายได้เพิ่มขึ้น ลดรายจ่าย เกิดความพอเพียง

5. เกิดการเรียนรู้และเข้าใจหลักปรัชญาเศรษฐกิจพอเพียง

**1.3 การสร้างจิตสำนึกและความตระหนักแก่เด็กและเยาวชน**

**๑.๓.๑ สร้างจิตสำนึกและความตระหนักในความซื่อสัตย์สุจริต**

**ลำดับที่ ๑**

**1. ชื่อโครงการ/กิจกรรม/มาตรการ**

โครงการเด็กไทยวัยใสใส่ใจจริยธรรม

**2. หลักการและเหตุผล**

เนื่องจากภาวะปัจจุบันประเทศเรานั้นได้รับผลกระทบหรือประสบภาวะวิกฤติหลายด้านด้วยกัน ได้แก่ ปัญหาความยากจน ปัญหาคอร์รัปชั่น ปัญหาด้านยาเสพติด ปัญหาแหล่งสังคมเสื่อมโทรม ปัญหาด้านเทคโนโลยีสมัยใหม่ ปัญหาด้านค่านิยมวัฒนธรรมตะวันตก เป็นต้น โดยเฉพาะอย่างยิ่งปัญหาค่านิยมวัฒนธรรมตะวันตกนั้นได้เข้ามามีบทบาทต่อความคิดและการแสดงออกของเด็กและเยาวชนอย่างมาก หลายคนอยากทันสมัยจึงปรับเปลี่ยนตนเองตามค่านิยมสมัยใหม่จนทำให้ลืมค่านิยมและวัฒนธรรมที่ดีงามของไทยไป จะเห็นได้จากการดำเนินชีวิตในประจำวันของเด็กและเยาวชนเป็นไปตามกฎแห่งกรรม รูป รส กลิ่น เสียง สัมผัส และอีกปัจจัยหนึ่งที่มีส่วนให้เด็กและเยาวชนเปลี่ยนแปลงพฤติกรรมไปอย่างรวดเร็ว คือความเจริญก้าวหน้าทางเทคโนโลยีและการสื่อสาร ที่มีการเจริญก้าวหน้าอย่างรวดเร็ว แพร่หลาย และเด็กเข้าถึงแหล่งข้อมูลสารสนเทศได้ง่ายกว่าในอดีตด้วย ซึ่งสงผลให้เด็กและเยาวชนหลงผิดได้ง่ายขึ้น ปัญหาเหล่านี้จึงเป็นสัญญาณเตือนภัยอย่างร้ายแรงต่อการพัฒนา ดังนั้น จึงมีความจำเป็นที่จะต้องได้รับการแก้ไขปัญหาต่าง ๆ ด้วยการใช้หลักคุณธรรม จริยธรรม หลักคำสอนทางพระพุทธศาสนา เข้ามาช่วยเสริมความรู้และเป็นแนวทางหลักในการให้เด็กและเยาวชนในท้องถิ่น ได้หันมาประพฤติปฏิบัติตนตามคำสอนทางพระพุทธศาสนา ให้เด็กตั้งมั่นอยู่ในกรอบแห่งความดี ความซื่อสัตย์สุจริต มีคุณธรรม และเป็นการสร้างภูมิคุ้มกันแก่เด็กนักเรียนให้เป็นคนดีในสังคมต่อไป

เทศบาลตำบลไม้เรียง เป็นองค์กรภาครัฐที่มีภารกิจหน้าที่เกี่ยวกับการดำเนินงานด้านศาสนา วัฒนธรรม และทำนุบำรุงรักษาขนบธรรมเนียมประเพณีอันดีงามไว้ โดยมุ่งเน้นการส่งเสริมให้เด็กและเยาวชนนำหลักธรรมแห่งพระพุทธศาสนามาปรับใช้กับการดำเนินชีวิตประจำวัน ใช้หลักคำสอนทางศาสนาให้เกิดความรู้คู่คุณธรรม และความซื่อสัตย์สุจริต เสริมสร้างจริยธรรมให้สังคมมีคุณภาพ ซึ่งการเผยแผ่หลักธรรมคำสอนทางพระพุทธศาสนาสู่เด็กและเยาวชนให้เข้าใจถึงหลักธรรมและการปฏิบัติอย่างถูกต้องนั้น ต้องอาศัยเวลาในการฝึกสอนฝึกปฏิบัติ วิธีเริ่มต้นที่จะให้เด็กและเยาวชนได้รับแนวทางการฝึกปฏิบัติอย่างถูกวิธีนั่นคืออาศัยการฝึกอบรมจริยธรรมที่เหมาะสม โดยคาดหวังให้เด็กและเยาวชนอยู่ร่วมกันในสังคมได้อย่างมีความสุข มีเมตตาจิต มีการให้อภัยเอื้อเฟื้อเผื่อแผ่ซึ่งกันและกัน มีความซื่อสัตย์สุจริต และรู้จักประมาณตน มีเหตุมีผล มีความสุขอยู่บนพื้นฐานแบบเศรษฐกิจพอเพียงและสามารถรองรับการเปลี่ยนแปลงใด ๆ ที่อาจมากระทบได้ในอนาคต

เทศบาลตำบลไม้เรียง ตระหนักถึงความสำคัญของเด็กและเยาวชน ที่จะเติบโตขึ้นเป็นผู้ใหญ่ที่มีคุณภาพในวันข้างหน้า จึงได้จัดทำโครงการเด็กไทยวัยใสใส่ใจจริยธรรมขึ้น

**3. วัตถุประสงค์**

1. เพื่อให้เด็กและเยาวชน มีความรู้ด้านคุณธรรม จริยธรรม ตามหลักคำสอนแห่งพระพุทธศาสนา

2. เพื่อให้เด็กและเยาวชน นำหลักคุณธรรมและจริยธรรม ตามหลักคำสอนแห่งพระพุทธศาสนา มาปรับใช้ในชีวิตประจำวันได้อย่างถูกต้องและเหมาะสม และมีจิตสำนึกและตระหนักในการต่อต้านการทุจริต

๓. เพื่อส่งเสริมให้เด็กและเยาวชน ได้เริ่มต้นฝึกปฏิบัติจริงเกี่ยวกับการปฏิบัติพิธีกรรมทางศาสนา

๔. เพื่อให้เด็กและเยาวชนตระหนักถึงคุณค่าทางวัฒนธรรมอันดีงามของไทย

๕. เพื่อสนับสนุนให้เด็กและเยาวชนใช้ชีวิตแบบพอเพียงและใช้ชีวิตตามหน้าที่ของตนเองให้ดีที่สุด รวมทั้งรู้จักความซื่อสัตย์สุจริต

**4. เป้าหมาย**

*เชิงปริมาณ*

เด็กและเยาวชน ไม่น้อยกว่าจำนวน ๔๐ คน

*เชิงคุณภาพ*

เด็กและเยาวชนที่เข้าร่วมโครงการ และเจ้าหน้าที่โครงการ ได้รับความรู้ในหลักคำสอนทางพระพุทธศาสนา สามารถนำหลักคุณธรรม จริยธรรมมาประยุกต์ใช้ชีวิตประจำวัน รู้จักประมาณตน มีเหตุมีผล และสามารถรองรับการเปลี่ยนแปลงใดที่อาจมากระทบได้ในอนาคต

**5. กิจกรรมและขั้นตอนการดำเนินงาน**

1. เขียนโครงการและขออนุมัติโครงการ

2. วางแผนและกำหนดขั้นตอนการดำเนินงาน

3. ดำเนินการตามโครงการ

4. สรุปผลโครงการ

**6. พื้นที่ดำเนินการ**

ตามความเหมาะสม

**7. งบประมาณดำเนินการ**

5,000 บาท

**8. ระยะเวลาดำเนินการ**

4 ปี (ปีงบประมาณ พ.ศ.25๖๑ – 25๖๔)

**9. ผู้รับผิดชอบโครงการ**

กองการศึกษา เทศบาลตำบลไม้เรียง อำเภอฉวาง จังหวัดนครศรีธรรมราช

**10. ผลที่คาดว่าจะได้รับ**

1. เด็กและเยาวชนได้รับการปลูกฝังให้เป็นคนดีมีคุณธรรม จริยธรรม มีความซื่อสัตย์ สุจริต

2. เด็กและเยาวชนมีภูมิคุ้มกันทางสังคม ไม่ยอมรับพฤติกรรมทุจริตคอร์รัปชั่นและการโกงทุกรูปแบบ

3. เด็กและเยาวชนมีจิตสาธารณะ พร้อมที่จะเสียสละประโยชน์ส่วนตน เพื่อรักษาประโยชน์ส่วนรวม

**๑.๓.๒ สร้างจิตสำนึกและความตระหนักในการต่อต้านการทุจริต**

**ลำดับที่ ๑**

**1. ชื่อโครงการ/กิจกรรม/มาตรการ**

โครงการสร้างภูมิคุ้มกันทางสังคมให้เด็กและเยาวชนตำบลไม้เรียง (กิจกรรม “เด็กไทยโตไปไม่โกง”)

**2. หลักการและเหตุผล**

ในปัจจุบันการทุจริตคอร์รัปชั่นเป็นปัญหาที่ทำลายสังคมอย่างรุนแรงและฝังรากลึก เป็นปัญหาที่สะท้อนวิกฤตการณ์ด้านคุณธรรมจริยธรรมของคนในสังคม ซึ่งการที่จะแก้ไขปัญหาได้อย่างยั่งยืนนั้นคนในสังคมต้องมีค่านิยมในการรักความดีและรู้สึกไม่ยอมรับพฤติกรรมทุจริตคอร์รัปชั่นและการโกงทุกรูปแบบ โดยเฉพาะในกลุ่มเด็กและเยาวชน ตามพระราชบัญญัติสภาตำบลและเทศบาล พุทธศักราช 2537 และแก้ไขเพิ่มเติมถึง (ฉบับที่ 6 ) พ.ศ. 2552 มาตรา 66 เทศบาล มีอำนาจหน้าที่ในการพัฒนาตำบลทั้งในด้านเศรษฐกิจ สังคมและวัฒนธรรม และมาตรา 67 ภายใต้บังคับแห่งกฎหมาย เทศบาลมีหน้าที่ต้องทำในเขตเทศบาล (5) ส่งเสริมการศึกษา ศาสนา วัฒนธรรม และ (6) ส่งเสริมการพัฒนาสตรี เด็ก เยาวชน ผู้สูงอายุ และผู้พิการ พระราชบัญญัติกำหนดแผนและขั้นตอนกระจายอำนาจให้แก่องค์กรปกครองส่วนท้องถิ่น พ.ศ. 2542 มาตรา 16 ให้เทศบาล เมืองพัทยา และเทศบาลมีอำนาจและหน้าที่ในการจัดระบบการบริการสาธารณะเพื่อประโยชน์ของประชาชนในท้องถิ่นของตนเอง ดังนี้ (9) จัดการศึกษา (10) การสังคมสงเคราะห์และการพัฒนาคุณภาพชีวิตเด็ก สตรี คนชรา และผู้ด้อยโอกาส และพระราชบัญญัติการศึกษาแห่งชาติ พุทธศักราช 2542 และแก้ไขเพิ่มเติมถึง (ฉบับที่ 3) พ.ศ.2553 มาตรา 6ที่ต้องการพัฒนาคนไทยให้เป็นคนที่สมบูรณ์ทั้งด้านร่างกาย จิตใจ อารมณ์ สังคมและสติปัญญา ความรู้มีคุณธรรมและจริยธรรมในการดำรงชีวิต สามารถอยู่ร่วมกับผู้อื่นได้อย่างมีความสุข และมาตรา 25 กำหนดให้รัฐต้องส่งเสริมการดำเนินงานและจัดตั้งแหล่งเรียนรู้ตลอดชีวิตทุกรูปแบบ นั้น

ดังนั้นเทศบาลตำบลไม้เรียงพิจารณาเห็นความสำคัญของปัญหาดังกล่าว จึงได้จัดโครงการสร้างภูมิคุ้มกันทางสังคมให้เด็กและเยาวชนในเขตเทศบาลตำบลไม้เรียง (กิจกรรม “เด็กไทยโตไปไม่โกง”) ขึ้น เพื่อเป็นการสร้างภูมิคุ้มกันและค่านิยมที่ถูกต้องซึ่งจะเป็นรากฐานที่สำคัญ ที่ทำให้เด็กและเยาวชนเติบโตขึ้นเป็นพลเมืองที่มีคุณภาพ และเป็นการป้องกันแก้ไขปัญหาทุจริตคอร์รัปชั่นที่ได้ผลที่สุด โดยการปลูกฝังจิตสำนึกให้เด็กและเยาวชนรักความถูกต้อง มีความซื่อสัตย์สุจริต การยึดมั่นในความสัตย์จริงรู้จักแยกแยะถูกผิด ปฏิบัติต่อตนเองและผู้อื่นโดยชอบ ไม่คดโกง มีจิตสาธารณะ มีจิตสำนึกเพื่อส่วนรวม ตระหนักรู้และคำนึงถึงสังคมส่วนรวม มีความรับผิดชอบต่อตัวเองในการกระทำใดๆ และพร้อมที่จะเสียสละประโยชน์ส่วนตนเพื่อรักษาประโยชน์ส่วนรวม

**3. วัตถุประสงค์**

1. เพื่อส่งเสริมและปลูกฝังให้เด็กและเยาวชนเป็นคนดีมีคุณธรรม จริยธรรม มีความซื่อสัตย์ สุจริต

2. เพื่อสร้างภูมิคุ้มกันทางสังคมให้เด็กและเยาวชน ไม่ยอมรับพฤติกรรมทุจริตคอร์รัปชั่นและการโกงทุกรูปแบบ

3. เพื่อส่งเสริมให้เด็กและเยาวชนมีจิตสาธารณะ และพร้อมที่จะเสียสละประโยชน์ส่วนตนเพื่อรักษาประโยชน์ส่วนรวม

**4. เป้าหมาย**

เชิงปริมาณ

เด็กและเยาวชนตำบลไม้เรียง จำนวน ๑0๐ คน

เชิงคุณภาพ

เด็กและเยาวชนเกิดความตระหนักรู้ สามารถแยกแยะถูก ผิด ชั่ว ดี สามารถนำความรู้ประสบการณ์ที่ได้รับมาปรับใช้กับตนเอง และสังคมส่วนรวมได้อย่างมีความสุข

**5. กิจกรรมและขั้นตอนการดำเนินงาน**

1. จัดทำโครงการเพื่อขออนุมัติ

2. แต่งตั้งคณะกรรมการและประสานงานคณะวิทยากร

3. ดำเนินการตามโครงการ

4. สรุปผลการดำเนินการตามโครงการ

**6. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**7. งบประมาณดำเนินการ**

1. ไม่ใช้งบประมาณ (ปีงบประมาณ พ.ศ. 2561)

2. ใช้งบประมาณ ปีละ 10,000 บาท (ปีงบประมาณ พ.ศ. 2562 – 2564)

**8. ระยะเวลาดำเนินการ**

4 ปี (ปีงบประมาณ พ.ศ.25๖๑ – 25๖๔)

**9. ผู้รับผิดชอบโครงการ**

กองการศึกษา เทศบาลตำบลไม้เรียง อำเภอฉวาง จังหวัดนครศรีธรรมราช

**10. ผลที่คาดว่าจะได้รับ**

1. เด็กและเยาวชนได้รับการปลูกฝังให้เป็นคนดีมีคุณธรรม จริยธรรม มีความซื่อสัตย์ สุจริต

2. เด็กและเยาวชนมีภูมิคุ้มกันทางสังคม ไม่ยอมรับพฤติกรรมทุจริตคอร์รัปชั่นและการโกงทุกรูปแบบ

3. เด็กและเยาวชนมีจิตสาธารณะ พร้อมที่จะเสียสละประโยชน์ส่วนตน เพื่อรักษาประโยชน์ส่วนรวม

**๑.๓.๓ สร้างจิตสำนึกและความตระหนักให้มีจิตสาธารณะ**

**ลำดับที่ ๑**

**1. ชื่อโครงการ/กิจกรรม/มาตรการ**

โครงการสร้างภูมิคุ้มกันทางสังคมให้เด็กและเยาวชนตำบลไม้เรียง (กิจกรรม “ส่งเสริมการเรียนรู้ปรัชญาเศรษฐกิจพอเพียง”)

**2. หลักการและเหตุผล**

ตามพระราชบัญญัติสภาตำบลและเทศบาล พุทธศักราช 2537 และแก้ไขเพิ่มเติมถึง (ฉบับที่ 6 ) พ.ศ. 2552 มาตรา 66 เทศบาล มีอำนาจหน้าที่ในการพัฒนาตำบลทั้งในด้านเศรษฐกิจ สังคมและวัฒนธรรม และมาตรา 67 ภายใต้บังคับแห่งกฎหมาย เทศบาลมีหน้าที่ต้องทำในเขตเทศบาล (5) ส่งเสริมการศึกษา ศาสนา วัฒนธรรม และ (6) ส่งเสริมการพัฒนาสตรี เด็ก เยาวชน ผู้สูงอายุ และผู้พิการ พระราชบัญญัติกำหนดแผนและขั้นตอนกระจายอำนาจให้แก่องค์กรปกครองส่วนท้องถิ่น พ.ศ. 2542 มาตรา 16 ให้เทศบาล เมืองพัทยา และเทศบาล มีอำนาจและหน้าที่ในการจัดระบบการบริการสาธารณะเพื่อประโยชน์ของประชาชนในท้องถิ่นของตนเอง ดังนี้ (9) จัดการศึกษา (10) การสังคมสงเคราะห์และการพัฒนาคุณภาพชีวิตเด็ก สตรี คนชรา และผู้ด้อยโอกาส และพระราชบัญญัติการศึกษาแห่งชาติ พุทธศักราช 2542 และแก้ไขเพิ่มเติมถึง (ฉบับที่ 3) พ.ศ. 2553 มาตรา 6 ที่ต้องการพัฒนาคนไทยให้เป็นคนที่สมบูรณ์ทั้งด้านร่างกาย จิตใจ อารมณ์ สังคมและสติปัญญา ความรู้ มีคุณธรรมและจริยธรรมในการดำรงชีวิต สามารถอยู่ร่วมกับผู้อื่นได้อย่างมีความสุข

และในปัจจุบันเด็กและเยาวชนไทยได้รับผลกระทบจากหลายๆ ด้านที่ทำให้เกิดปัญหาเช่น ผลกระทบด้านเศรษฐกิจ สังคม เทคโนโลยี ส่งผลให้เด็กและเยาวชนมีพฤติกรรมที่ไม่พึงประสงค์ เด็กและเยาวชนไทยไม่เห็นความสำคัญของการศึกษา สนใจแต่วัตถุนิยม ไม่รู้จักการประมาณตน ซึ่งก่อให้เกิดผลเสียต่ออนาคตของชาติ ดังนั้นจึงควรทำให้เด็กและเยาวชนรู้จักความพอเพียง ปลูกฝังอบรม ให้เด็กและเยาวชนมีความสมดุลทางเศรษฐกิจ สังคม สิ่งแวดล้อม และวัฒนธรรม โดยนำหลักปรัชญาของเศรษฐกิจพอเพียงมาถ่ายทอด เพื่อให้เด็กและเยาวชนรู้จักการใช้ชีวิตได้อย่างสมดุล ตามแนวทางเศรษฐกิจพอเพียง เห็นคุณค่าของทรัพยากรต่างๆ รู้จักอยู่ร่วมกับผู้อื่น รู้จักเอื้อเฟื้อเผื่อแผ่และแบ่งปัน มีจิตสำนึกรักษ์สิ่งแวดล้อม และเห็นคุณค่าของวัฒนธรรมค่านิยม ความเป็นไทย ท่ามกลางการเปลี่ยนแปลงต่างๆ

ดังนั้นเพื่อปลูกฝังแนวคิดปรัชญาเศรษฐกิจพอเพียงให้กับเด็กและเยาวชน เป็นการสร้างภูมิคุ้มกันทางสังคมให้เด็กและเยาวชนสามารถใช้ชีวิตได้อย่างสมดุล ท่ามกลางการเปลี่ยนแปลงต่างๆ ที่เกิดขึ้น และเห็นคุณค่าของทรัพยากรต่างๆ รู้จักอยู่ร่วมกับผู้อื่น รู้จักเอื้อเฟื้อเผื่อแผ่และแบ่งปัน มีจิตสำนึกรักษ์สิ่งแวดล้อม และเห็นคุณค่าของวัฒนธรรม ค่านิยมความเป็นไทย เทศบาลตำบลไม้เรียงจึงได้จัดโครงการสร้างภูมิคุ้มกันทางสังคมให้เด็กและเยาวชนตำบลไม้เรียง (กิจกรรมส่งเสริมการเรียนรู้ปรัชญาเศรษฐกิจพอเพียง) ขึ้น

**3. วัตถุประสงค์**

1. เพื่อส่งเสริมและปลูกฝังให้เด็กและเยาวชนนำแนวคิดปรัชญาเศรษฐกิจพอเพียงมาใช้ในการดำเนินชีวิตประจำวันได้

2. เพื่อสร้างภูมิคุ้มกันทางสังคมให้เด็กและเยาวชนสามารถใช้ชีวิตได้อย่างสมดุล ท่ามกลางการเปลี่ยนแปลงต่างๆ ที่เกิดขึ้น

3. เพื่อส่งเสริมให้เด็กและเยาวชนเห็นคุณค่าของทรัพยากรต่างๆ รู้จักเอื้อเฟื้อเผื่อแผ่และแบ่งปัน และรู้จักอยู่ร่วมกับผู้อื่นได้อย่างมีความสุข

**4. เป้าหมาย**

เชิงปริมาณ

เด็กและเยาวชนในเขตเทศบาลตำบลไม้เรียง จำนวน 4๐ คน

เชิงคุณภาพ

เด็กและเยาวชนเกิดความตระหนักรู้ รู้จักการใช้ชีวิตแบบพอเพียง ตามแนวทางปรัชญาเศรษฐกิจพอเพียง เห็นคุณค่าของทรัพยากรต่างๆ รู้จักเอื้อเฟื้อเผื่อแผ่ แบ่งปัน และรู้จักอยู่ร่วมกับผู้อื่นได้อย่างมีความสุข

**5. กิจกรรมและขั้นตอนการดำเนินงาน**

1. จัดทำโครงการเพื่อขออนุมัติ

2. แต่งตั้งคณะกรรมการและประสานงานคณะวิทยากร

3. ดำเนินการตามโครงการ

4. สรุปผลการดำเนินการตามโครงการ

**6. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**7. งบประมาณดำเนินการ**

1. ไม่ใช้งบประมาณ (ปีงบประมาณ พ.ศ. 2561)

2. ใช้งบประมาณ ปีละ 10,000 บาท (ปีงบประมาณ พ.ศ. 2562 – 2564)

**8. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**9. ผู้รับผิดชอบโครงการ**

กองการศึกษา เทศบาลตำบลไม้เรียง อำเภอฉวาง จังหวัดนครศรีธรรมราช

**10. ผลที่คาดว่าจะได้รับ**

1. เด็กและเยาวชนสามารถนำแนวคิดปรัชญาของเศรษฐกิจพอเพียงมาใช้ในการดำเนินชีวิตประจำวันได้

2. เด็กและเยาวชนมีภูมิคุ้มกันทางสังคม สามารถใช้ชีวิตได้อย่างสมดุลท่ามกลางการเปลี่ยนแปลงต่างๆ ที่เกิดขึ้นได้

3. เด็กและเยาวชนเห็นคุณค่าของทรัพยากรต่างๆ รู้จักเอื้อเฟื้อเผื่อแผ่และแบ่งปัน และรู้จักอยู่ร่วมกับผู้อื่นได้อย่างมีความสุข

**มิติที่ 2 การบริหารราชการเพื่อป้องกันการทุจริต**

**2.1 แสดงเจตจำนงทางการเมืองในการต่อต้านการทุจริตของผู้บริหาร**

**ลำดับที่ ๑**

**1. ชื่อโครงการ/กิจกรรม/มาตรการ**

กิจกรรมประกาศเจตจำนงต่อต้านการทุจริตของผู้บริหารเทศบาลตำบลไม้เรียง

**2. หลักการและเหตุผล**

คณะกรรมการ ป.ป.ช. ได้จัดทำยุทธศาสตร์ชาติว่าด้วยการป้องกันและปราบปรามการทุจริตมาแล้ว 3 ฉบับ ปัจจุบันที่ใช้อยู่เป็นฉบับที่ 3เริ่มจากปี พ.ศ.2560 จนถึงปี พ.ศ.2564 ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ 50 ในปี พ.ศ.2564 ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริตประพฤติมิชอบ โดยได้กำหนดยุทธศาสตร์การดำเนินงานออกเป็น 6 ยุทธศาสตร์ ดังนี้

ยุทธศาสตร์ที่ 1 สร้างสังคมที่ไม่ทนต่อการทุจริต

ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต

ยุทธศาสตร์ที่ 3 สกัดกั้นการทุจริตเชิงนโยบาย

ยุทธศาสตร์ที่ 4 พัฒนาระบบป้องกันการทุจริตเชิงรุก

ยุทธศาสตร์ที่ 5 ปฏิรูปกลไกและกระบวนการปราบปรามการทุจริต

ยุทธศาสตร์ที่ 6 ยกระดับคะแนนดัชนีการรับรู้การทุจริต

องค์กรปกครองส่วนท้องถิ่นเป็นหน่วยงานของรัฐภายใต้โครงสร้างการจัดระเบียบบริหารราชการตามหลักการกระจายอำนาจการปกครอง ที่มุ่งเน้นการกระจายอำนาจจากส่วนกลางลงสู่ท้องถิ่นและเป็นกลไกหนึ่งในการส่งเสริมการปกครองในระบอบประชาธิปไตย เป็นหน่วยงานหลักในการจัดทำบริการสาธารณะและกิจกรรมสาธารณะเพื่อประโยชน์ของประชาชนในท้องถิ่น การพัฒนาองค์กรปกครองส่วนท้องถิ่นให้เกิดความยั่งยืนรัฐจะต้องให้ความเป็นอิสระแก่องค์กรปกครองส่วนท้องถิ่นโดยยึดหลักแห่งการปกครองตนเองตามเจตนารมณ์ของประชาชนในท้องถิ่น และส่งเสริมให้องค์กรปกครองส่วนท้องถิ่นเป็นหน่วยงานหลักในการจัดทำบริการสาธารณะ รวมทั้งมีส่วนร่วมในการตัดสินใจแก้ไขปัญหาในระดับพื้นที่ ส่วนการกำกับดูแลองค์กรปกครองส่วนท้องถิ่นจะทำได้เท่าที่จำเป็นตามกรอบกฎหมายกำหนด และต้องเป็นไปเพื่อการคุ้มครองประโยชน์ของประชาชนในท้องถิ่น

ทั้งนี้ ต้องยอมรับว่าปัญหาการทุจริตในองค์กรปกครองส่วนท้องถิ่นเป็นเรื่องที่มีคำครหา ที่ได้สร้างความขมขื่นใจให้แก่คนทำงานในองค์กรปกครองส่วนท้องถิ่นมาเป็นเวลาช้านาน ซึ่งหากพิจารณาจำนวนขององค์กรปกครองส่วนท้องถิ่นประกอบกับมีปัจจัยนานัปการที่คอยยั่วยวนใจ บั่นทอนความมีคุณธรรม จริยธรรม ซื่อสัตย์สุจริต ของคนทำงานราชการส่วนท้องถิ่นส่วนให้เหือดหายไป และหากจะว่ากันไปแล้ว เรื่องในทำนองเดียวกันนี้ก็สามารถเกิดขึ้นกับคนทำงานในหน่วยงานราชการอื่นได้เช่นเดียวกัน เพียงแต่คนทำงานในองค์กรปกครองส่วนท้องถิ่นมีจำนวนมาก และมากกว่าคนทำงานในหน่วยราชการอื่น ๆ จึงมีโอกาสหรือความเป็นไปได้สูงที่คนทำงานในท้องถิ่น อาจต้องถูกครหาในเรื่องการใช้อำนาจหน้าที่โดยมิชอบมากกว่า แม้ว่าโอกาสหรือช่องทางที่คนทำงานในท้องถิ่นจะใช้อำนาจให้ออกนอกลู่นอกทาง จะมีได้ไม่มากเท่ากับที่คนทำงานในหน่วยงานราชการอื่นและมูลค่าของความเสียหายของรัฐ ที่คนทำงานในองค์กรปกครองส่วนท้องถิ่นได้ก่อให้เกิดขึ้นก็อาจเป็นแค่เศษผงธุลีของความเสียหายที่เกิดจากการทุจริตของคนนอกองค์กรปกครองส่วนท้องถิ่น

ดังนั้น จึงมีความจำเป็นที่ผู้บริหารเทศบาลตำบลไม้เรียงต้องแสดงเจตจำนงทางการเมืองในการต่อต้าน การทุจริตอย่างเห็นชัดเป็นรูปธรรม ด้วยการจัดทำแผนปฏิบัติการป้องกันการทุจริต ส่งเสริมให้เทศบาลตำบลไม้เรียงบริหารงานด้วยความโปร่งใส มีความเข้มแข็งในการบริหารราชการตามหลักการบริหารกิจการบ้านเมืองที่ดีหรือหลัก ธรรมาภิบาลบังเกิดประโยชน์สุขแก่ประชาชนและยกระดับมาตรฐานในการป้องกันการทุจริตขององค์กรตนเองต่อไปให้ครอบคลุมพื้นที่ทั่วประเทศต่อไป

**3. วัตถุประสงค์**

เพื่อแสดงเจตจำนงทางการเมืองในการต่อต้านการทุจริตของผู้บริหารเทศบาลตำบลไม้เรียงด้วยการจัดทำแผนปฏิบัติการป้องกันการทุจริต ๔ ปี ของเทศบาลตำบลไม้เรียง

**4. เป้าหมาย/ผลผลิต**

1. ประกาศเจตจำนงการต่อต้านการทุจริตของผู้บริหาร อย่างน้อย 1 ฉบับ

2. มีการประกาศเจตจำนงการต่อต้านการทุจริตของผู้บริหารต่อสาธารณะชนอย่างน้อย 1 ครั้ง

3. มีแผนปฏิบัติการป้องกันการทุจริต 4 ปีของเทศบาลตำบลไม้เรียง

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

1. ประกาศเจตจำนงทางการเมืองในการต่อต้านการทุจริตของผู้บริหารเทศบาลตำบลไม้เรียง

2. ประชุมหน่วยงาน/บุคคลที่เกี่ยวข้อง

3. จัดตั้งคณะทำงานการจัดทำแผนปฏิบัติการป้องกันการทุจริต

4. ประชุมคณะทำงานจัดทำแผนปฏิบัติการป้องกันการทุจริต

5. จัดทำแผนปฏิบัติการป้องกันการทุจริต

6. ประกาศใช้แผนปฏิบัติการป้องกันการทุจริต

7. ดำเนินการตามแผนปฏิบัติการป้องกันการทุจริต

8. รายงานผลการดำเนินงาน

**7. ระยะเวลาดำเนินการ**

4 ปี (ปีงบประมาณ พ.ศ.25๖๑ – 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

สำนักปลัดเทศบาล เทศบาลตำบลไม้เรียงอำเภอฉวาง จังหวัดนครศรีธรรมราช

**10. ตังชี้วัด/ผลลัพธ์**

**10.1 ผลผลิต**

- มีประกาศเจตจำนงการต่อต้านการทุจริตของผู้บริหาร อย่างน้อย 1 ฉบับ

- มีการประกาศเจตจำนงการต่อต้านการทุจริตของผู้บริหารต่อสาธารณะชน อย่างน้อย 1 ครั้ง

- มีแผนปฏิบัติการป้องกันการทุจริตขององค์กรปกครองส่วนท้องถิ่น 4 ปีจำนวน 1 ฉบับ

**10.2 ผลลัพธ์**

- การบริหารราชการขององค์กรปกครองส่วนท้องถิ่นมีความโปร่งใส สามารถป้องกันการทุจริตของบุคลากรองค์กรปกครองส่วนท้องถิ่นได้

- ลดข้อร้องเรียนการดำเนินงานขององค์กรปกครองส่วนท้องถิ่น

**2.2 มาตรการสร้างความโปร่งใสในการปฏิบัติราชการ**

**๒.๒.๑ สร้างความโปร่งใสในการบริหารงานบุคคลให้เป็นไปตามหลักคุณธรรม ทั้งในเรื่องการบรรจุแต่งตั้ง โยกย้าย โอน เลื่อนตำแหน่ง/เงินเดือนและการมอบหมายงาน**

**ลำดับที่ ๑**

**1. ชื่อโครงการ/กิจกรรม/มาตรการ**

มาตรการการสร้างความโปร่งใสในการบริหารงานบุคคล

**2. หลักการและเหตุผล**

ตามพระราชบัญญัติเทศบาล พ.ศ. 2496 มาตรา 50 วรรคท้าย ที่กำหนดให้การปฏิบัติงานตามอำนาจหน้าที่ของเทศบาลต้องเป็นไปเพื่อประโยชน์สุขของประชาชน โดยวิธีการบริหารกิจการบ้านเมืองที่ดี และคำนึงถึงการมีส่วนร่วมของประชาชนในการตรวจสอบการปฏิบัติราชการ และการเปิดเผยข้อมูลข่าวสาร

และพระราชกฤษฎีกา ว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2556 มาตรา 6 กำหนดให้การบริหารกิจการบ้านเมืองที่ดีนั้น ต้องก่อให้เกิดประโยชน์สุขของประชาชน เกิดผลสัมฤทธิ์ต่อภารกิจของรัฐ มีประสิทธิภาพเกิดความคุ้มค่าในเชิงภารกิจของรัฐ ประกอบกับประกาศคณะกรรมการพนักงานเทศบาลจังหวัดนครศรีธรรมราช เรื่อง หลักเกณฑ์เกี่ยวกับจริยธรรมของพนักงานเทศบาล ลูกจ้างประจำ และพนักงานจ้าง พ.ศ. 2559 ลงวันที่ 13 ตุลาคม 2558 ได้กำหนดให้พนักงานเทศบาล ลูกจ้างประจำ และพนักงานจ้างของเทศบาลมีหน้าที่ดำเนินการให้เป็นไปตามกฎหมายเพื่อรักษาประโยชน์ส่วนรวมและประเทศชาติ อำนวยความสะดวกและให้บริการแก่ประชาชนตามหลักธรรมาภิบาล และพนักงานเทศบาล พนักงานจ้างของเทศบาลตำบลไม้เรียง เป็นบุคลากรที่มีความสำคัญต่อองค์กรโดยการขับเคลื่อนการพัฒนางานของเทศบาลให้มีศักยภาพ โดยมุ่งผลสัมฤทธิ์ของงานให้เกิดประโยชน์ต่อองค์กร และประชาชน การพัฒนางานขององค์กรจะบรรลุผลได้ต้องเริ่มมาจากบุคลากรผู้ปฏิบัติงาน ซึ่งเป็นปัจจัยสำคัญในการพัฒนางานให้มีคุณภาพ จะต้องมีมาตรฐานในการทำงานที่เป็นรูปธรรมชัดเจน และมีมาตรการในการทำงานที่โปร่งใส สามารถตรวจสอบการทำงานได้ ด้านการพัฒนาระบบบริหารให้มีประสิทธิภาพ เป็นธรรม เพื่อนำไปสู่การสร้างมาตรฐานความโปร่งใส และการให้บริการที่เป็นธรรมตรวจสอบได้อย่างแท้จริงต่อไป

ดังนั้น เพื่อเป็นการส่งเสริมการพัฒนาคุณภาพการบริหารงานบุคคลให้มีประสิทธิภาพ เป็นไปตามหลักคุณธรรม จริยธรรมในการทำงาน มีความโปร่งใส และตรวจสอบการทำงานได้ จึงได้จัดให้มีมาตรการสร้างความโปร่งใสในการบริหารงานบุคคลขึ้น

**3. วัตถุประสงค์**

1. เพื่อกำหนดมาตรการด้านความโปร่งใสในการบริหารบุคคลของเทศบาล

2. เพื่อให้การปฏิบัติงานบุคลากรมีรูปแบบ ขั้นตอนการปฏิบัติงานที่ถูกต้อง โปร่งใสสามารถตรวจสอบได้

3. เพื่อเป็นการป้องกันการทุจริตในการแสวงหาประโยชน์จากการปฏิบัติงานด้านบริหารงานบุคคล

4. เพื่อปรับปรุงกลไกการปฏิบัติราชการด้านบริหารงานบุคคลของเทศบาลให้มีประสิทธิภาพได้คนดี

คนเก่งเข้ามาทำงาน

**4. เป้าหมาย/ผลผลิต**

จัดทำมาตรการด้านการบริหารบุคคลของเทศบาล จำนวน 1 มาตรการ

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

1. กำหนดหลักเกณฑ์ การบริหารงานบุคคลในเรื่องการบรรจุ แต่งตั้ง โยกย้าย โอนเลื่อนตำแหน่ง/เงินเดือน ตามประกาศคณะกรรมการพนักงานเทศบาลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลของเทศบาล

2. นำหลักเกณฑ์การบริหารงานบุคคลมากำหนดเป็นมาตรการในการปฏิบัติงานบุคคล

3. ประกาศเผยแพร่มาตรการการบริหารงานบุคคล

4. ดำเนินการบริหารงานบุคคลตามหลักธรรมาภิบาล

5. สรุปผลการดำเนินการบริหารงาน

**7. ระยะเวลาดำเนินการ**

4 ปี (ปีงบประมาณ พ.ศ.25๖๑ – 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตังชี้วัด/ผลลัพธ์**

**10.1 ผลผลิต**

- มีมาตรการดำเนินงานด้านบริหารงานบุคคลของเทศบาลจำนวน 1 มาตรการ

- เจ้าหน้าที่งานบริหารงานบุคคลสามารถปฏิบัติงานเป็นไปตามาตรฐานและหลักธรรมาภิบาล

**10.2 ผลลัพธ์**

- ลดข้อร้องเรียนในการดำเนินการด้านบริหารงานบุคคลของเทศบาลไม่น้อยกว่า 90 %

- บุคลากรของเทศบาลมีความพึงพอใจต่อระบบและมาตรฐานการบริหารงานบุคคลไม่ต่ำกว่าระดับ 3

- การบริหารงานบุคคลของเทศบาลมีความโปร่งใส สามารถป้องกันการทุจริตของเจ้าหน้าที่ได้

**ลำดับที่ ๒**

**1. ชื่อโครงการ/กิจกรรม/มาตรการ**

มาตรการออกคำสั่งมอบหมายของนายกเทศมนตรีตำบลไม้เรียง ปลัดเทศบาลตำบลไม้เรียง และหัวหน้าส่วนราชการ

**2. หลักการและเหตุผล**

ตามพระราชบัญญัติเทศบาล พ.ศ. 2496 มาตรา 50 วรรคท้าย ที่กำหนดให้การปฏิบัติงานตามอำนาจหน้าที่ของเทศบาล ต้องเป็นไปเพื่อประโยชน์สุขประชาชน โดยใช้วิธีการบริหารกิจการบ้านเมืองที่ดี ตามพระราชกฤษฎีกาว่าด้วยหลักเกณฑ์ และวิธีการบริหารกิจการบ้านเมืองที่ดี พ.ศ. 2546 มาตรา 6 และมาตรา 37 ที่กำหนดให้การบริหารราชการเพื่อให้เกิดประโยชน์สุขของประชาชนและเกิดผลสัมฤทธิ์ต่อภารกิจของรัฐ ไม่มีขั้นตอนการปฏิบัติงานเกินความจำเป็น ประชาชนได้รับการอำนวยความสะดวกและได้รับการตอบสนองความต้องการ การบริหารงานมีประสิทธิภาพ คุ้มค่า และตามพระราชบัญญัติเทศบาล พ.ศ. 2496 มาตรา 48(2) เตรส ที่กำหนดให้นายกเทศมนตรี มีอำนาจหน้าที่ในการสั่ง อนุญาต และอนุมัติ เกี่ยวกับราชการของเทศบาล มาตรา 48 สัตตรส กำหนดให้นายกเทศมนตรี ควบคุมและรับผิดชอบในการบริหารกิจการของเทศบาล และเป็นผู้บังคับบัญชาพนักงานเทศบาล และลูกจ้างของเทศบาล มาตรา 48 วีสติ นายกเทศมนตรีมีอำนาจมอบหมายการปฏิบัติราชการให้แก่รองนายกเทศมนตรีที่ได้รับแต่งตั้งในการสั่งหรือการปฏิบัติราชการของนายกเทศมนตรีได้ มาตรา 48 เอกูนวีสติ กำหนดให้ปลัดเทศบาลเป็นผู้บังคับบัญชาพนักงานเทศบาล และลูกจ้างเทศบาลรองจากนายกเทศมนตรี และรับผิดชอบควบคุมดูแลราชการประจำของเทศบาล ให้เป็นไปตามนโยบาย และอำนาจหน้าที่อื่น ตามที่มีกฎหมาย กำหนด หรือตามที่นายกเทศมนตรี มอบหมาย

ดังนั้นเพื่อให้การบริหารราชการเป็นไปตามหลักการบริหารกิจการบ้านเมืองที่ดี ตอบสนองความต้องการของประชาชน ลดขั้นตอนการให้บริการและไม่สร้างเงื่อนไขขั้นตอนที่มีความยุ่งยาก เทศบาลตำบลไม้เรียงจึงจำเป็นต้องมีมาตรการการมอบหมายอำนาจหน้าที่ของเทศบาลขึ้น

**3. วัตถุประสงค์**

1. เพื่อเป็นการลดขั้นตอนการให้บริการประชาชนให้ได้รับความสะดวก รวดเร็ว เป็นธรรมตอบสนองความต้องการของประชาชน

2. เพื่อให้ประชาชนมีความพึงพอใจในการบริการจากหน่วยงาน

3. เพื่อเป็นการกระจายอำนาจการตัดสินใจในการสั่ง อนุญาต อนุมัติของผู้บริหารทุกระดับ

4. เพื่อป้องกันการผูกขาดอำนาจหน้าที่ในการใช้ดุลพินิจอันอาจเป็นเหตุแห่งการทุจริตและประพฤติมิชอบในตำแหน่งหน้าที่ราชการ

**4. เป้าหมาย/ผลผลิต**

จัดทำคำสั่งมอบหมายงานของนายกเทศมนตรีตำบลไม้เรียงปลัดเทศบาล และหัวหน้าส่วนราชการ จำนวน 4 ฉบับ ประกอบด้วย นายกเทศมนตรีตำบลไม้เรียงมอบหมายให้รองนายกเทศมนตรีตำบลไม้เรียงนายกเทศมนตรีตำบลไม้เรียงมอบหมายให้ปลัดเทศบาลและหัวหน้าส่วนราชการ ปลัดเทศบาลมอบหมายให้หัวหน้าส่วนราชการ

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

1. ออกคำสั่งมอบหมายงานในการสั่ง อนุญาต อนุมัติ ตามกฎหมาย ระเบียบฯ ข้อบังคับและหนังสือสั่งการ

2. จัดทำหนังสือแจ้งเวียนให้ทุกส่วนราชการและผู้รับมอบอำนาจให้ปฏิบัติราชการแทนรับทราบและถือปฏิบัติ

3. จัดทำประกาศ ประชาสัมพันธ์ให้ประชาชนทราบ

4. ให้ผู้รับมอบหมายงานตามคำสั่งรายงานผลการปฏิบัติงานตามคำสั่งที่ได้รับมอบหมายในทุกเดือน

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตังชี้วัด/ผลลัพธ์**

**10.1 ผลผลิต**

มีคำสั่งมอบหมายงานให้ผู้ที่เกี่ยวข้องปฏิบัติราชการแทน จำนวนไม่น้อยกว่า 4 ฉบับ

**10.2 ผลลัพธ์**

- ประชาชนมีความพึงพอใจในบริการที่ได้รับอยู่ในระดับดี

- ประชาชนได้รับความสะดวก และลดการผูกขาดอำนาจหน้าที่อันเป็นช่องทางแห่งการทุจริต

**ลำดับที่ ๓**

**1. ชื่อโครงการ/กิจกรรม/มาตรการ**

กิจกรรมสร้างความโปร่งใสในการพิจารณาเลื่อนขั้นเงินเดือน

**2. หลักการและเหตุผล/ที่มาของโครงการ**

ตามประกาศคณะกรรมการพนักงานเทศบาลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลของเทศบาล พ.ศ. 2545 ลงวันที่ 25 พฤศจิกายน 2545 และประกาศคณะกรรมการพนักงานเทศบาลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลของเทศบาล (แก้ไขเพิ่มเติม) พ.ศ. 2558 ลงวันที่ 30 ธันวาคม 2558 ได้กำหนดหลักเกณฑ์การเลื่อนขั้นเงินเดือน ซึ่งกระบวนการพิจารณาเลื่อนขั้นเงินเดือน เป็นกระบวนการหนึ่งของการบริหารผลการปฏิบัติราชการซึ่งใช้หลักการ

การให้รางวัลเป็นแรงจูงใจให้ผู้ปฏิบัติงานเกิดแรงกระตุ้นในการพัฒนาผลงาน และเป็นเรื่องการใช้ดุลพินิจของผู้บังคับบัญชาในการประเมินผลการปฏิบัติราชการของผู้ใต้บังคับบัญชา

ดังนั้นเพื่อให้การดำเนินการเลื่อนขั้นเงินเดือนเป็นไปด้วยความโปร่งใส บริสุทธิ์ ยุติธรรม เทศบาลตำบล ไม้เรียงจึงมีความจำเป็นต้องจัดทำกิจกรรมการสร้างความโปร่งใสในการพิจารณาเลื่อนขั้นเงินเดือนขึ้น

**3. วัตถุประสงค์**

เพื่อให้การบริหารงานบุคคลด้านการเลื่อนขั้นเงินเดือนมีความโปร่งใส เป็นธรรมและสามารถตรวจสอบได้

**4. เป้าหมาย/ผลผลิต**

พนักงานเทศบาล ลูกจ้างประจำ สังกัดเทศบาลตำบลไม้เรียง

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

1. แต่งตั้งคณะกรรมการกลั่นกรองการประเมินผลการปฏิบัติงานของพนักงานเทศบาลโดยแต่งตั้งปลัดเทศบาลเป็นประธานกรรมการ และหัวหน้าส่วนราชการเป็นกรรมการ และพนักงานเทศบาล ที่รับผิดชอบงานการเจ้าหน้าที่เป็นเลขานุการ

2. แต่งตั้งคณะกรรมการพิจารณาเลื่อนขั้นเงินเดือนของพนักงานเทศบาลประกอบด้วย ประธานกรรมการ และหัวหน้าส่วนราชการ ไม่น้อยกว่า 3 คนเป็นกรรมการ และพนักงานเทศบาลที่รับผิดชอบงานการเจ้าหน้าที่เป็นเลขานุการ

3. ประชุมคณะกรรมการกลั่นกรองการประเมินผลการปฏิบัติงานของพนักงานเทศบาลเพื่อกลั่นกรองการประเมินผลการปฏิบัติงานที่ผู้บังคับบัญชาได้พิจารณาไว้โดยเจ้าหน้าที่ให้คำปรึกษาและเสนอความเห็นเกี่ยวกับมาตรฐานและความเป็นธรรมของการปริมนผลการปฏิบัติราชการ

4. คณะกรรมการพิจารณากลั่นกรองการประเมินผลการปฏิบัติงานของพนักงานเทศบาล รวบรวมและเสนอผลการพิจารณากลั่นกรองการประเมินผลการปฏิบัติงานให้แก่คณะกรรมการพิจารณาเลื่อนขั้นเงินเดือนพนักงานเทศบาล

5. คณะกรรมการพิจารณาเลื่อนขั้นเงินเดือนของพนักงานเทศบาลพิจารณาทบทวนผลการพิจารณาการประเมินผลการปฏิบัติงาน ตามที่คณะกรรมการกลั่นกรองการประเมินผลการปฏิบัติราชการของพนักงานเทศบาลเสนอมา โดยใช้หลักเกณฑ์ตามที่กำหนดไว้ในประกาศคณะกรรมการพนักงานเทศบาลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลของเทศบาล และเสนอความเห็นเกี่ยวกับการเลื่อนขั้นเงินเดือนต่อนายกเทศมนตรีต่อไป

6. นายกเทศมนตรีตำบลไม้เรียงออกคำสั่งเลื่อนขั้นเงินพนักงานเทศบาล ลูกจ้างประจำของเทศบาลตำบลไม้เรียง

**7. ระยะเวลาดำเนินการ**

4 ปี (ปีงบประมาณ พ.ศ.25๖๑ – 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

มีการพิจารณาเลื่อนขั้นเงินเดือนที่โปร่งใส เป็นธรรม ตรวจสอบได้

**๒.๒.๒ สร้างความโปร่งใสในการบริหารการเงินงบประมาณ การจัดหาพัสดุ การใช้ประโยชน์ในทรัพย์สินของทางราชการโดยยึดถือและปฏิบัติให้เป็นไปตามกฎหมายระเบียบ กฎเกณฑ์ที่เกี่ยวข้องอย่างเคร่งครัด**

**ลำดับที่ ๑**

**1. ชื่อโครงการ/กิจกรรม/มาตรการ**

กิจกรรมควบคุมการเบิกจ่ายเงินตามเทศบัญญัติงบประมาณรายจ่ายประจำปี

**2. หลักการและเหตุผล/ที่มาของโครงการ**

เพื่อให้การบันทึกบัญชี การจัดทำทะเบียนคุมเงินรายจ่ายของอปท. เป็นแนวทางเดียวกันและสอดคล้องกับการปฏิบัติงานในระบบบัญชีคอมพิวเตอร์ของอปท. จึงมีกิจกรรมควบคุมให้บุคลากรทางกองคลัง เทศบาลตำบล ไม้เรียง จัดทำทะเบียนคุมเงินรายจ่ายให้ความรู้ความเข้าใจในการปฏิบัติ ทำให้เกิดความคุ้มค่าและมีประสิทธิภาพลดข้อผิดพลาดในการเบิกจ่ายเงินตามเทศบัญญัติงบประมาณรายจ่ายประจำปี และดำเนินงานตามขั้นตอนของระเบียบประกาศกระทรวงมหาดไทยและหนังสือสั่งการที่เกี่ยวข้อง ซึ่งถือเป็นเรื่องสำคัญที่ อปท.จะต้องทำตามกฎหมาย ระเบียบ และมีความจำเป็นต่อการบริหารงานของเทศบาลตำบลไม้เรียง

**3. วัตถุประสงค์**

1. เพื่อให้บุคลากรฝ่ายการเงินและบัญชี กองคลัง มีความรู้ความเข้าใจในการปฏิบัติตามระเบียบ ประกาศ และหนังสือที่เกี่ยวข้อง

2. เพื่อลดข้อผิดพลาดในการปฏิบัติงาน ที่อาจจะทำให้เกิดความเสียหายแก่ทางราชการ

**4. เป้าหมาย/ผลผลิต**

กองคลัง เทศบาลตำบลไม้เรียง อำเภอฉวาง จังหวัดนครศรีธรรมราช

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

จัดทำทะเบียนคุมเงินรายจ่ายตามงบประมาณแยกหมวดรายจ่าย แยกแผนงาน แยกประเภทรายจ่ายตามงบประมาณที่ตั้งไว้

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

กองคลัง เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

1. บุคลากรสังกัดกองคลังเทศบาลตำบลไม้เรียง มีความรู้ความเข้าใจในการปฏิบัติตามระเบียบ ประกาศและหนังสือสั่งการที่เกี่ยวข้อง

2. ลดข้อผิดพลาดในการปฏิบัติงาน ที่อาจจะทำให้เกิดความเสียหายแก่ทางราชการ และเป็นไปในทิศทางเดียวกัน เกิดความคุ้มค่าและมีประสิทธิภาพในการบริหารงบงบประมาณ

**ลำดับที่ ๒**

**1. ชื่อโครงการ/กิจกรรม/มาตรการ**

กิจกรรมสร้างความโปร่งใสในการใช้จ่ายเงินงบประมาณ

**2. หลักการและเหตุผล**

ตามพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต (ฉบับที่ 3) พ.ศ.2558 มาตรา 123/2 บัญญัติว่า ผู้ใดเป็นเจ้าหน้าที่ของรัฐ เจ้าหน้าที่ของรัฐต่างประเทศ หรือเจ้าหน้าที่ขององค์การระหว่างประเทศ เรียก รับ หรือยอมจะรับทรัพย์สินหรือประโยชน์อื่นใดสําหรับตนเองหรือผู้อื่นโดยมิชอบ เพื่อกระทําการหรือไม่กระทําการอย่างใดในตําแหน่งไม่ว่าการนั้นจะชอบหรือมิชอบด้วยหน้าที่ ต้องระวางโทษจําคุกตั้งแต่ห้าปีถึงยี่สิบปี หรือจําคุกตลอดชีวิต และปรับตั้งแต่หนึ่งแสนบาทถึงสี่แสนบาท หรือประหารชีวิตได้

และตามหลักธรรมาภิบาลหรือการบริหารจัดการที่ดี (Good Governance) เป็นการจัดการ การควบคุมดูแล และการปฏิบัติงานให้เป็นไปในครรลองธรรม  ความถูกต้องชอบธรรมทั้งปวง อาทิ ความโปร่งใสสามารถตรวจสอบได้  หลักธรรมาภิบาลยังเป็นหลักสำคัญในการบริหารและการปฏิบัติงานของบุคลากรภาครัฐในการปฏิบัติงานด้วยความสุจริต โป่รงใส และสามารถตรวจสอบได้

ดังนั้นเพื่อให้การใช้จ่ายเงินงบประมาณของเทศบาลเป็นไปด้วยความโปร่งใส ตรวจสอบได้ เทศบาลตำบล ไม้เรียงจึงดำเนินกิจกรรมสร้างความโปร่งใสในการใช้จ่ายเงินงบประมาณขึ้น

**3. วัตถุประสงค์**

1. เพื่อเป็นการปฏิบัติงานให้โปร่งใส สามารถตรวจสอบได้

2. เพื่อให้หน่วยงานมีระบบป้องกันผลประโยชน์ทับซ้อน

3. เพื่อเป็นการป้องกันการใช้จ่ายเงิน เพื่อส่งเสริมธุรกิจของตนและพวกพ้อง

**4. เป้าหมาย/ผลผลิต**

เจ้าหน้าที่ผู้ปฏิบัติงานด้านพัสดุ

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

1. จัดทำคู่มือการปฏิบัติงานในการตรวจสอบบุคลากรในหน่วยงาน ถึงความเกี่ยวข้องกับผู้เสนองานในการจัดหาพัสดุ

2. ปรับปรุงขั้นตอนการรายงานผลการจัดหาพัสดุ โดยมีการตรวจสอบบุคลากรในหน่วยงานถึงความเกี่ยวข้องกับผู้เสนองานในการจัดหาพัสดุ เพื่อป้องกันผลประโยชน์ทับซ้อน

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

กองคลัง เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

1. มีระบบป้องกันผลประโยชน์ทับซ้อน

2. มีการป้องกันการใช้จ่ายเงิน เพื่อส่งเสริมธุรกิจของตนและพวกพ้อง

3. มีการปฏิบัติงานที่มีประสิทธิภาพ โปร่งใสตรวจสอบได้

**ลำดับที่ ๓**

**1. ชื่อโครงการ/กิจกรรม/มาตรการ**

โครงการเผยแพร่ข้อมูลข่าวสารด้านการจัดซื้อ – จัดจ้าง

**2. หลักการและเหตุผล**

ตามพระราชบัญญัติเทศบาล พ.ศ. 2496 มาตรา 50 วรรคท้าย ที่กำหนดให้การปฏิบัติงานตามอำนาจหน้าที่ของเทศบาลต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดีและให้

คำนึงถึงการมีส่วนร่วมของประชาชนในการจัดซื้อ จัดจ้าง และการเปิดเผยข้อมูลข่าวสาร ประกอบกับมาตรา 50 (9) ที่กำหนดให้เทศบาลมีอำนาจหน้าที่อื่นตามที่กฎหมายบัญญัติให้เป็นหน้าที่ของเทศบาล ทั้งนี้ ตามพระราชบัญญัติข้อมูลข่าวสารของราชการ พ.ศ. 2540 และพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 23 ที่กำหนดให้การจัดซื้อจัดจ้าง ให้ส่วนราชการดำเนินการโดยเปิดเผยและเที่ยงธรรม โดยพิจารณาถึงประโยชน์และผลเสียทางสังคม ภาระต่อประชาชน คุณภาพ วัตถุประสงค์ที่จะใช้ ราคา และประโยชน์ระยะยาวที่จะได้รับประกอบกัน

และเทศบาลตำบลไม้เรียง มีฐานะเป็นนิติบุคคล มีอำนาจหน้าที่ในการจัดทำบริการสาธารณะด้วยตนเอง ทั้งในเรื่องการจัดหารายได้และการใช้จ่ายเงินและการบริหารงานต่างๆ ตามภารกิจและการจัดทำบริการสาธารณะ แต่ต้องเป็นไปตามอำนาจหน้าที่และกฎหมายที่กำหนดไว้ ดังนั้น การที่เทศบาลจะบริหารงานให้มีประสิทธิภาพและเกิดประโยชน์สูงสุดแก่ประชาชน จะต้องบริหารงานด้วยความซื่อสัตย์ สุจริต มีความโปร่งใส และสามารถตรวจสอบได้ตามหลักธรรมาภิบาล

ดังนั้น เพื่อให้การบริหารงบประมาณของเทศบาลเป็นไปอย่างโปร่งใส ตรวจสอบได้ เกิดประสิทธิภาพและเกิดประโยชน์สูงสุดแก่ประชาชนในท้องถิ่น จึงมีความจำเป็นต้องจัดโครงการเผยแพร่ข้อมูลข่าวสารด้านการจัดซื้อ – จัดจ้าง เพื่อให้ประชาชนได้เข้าถึงข้อมูลข่าวสารเกี่ยวกับการจัดซื้อ – จัดจ้างของเทศบาลทุกโครงการและกิจกรรม

**3. วัตถุประสงค์**

1. เพื่อให้ประชาชนได้รับทราบข้อมูลข่าวสารเกี่ยวกับการจัดซื้อ – จัดจ้างตามโครงการและกิจกรรมต่างๆ ของเทศบาล

2. เพื่อเสริมสร้างความโปร่งใสในการปฏิบัติราชการสามารถตรวจสอบได้ตามหลักธรรมาภิบาล

3. เพื่อป้องกันการทุจริตในหน่วยงาน

**4. เป้าหมาย/ผลผลิต**

เผยแพร่ข้อมูลการจัดซื้อ – จัดจ้าง ตามแผนงาน/โครงการต่างๆ ของเทศบาลที่ดำเนินการตามระเบียบกระทรวงมหาดไทยว่าด้วยการพัสดุขององค์กรปกครองส่วนท้องถิ่น พ.ศ.2535 แก้ไขเพิ่มเติมถึงฉบับปัจจุบัน จำนวน ๓ ช่องทาง ได้แก่ ทางเว็บไซต์ บอร์ดประชาสัมพันธ์ หนังสือ

**5. พื้นที่ดำเนินการ**

เทศบาลตำบลไม้เรียง และชุมชนต่างๆ ภายในเขตตำบลไม้เรียง

**6. วิธีดำเนินการ**

1. รวบรวมข้อมูลกระบวนการจัดหาพัสดุเพื่อจัดทำประกาศ ดังนี้

- ประกาศการจัดซื้อ – จัดจ้าง

- ประกาศการกำหนดราคากลางในการจัดซื้อ – จัดจ้าง

- ประกาศกำหนดวัน เวลา สถานที่ในการตรวจรับงาน

- ประกาศวัน เวลา สถานที่ในการตรวจรับงาน

- ประกาศรายชื่อผู้ผ่านการคัดเลือกพร้อมวงเงินการจัดซื้อ – จัดจ้าง

- ประกาศวัน เวลา สถานที่ในการตรวจรับงาน

2. นำส่งประกาศไปเผยแพร่ประชาสัมพันธ์ตามช่องทางการประชาสัมพันธ์ของเทศบาล ได้แก่

ทางเว็บไซต์ บอร์ดประชาสัมพันธ์ หนังสือส่งหน่วยงานราชการ เป็นต้น

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

กองคลัง เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

**10.1 ผลผลิต**

เผยแพร่ข้อมูลข่าวสารเกี่ยวกับการจัดซื้อจัดจ้างไม่น้อยกว่า 3 ช่องทาง

**10.2 ผลลัพธ์**

- ประชาชนได้เข้าถึงข้อมูลข่าวสารเกี่ยวกับการจัดซื้อจัดจ้างไม่น้อยกว่าร้อยละ 70 ของโครงการที่จัดซื้อจัดจ้างทั้งหมด

- การจัดหาพัสดุเป็นไปอย่างโปร่งใส ตรวจสอบได้ทุกขั้นตอน

- สามารถลดปัญหาการร้องเรียนการทุจริตในการจัดซื้อจัดจ้างได้

**๒.๒.๓ สร้างความโปร่งใสในการให้บริการสาธารณะ/บริการประชาชนเพื่อให้เกิดความพึงพอใจแก่ประชาชนโดยทัดเทียมกันและโดยไม่เลือกปฏิบัติ**

**ลำดับที่ ๑**

**1. ชื่อโครงการ/กิจกรรม/มาตรการ**

มาตรการ “ยกระดับคุณภาพการบริการประชาชน”

**2. หลักการและเหตุผล**

ตามพระราชกฤษฎีการว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖ มาตรา ๖ ได้บัญญัติไว้ว่าการบริหารกิจการบ้านเมืองที่ดี ได้แก่ การบริหารราชการเพื่อบรรลุเป้าหมาย ดังนี้

๑) เกิดประโยชน์สุขของประชาชน

๒) เกิดผลสัมฤทธิ์ต่อภารกิจของรัฐ

๓) มีประสิทธิภาพและเกิดความคุ้มค่าในเชิงภารกิจของรัฐ

๔) ไม่มีขั้นตอนการปฏิบัติงานเกินความจำเป็น

๕) มีการปรับปรุงภารกิจของส่วนราชการให้ทันต่อสถานการณ์

๖) ประชาชนได้รับการอำนวยความสะดวกและได้รับการตอบสนองความต้องการ

๗) มีการประเมินผลการปฏิบัติราชการอย่างสม่ำเสมอ

และมาตรา 8 ได้กำหนดให้ส่วนราชการจะต้องดำเนินการโดยถือว่าประชาชนเป็นศูนย์กลางที่จะได้รับการบริการจากรัฐและการปฏิบัติภาคกิจของส่วนราชการต้องเป็นไปโดยความซื่อสัตย์ สุจริต สามารถตรวจสอบได้และมาตรา ๑๑ ได้บัญญัติให้ส่วนราชการมีหน้าที่พัฒนาความรู้ในส่วนราชการเพื่อให้มีลักษณะเป็นองค์การแห่งการเรียนรู้อย่างสม่ำเสมอ โดยต้องรับรู้ข่าวสารและสามารถประมวลความรู้ในด้านต่าง ๆ เพื่อนำมาประยุกต์ใช้ในการปฏิบัติราชการได้อย่างถูกต้อง รวดเร็วและเหมาะสมต่อสถานการณ์ รวมทั้งต้องส่งเสริมและพัฒนาความรู้ความสามารถ สร้างวิสัยทัศน์และปรับเปลี่ยนทัศนคติของข้าราชการในสังกัด ให้เป็นบุคลากรที่มีประสิทธิภาพและมีการเรียนรู้ร่วมกัน ทั้งนี้ เพื่อประโยชน์ในการปฏิบัติราชการของส่วนราชการให้สอดคล้องกับการบริหารราชการให้เกิดผลสัมฤทธิ์

ดังนั้น เพื่อให้หน่วยงานมีการใช้ระบบหรือเกณฑ์ที่ชัดเจน เทศบาลตำบลไม้เรียงจึงมีการนำเทคโนโลยีมาช่วยในการปฏิบัติงาน เพื่อลดการใช้ดุลยพินิจของเจ้าหน้าที่ มีการแสดงขั้นตอนการให้บริการแก่ประชาชนอย่างชัดเจน มีระบบการป้องกันหรือการตรวจสอบเพื่อป้องกันการละเว้นการปฏิบัติหน้าที่ในการให้บริการ รวมถึง การอำนวยความสะดวกและการตอบสนองความต้องการของประชาชน เพื่อให้เกิดความพึงพอใจแก่ประชาชนโดยทัดเทียมกันและไม่เลือกปฏิบัติ ซึ่งจะช่วยให้การบริการของหน่วยงานมีความเป็นธรรมโปร่งใสยิ่งขึ้น

**3. วัตถุประสงค์**

1. เพื่อให้เจ้าหน้าที่ผู้ปฏิบัติงานในภารกิจตามที่กฎหมายกำหนดของหน่วยงานให้บริการอย่างมีความเป็นธรรมและไม่เลือกปฏิบัติ

2. เพื่อให้ประชาชนผู้มารับบริการเกิดความพึงพอใจต่อคุณภาพการให้บริการ

**4. เป้าหมาย/ผลผลิต**

ความพึงพอใจเฉลี่ยของประชาชนผู้รับบริการ ร้อยละ 80

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

6.1 จัดให้มีระบบ เกณฑ์หรือเครื่องมือการปฏิบัติงานที่มีความเป็นธรรม/ไม่เลือกปฏิบัติเป็นมาตรฐานเดียวกัน โปร่งใสและมีประสิทธิภาพ ได้แก่ ระบบบัตรคิวในการให้บริการ เป็นต้น

6.2 จัดให้มีการแสดงขั้นตอนการปฏิบัติงาน อัตราค่าบริการ (ถ้ามี) และระยะเวลาที่ใช้ในการดำเนินการให้ผู้ใช้บริการหรือผู้มีส่วนได้ส่วนเสียทราบอย่างชัดเจน

6.๓ จัดให้มีสถานที่สำหรับผู้สูงอายุและผู้พิการโดยไม่เลือกปฏิบัติ ได้แก่ ทางลาดชันห้องน้ำสำหรับผู้พิการ

6.๔ จัดให้มีป้ายอย่างน้อย ๒ ภาษา ได้แก่ ภาษาไทย ภาษาอังกฤษ

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

ร้อยละความพึงพอใจของประชาชนผู้รับบริการ

**2.3 มาตรการการใช้ดุลยพินิจและใช้อำนาจหน้าที่ให้เป็นไปตามหลักการบริหารกิจการบ้านเมืองที่ดี**

**๒.๓.๑ มีการจัดทำแผนภูมิขั้นตอนและระยะเวลาการดำเนินการเกี่ยวกับการบริการประชาชนรายละเอียดที่เกี่ยวข้องในแต่ละขั้นตอนเปิดเผย ณ ที่ทำการและในระบบเครือข่ายสารสนเทศของอปท.**

**ลำดับที่ ๑**

**1. ชื่อโครงการ/กิจกรรม/มาตรการ**

กิจกรรมการลดขั้นตอนการปฏิบัติงาน

**2. หลักการและเหตุผล**

พระราชกฤษฎีกาว่าด้วยหลักการบริหารจัดการบ้านเมืองที่ดี พ.ศ. 2546 มาตรา 52 กำหนดให้องค์กรปกครองส่วนท้องถิ่น จัดทำหลักเกณฑ์การบริหารกิจการบ้านเมืองทีดี โดยอย่างน้อยต้องมีหลักเกณฑ์เกี่ยวกับการลดขั้นตอนการปฏิบัติงานการอำนวยความสะดวกและตอบสนองความต้องการของประชาชน ตลอดจนจัดให้มีการรับฟังและสำรวจความคิดเห็นของประชาชนผู้รับบริการ เพื่อปรับปรุงการบริหารงานให้สอดคล้องกับความต้องการของประชาชนมากที่สุด ประกอบกับในปีที่ผ่านมาได้มีการประเมินองค์กรปกครองส่วนท้องถิ่นที่มีการบริหารจัดการที่ดี และได้ดำเนินการตามโครงการดังกล่าวอย่างต่อเนื่องทุกปีนั้น

ดังนั้นเพื่อให้การประเมินบริหารจัดการบ้านเมืองที่ดีเป็นไปด้วยความเรียบร้อยเกิดประโยชน์สุขต่อประชาชน เกิดผลสัมฤทธิ์ต่อภารกิจขององค์กรมีประสิทธิภาพและความคุ้มค่า สามารถลดขั้นตอนการปฏิบัติงาน

และตอบสนองความต้องการของประชาชนได้อย่างแท้จริง หรืออย่างน้อยมีผลการประเมินไม่ต่ำกว่าปีที่ผ่านมา เทศบาลตำบลไม้เรียงจึงได้จัดทำโครงการปรับปรุงกระบวนการทำงานหรือลดขั้นตอนการทำงานหรือการบริการ เพื่อตอบสนองความต้องการของประชาชนโดยยึดกรอบแนวทางการพัฒนาการบริหารจัดการที่ดีขององค์กรปกครองส่วนท้องถิ่นและอำนาจหน้าที่ของเทศบาลตามกฎหมายเป็นสำคัญ

**3. วัตถุประสงค์**

1. เพื่อลดขั้นตอนในการปฏิบัติงานการบริการประชาชน

2. เพื่ออำนวยความสะดวกและตอบสนองความต้องการของประชาชน

3. เพื่อรับฟังและสำรวจความคิดเห็นของประชาชนผู้รับบริการ

4. เพื่อปรับปรุงและเพิ่มประสิทธิภาพในการให้บริการประชาชน

**4. เป้าหมาย/ผลผลิต**

1. เพื่อลดขั้นตอนในการทำงานของเทศบาลตำบลไม้เรียงให้สั้นลงมีความรวดเร็วมากยิ่งขึ้น

2. ประชาชนในเขตพื้นที่เทศบาลตำบลไม้เรียง

3. ประชาชนนอกพื้นที่ และประชาชนทั่วไป

4. พนักงานและเจ้าหน้าที่ของเทศบาลตำบลไม้เรียง

5. ผู้บังคับบัญชามอบอำนาจการตัดสินใจเกี่ยวกับการสั่งการ อนุญาต การอนุมัติ และการปฏิบัติราชการใดๆ ไปสู่ผู้ใต้บังคับบัญชาซึ่งมีหน้าที่รับผิดชอบในการดำเนินการเรื่องนั้นโดยตรง

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

6.1 แต่งตั้งคณะกรรมการปรับปรุงขั้นตอนและระยะเวลาการปฏิบัติราชการ

6.2 ประชุมคณะกรรมการเพื่อสำรวจงานบริการที่องค์กรปกครองส่วนท้องถิ่นต้องปฏิบัติ ปรับปรุงขั้นตอนและระยะเวลาในการให้บริการที่สามารถปฏิบัติได้จริงและพิจารณางานในภารกิจว่าเรื่องใดที่ผู้บังคับบัญชาสามารถมอบอำนาจการตัดสินใจเกี่ยวกับการสั่ง การอนุญาต การอนุมัติ หรือการปฏิบัติราชการใดๆ ให้แก่ผู้ใต้บังคับบัญชา

6.3 ประกาศลดขั้นตอนและระยะเวลาการปฏิบัติราชการ และประกาศกระบวนงานบริการประชาชนที่นายกเทศมนตรีตำบลไม้เรียงมอบอำนาจให้รองนายกเทศมนตรีตำบลไม้เรียง หรือปลัดเทศบาลให้ประชาชนทราบโดยทั่วไปพร้อมทั้งจัดทำแผนภูมิแสดงขั้นตอนและระยะเวลาการปฏิบัติราชการให้ประชาชนทราบ

6.4 มีระบบการรับฟังข้อร้องเรียนหรือมีการสอบถามจากภาคประชาชน และนำผลดังกล่าวมาปรับปรุงการปฏิบัติราชการ

6.5 รายงานผลการปฏิบัติงาน ความคิดเห็นและอุปสรรคต่างๆ ให้นายกเทศมนตรีตำบลไม้เรียง และผู้บริหารทราบ

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

1. ประชาชนได้รับความสะดวก รวดเร็วในการติดต่อขอรับบริการ และมีความพึงพอใจในการให้บริการของเจ้าหน้าที่

2. การปฏิบัติราชการมีความคล่องตัว และบุคลากรมีความกระตือรือร้นในการปฏิบัติงาน

3. การปฏิบัติราชการมีความสอดคล้องกับนโยบายปฏิรูประบบราชการ

4. ทำให้ภาพลักษณ์ของเทศบาลตำบลไม้เรียงเปลี่ยนไปในทิศทางที่ดีขึ้นและทำให้ประชาชนมีความศรัทธาต่อคณะผู้บริหารมากยิ่งขึ้น

**๒.๓.๒ มีการกระจายอำนาจการตัดสินใจเกี่ยวกับการสั่งอนุญาต อนุมัติ ปฏิบัติราชการแทนหรือการดำเนินการอื่นใดของผู้มีอำนาจใน อปท.**

**ลำดับที่ ๑**

**1. ชื่อโครงการ/กิจกรรม/มาตรการ**

มาตรการ การมอบอำนาจอนุมัติ อนุญาต สั่งการ เพื่อลดขั้นตอนการปฏิบัติราชการ

**2. หลักการและเหตุผล**

การมอบหมายอำนาจหน้าที่ให้กับผู้ใต้บังคับบัญชาในการบริหารงานในด้านต่างๆภายในองค์กรนั้น ก็เพื่อเป็นการช่วยเพิ่มประสิทธิภาพของการปฏิบัติงานให้เกิดความคล่องตัว รวดเร็ว ซึ่งการพิจารณาเลือก/มอบหมายภารกิจและขอบข่ายของความรับผิดชอบที่จะมอบหมายให้ผู้ใต้บังคับบัญชา จะพิจารณาถึงความสำคัญ คุณสมบัติ ความรู้ ความสามารถในการที่จะดำเนินการเรื่องนั้นเป็นอย่างดี ด้วยความรอบคอบและเหมาะสม เพื่อให้การบริหารงานก่อให้เกิดประโยชน์สูงสุดแก่ราชการ และการดำเนินการของหน่วยงานต้องมีการปรับให้เข้ากับสภาพสังคมและทันต่อสถานการณ์ การบริหารราชการต้องเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจแห่งรัฐ การลดขั้นตอนการปฏิบัติงาน การกระจายอำนาจการตัดสินใจการอำนวยความสะดวก และการตอบสนองความต้องการของประชาชน แต่ทั้งนี้ต้องมีผู้รับผิดชอบต่อผลของงานซึ่งเป็นหลักการบริหารกิจการบ้านเมืองที่ดี

ดังนั้น เพื่อให้การบริหารราชการเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจแห่งรัฐ การลดขั้นตอนการปฏิบัติงาน การกระจายอำนาจการตัดสินใจการอำนวยความสะดวก และการตอบสนองความต้องการของประชาชน เทศบาลตำบลไม้เรียงจึงได้จัดทำมาตรการ การมอบอำนาจอนุมัติ อนุญาต สั่งการ เพื่อลดขั้นตอนการปฏิบัติราชการ

**3. วัตถุประสงค์**

เพื่อให้การบริหารราชการของเทศบาลตำบลไม้เรียง ภายใต้กรอบอำนาจหน้าที่ตามที่กฎหมายกำหนดให้เป็นไปอย่างมีประสิทธิภาพ รวดเร็วและเกิดประโยชน์สูงสุดแก่ราชการ

**4. เป้าหมาย**

คณะผู้บริหารเทศบาล ปลัดเทศบาลหรือหัวหน้าส่วนราชการ

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

1. จัดทำบันทึกเสนอเพื่อพิจารณาขออนุมัติ อนุญาต สั่งการ แต่งตั้ง มอบหมาย คณะผู้บริหาร ปลัดเทศบาล หรือหัวหน้าส่วนราชการ เพื่อลดขั้นตอนการปฏิบัติราชการ

2. ดำเนินการออกคำสั่งฯ

3. สำเนาคำสั่งฯ แจ้งคณะผู้บริหารเทศบาลปลัดเทศบาล หรือหัวหน้าส่วนราชการทุกส่วน ที่ได้รับมอบหมายทราบ

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ส่วนราชการ สังกัดเทศบาลตำบลไม้เรียงทุกส่วน

**10. ตัวชี้วัด/ผลลัพธ์**

การบริหารราชการ การดำเนินงาน การปฏิบัติงานเกิดความคล่องตัวและรวดเร็ว ตลอดจนการอำนวยความสะดวกและการให้บริการประชาชน/บริการสาธารณะได้อย่างมีประสิทธิภาพ

**ลำดับที่ ๒**

**1. ชื่อโครงการ/กิจกรรม/มาตรการ**

มาตรการมอบอำนาจของนายกเทศมนตรีตำบลไม้เรียง

**2. หลักการและเหตุผล**

ตามพระราชบัญญัติเทศบาล พ.ศ. 2496 รวมแก้ไขเพิ่มเติมถึงฉบับที่ 13 พ.ศ. 2552 มาตรา 48 เตรส นายกเทศมนตรีมีอำนาจหน้าที่ ดังต่อไปนี้

1. กำหนดนโยบายโดยไม่ขัดต่อกฎหมาย และรับผิดชอบในการบริหารราชการของเทศบาลให้เป็นไปตามกฎหมาย ระเบียบ ข้อบังคับ เทศบัญญัติ และนโยบาย

2. สั่ง อนุญาต และอนุมัติเกี่ยวกับราชการของเทศบาล

3. แต่งตั้งและถอดถอนรองนายกเทศมนตรี ที่ปรึกษานายกเทศมนตรี และเลขานุการนายกเทศมนตรี

4. วางระเบียบเพื่อให้งานของเทศบาลเป็นไปด้วยความเรียบร้อย

5. รักษาการให้เป็นให้เป็นไปตามเทศบัญญัติ

6. ปฏิบัติหน้าที่อื่นตามที่กฎหมายบัญญัติไว้ในพระราชบัญญัตินี้และกฎหมายอื่น

และมาตรา 48 วีสติ วรรคสอง อำนาจในการสั่ง การอนุญาต การอนุมัติ หรือการปฏิบัติราชการที่นายกเทศมนตรีจะพึงปฏิบัติหรือดำเนินการตามกฎหมาย กฎ ระเบียบ ข้อบังคับ ข้อบัญญัติ เทศบัญญัติ หรือคำสั่งใด หรือมติของคณะรัฐมนตรีในเรื่องใด ถ้ากฎหมาย กฎ ระเบียบ ข้อบังคับ ข้อบัญญัติ เทศบัญญัติ หรือคำสั่งนั้น หรือมติของคณะรัฐมนตรีในเรื่องนั้นไม่ได้กำหนดในเรื่องการมอบอำนาจไว้เป็นอย่างอื่น นายกเทศมนตรีอาจมอบอำนาจโดยทำเป็นหนังสือโดยให้รองนายกเทศมนตรีเป็นผู้ปฏิบัติราชการแทนนายกเทศมนตรีก็ได้ แต่ถ้ามอบให้ปลัดเทศบาลหรือรองปลัดเทศบาลปฏิบัติราชการแทน ให้ทำเป็นคำสั่งและประกาศให้ประชาชนทราบ

ตามพระราชกฤษฎีกาวาดวยหลักเกณฑและวิธีการบริหารกิจการบานเมืองที่ดี พ.ศ. 2546 ได้กำหนดให้การบริหารกิจการบ้านเมืองที่ดีต้องบริหารราชการเพื่อบรรลุเป้าหมายไม่มีขั้นตอนการปฏิบัติงานเกินความจำเป็นและประชาชนได้รับการอำนวยความสะดวก และได้รับการตอบสนองความต้องการ

ดังนั้นเพื่อให้การปฏิบัติราชการเป็นไปด้วยความรวดเร็ว มีประสิทธิภาพและประสิทธิผล และประชาชนได้รับประโยชน์สูงสุด เทศบาลตำบลไม้เรียงจึงได้กำหนดมาตรการให้มีการมอบอำนาจของนายกเทศมนตรีให้รองนายกเทศมนตรี ปลัดเทศบาล และรองปลัดเทศบาล ได้ปฏิบัติราชการแทนนายกเทศมนตรี

**3. วัตถุประสงค์**

1. เพื่อให้การใช้ดุลยพินิจต่างๆ ของฝ่ายบริหารเป็นไปโดยรอบคอบ ตามหลักการบริหารกิจการบ้านเมืองที่ดี

2. เพื่อให้เป็นการป้องกันการทุจริตคอร์รัปชั่นของเจ้าหน้าที่

**4. เป้าหมาย/ผลผลิต**

มีการมอบอำนาจอย่างน้อยจำนวน ๑ เรื่อง

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

1. รวบรวมภารกิจที่อยู่ในอำนาจของนายกเทศมนตรีตำบลไม้เรียงเสนอนายกเทศมนตรีตำบลไม้เรียงพิจารณา

2. ออกคำสั่งมอบหมายหน้าที่ของนายกเทศมนตรีตำบลไม้เรียงให้รองนายกเทศมนตรีตำบลไม้เรียงปลัดเทศบาล ปฏิบัติราชการแทน

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

ร้อยละ 80 ของเป้าหมายดำเนินการแล้วเสร็จ

**ลำดับที่ ๓**

**1. ชื่อโครงการ/กิจกรรม/มาตรการ**

มาตรการการออกคำสั่งมอบหมายของนายกเทศมนตรีตำบลไม้เรียง ปลัดเทศบาล และหัวหน้าส่วนราชการ

**2. หลักการและเหตุผล**

เทศบาลตำบลไม้เรียง เป็นหน่วยงานบริหารราชการองค์กรปกครองส่วนท้องถิ่นรูปแบบหนึ่งที่มีอำนาจหน้าที่ในการจัดทำบริการสาธารณะให้แก่ประชาชนในท้องถิ่น ตามอำนาจหน้าที่ของเทศบาล ทั้งที่เป็นหน้าที่ตามพระราชบัญญัติเทศบาล พ.ศ. 2496 หน้าที่ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และหน้าที่ตามกฎหมายอื่นที่กำหนดให้เทศบาลมีหน้าที่ต้องทำอีกมากมาย ในการให้บริการสาธารณะแก่ประชาชน ผู้มารับบริการติดต่อกับหน่วยงานต่างๆ ของเทศบาลนั้น มักจะประสบปัญหาด้านการอำนวยความสะดวกในการติดต่อราชการเนื่องจากภารกิจมีมากมายไปรวมอยู่กับฝ่ายบริหาร ไม่มีการกระจายอำนาจ หรือมอบหมายอำนาจหน้าที่ในการสั่งการ อนุมัติ อนุญาต ไปยังหัวหน้าหน่วยงานระดับสำนัก กอง และฝ่ายต่างๆ ซึ่งเป็นอุปสรรคอย่างยิ่งต่อการให้บริการ ทำให้การบริการเกิดความล่าช้า ประชาชนไม่ได้รับความสะดวกอันอาจเป็นสาเหตุหนึ่งของการกระทำการทุจริต ประพฤติมิชอบในการปฏิบัติราชการของเจ้าหน้าที่ ส่งผลให้ระบบการให้บริการภาครัฐเสื่อมประสิทธิภาพ

เพื่อให้เป็นไปตามพระราชบัญญัติเทศบาล พ.ศ. 2496 มาตรา 50 วรรคท้าย ที่กำหนดให้การปฏิบัติงานตามอำนาจหน้าที่ของเทศบาล ต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดี ตามพระราชกฤษฎีกาว่าด้วยหลักเกณฑ์ และวิธีการบริหารกิจการบ้านเมืองทีดี พ.ศ. 2546 มาตรา 6 และมาตรา 37 ที่กำหนดให้การบริหารราชการเพื่อให้เกิดประโยชน์สุขของประชาชนและเกิดผลสัมฤทธิ์ต่อภารกิจของรัฐ ไม่มีขั้นตอนการปฏิบัติงานเกินความจำเป็น ประชาชนได้รับการอำนวยความสะดวกและได้รับการตอบสนองความต้องการ การบริหารงานมีประสิทธิภาพ คุ้มค่า ตามพระราชบัญญัติเทศบาล พ.ศ. 2496 มาตรา 48(2) เตรส ที่กำหนดให้นายกเทศมนตรี มีอำนาจหน้าที่ในการสั่ง อนุญาต และอนุมัติ เกี่ยวกับราชการของเทศบาล มาตรา 48 สัตตรส กำหนดให้นายกเทศมนตรีควบคุมและรับผิดชอบในการบริหารกิจการของเทศบาล และเป็นผู้บังคับบัญชาพนักงานเทศบาล และลูกจ้างของเทศบาล มาตรา 48 วีสติ นายกเทศมนตรีมีอำนาจมอบหมายการปฏิบัติราชการให้แก่รองนายกเทศมนตรีที่ได้รับแต่งตั้งในการสั่งหรือการปฏิบัติราชการของนายกเทศมนตรีได้ มาตรา 48 เอกูนวีสติ กำหนดให้ปลัดเทศบาลเป็นผู้บังคับบัญชาพนักงานเทศบาล และลูกจ้างเทศบาลรองจากนายกเทศมนตรี และรับผิดชอบควบคุมดูแลราชการประจำของเทศบาลให้เป็นไปตามนโยบาย และมีอำนาจหน้าที่อื่น ตามที่มีกฎหมายกำหนด หรือตามที่นายกเทศมนตรีมอบหมายประกอบกับประกาศคณะกรรมการพนักงานเทศบาลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลของเทศบาล

ดังนั้น เพื่อให้การบริหารราชการเป็นไปตามหลักการบริหารกิจการบ้านเมืองที่ดี ตอบสนองความต้องการของประชาชน ลดขั้นตอนการให้บริการและไม่สร้างเงื่อนไขขั้นตอนที่มีความยุ่งยาก จึงจำเป็นต้องมีมาตรการ การมอบหมายอำนาจหน้าที่ของเทศบาลขึ้น

**3. วัตถุประสงค์**

1. เพื่อเป็นการลดขั้นตอนการให้บริการประชาชนให้ได้รับความสะดวก รวดเร็ว เป็นธรรม ตอบสนองความต้องการของประชาชน

2. เพื่อให้ประชาชนมีความพึงพอใจในการให้บริการจากหน่วยงาน

3. เพื่อเป็นการกระจายอำนาจการตัดสินใจในการสั่ง อนุญาต อนุมัติของผู้บริหารทุกระดับ

4. เพื่อป้องกันการผูกขาดอำนาจหน้าที่ในการใช้ดุลยพินิจอันอาจเป็นเหตุแห่งการทุจริตและประพฤติมิชอบในตำแหน่งหน้าที่ราชการ

**4. เป้าหมาย**

จัดทำคำสั่งมอบหมายงานของนายกเทศมนตรีตำบลไม้เรียง ปลัดเทศบาล และหัวหน้าส่วนราชการ จำนวน ๓ ฉบับ ดังนี้

1. นายกเทศมนตรีตำบลไม้เรียงมอบหมายให้รองนายกเทศมนตรีตำบลไม้เรียง

2. นายกเทศมนตรีตำบลไม้เรียงมอบหมายให้ปลัดเทศบาล หัวหน้าส่วนราชการ

3. ปลัดเทศบาลมอบหมายให้หัวหน้าส่วนราชการ

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

1. ออกคำสั่งมอบหมายงานในการสั่ง อนุญาต อนุมัติ ตามกฎหมาย ระเบียบฯ ข้อบังคับและหนังสือ สั่งการ

2. จัดทำหนังสือแจ้งเวียนให้ทุกส่วนราชการและผู้รับมอบอำนาจให้ปฏิบัติราชการแทนรับทราบและถือปฏิบัติ

3. จัดทำประกาศ ประชาสัมพันธ์ให้ประชาชนทราบ

4. ให้ผู้รับมอบหมายงานตามคำสั่งรายงานผลการปฏิบัติงานตามคำสั่งที่ได้รับมอบหมาย

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

**10.1 ผลผลิต**

มีคำสั่งมอบหมายงานให้ผู้ที่เกี่ยวข้องปฏิบัติราชการแทน จำนวนไม่น้อยกว่า ๓ ฉบับ

**10.2 ผลลัพธ์**

- ประชาชนมีความพึงพอใจในบริการที่ได้รับอยู่ในระดับดี

- ประชาชนได้รับความสะดวก และลดการผูกขาดอำนาจหน้าที่อันเป็นช่องทางแห่งการทุจริต

**2.4 การเชิดชูเกียรติแก่หน่วยงาน/บุคคลในการดำเนินกิจการ การประพฤติปฏิบัติตนให้เป็นที่ประจักษ์**

**๒.๔.๑ ยกย่องเชิดชูเกียรติหน่วยงาน/บุคคลที่มีความซื่อสัตย์ สุจริต มีคุณธรรม จริยธรรม**

**ลำดับที่ ๑**

**1. ชื่อโครงการ/กิจกรรม/มาตรการ**

โครงการพ่อ – แม่ดีเด่น

**2. หลักการและเหตุผล**

เนื่องในวโรกาส 5 ธันวาคม ของทุกปี เป็นวันเฉลิมพระชนมพรรษาพระบาทสมเด็จพระเจ้าอยู่หัวเป็นวันพ่อแห่งชาติและในวโรกาส 12 สิงหาคมของทุกปี เป็นวันเฉลิมพระชนมพรรษาสมเด็จพระนางเจ้าฯ พระบรมราชินีนาถ เป็นวันแม่แห่งชาติ ซึ่งเทศบาลได้กำหนดเป็นนโยบายในการจัดงานวันพ่อวันแม่แห่งชาติเป็นประจำทุกปีติดต่อกันมาเพื่อเทิดทูนพระมหากรุณาธิคุณของพระบาทสมเด็จพระเจ้าอยู่หัวและสมเด็จพระนางเจ้าพระบรมราชินีนาถ ที่ทรงมีต่อพสกนิกรชาวไทยอย่างนานัปการ พระองค์ทรงเป็นพ่อและแม่ของปวงชนชาวไทยที่เปี่ยมล้นด้วยพระเมตตา ทรงห่วงใยอย่างหาที่เปรียบมิได้ และเป็นการเผยแพร่พระคุณของพ่อและแม่ที่มีต่อครอบครัว สังคมและประเทศชาติ

เพื่อให้เป็นไปตามพระราชบัญญัติเทศบาล พ.ศ. 2496 มาตรา 50 (7) ที่กำหนดให้เทศบาลมีหน้าที่ส่งเสริมการพัฒนาเด็ก สตรี เยาวชน ผู้สูงอายุ และคนพิการ ประกอบกับเทศบาลมีแนวทางในการปฏิบัติงานให้สอดคล้องกับสำนักงานคณะกรรมการป้องกันและปราบปรามการทุจริตแห่งชาติ การบริหารราชการเพื่อป้องกันการทุจริต ในการเชิดชูเกียรติแก่หน่วยงาน/บุคคลในการดำเนินกิจการ การประพฤติตนให้เป็นที่ประจักษ์ โดยการยกย่องเชิดชูเกียรติผู้ที่มีความซื่อสัตย์ สุจริต มีคุณธรรม จริยธรรม ยกย่องเชิดชูเกียรติผู้ที่ให้ความช่วยเหลือกิจการสาธารณะของท้องถิ่น

ดังนั้น เทศบาลตำบลไม้เรียงจึงได้จัดกิจกรรมวันพ่อ วันแม่แห่งชาติ คือการคัดเลือกพ่อและแม่ดีเด่นในพื้นที่เทศบาล เพื่อมอบโล่ประกาศเกียรติคุณฯ เป็นการสร้างแบบฉบับที่ดีให้ปรากฏแก่สาธารณชน และให้สังคมได้ตระหนักถึงหน้าที่อันสำคัญยิ่งของพ่อและแม่ ที่สำคัญเพื่อเป็นแบบอย่างที่ดีของคนในชุมชนต่อไป

**3. วัตถุประสงค์**

1. เพื่อยกย่องเชิดชูเกียรติแก่พ่อ แม่ ผู้มีความซื่อสัตย์ สุจริต ตั้งมั่นอยู่ในหลักคุณธรรม จริยธรรม

2. เพื่อให้พ่อ แม่ ที่ได้รับการคัดเลือกได้เป็นแบบอย่างที่ดีแก่บุตร ธิดา และสังคมสืบไป

**4. เป้าหมาย**

จัดพิธีมอบใบประกาศเกียรติคุณแก่พ่อ แม่ดีเด่น จำนวน 2 ครั้ง/ปี ครั้งละ 2๐ คน

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

1. จัดทำประกาศกำหนดหลักเกณฑ์และวิธีการคัดเลือกพ่อ แม่ ดีเด่น ที่มีคุณสมบัติที่จะได้รับการคัดเลือกให้เป็นพ่อ แม่ ดีเด่น ประจำปี เพื่อประกาศให้ประชาชนทราบ

2. แจ้งประกาศหลักเกณฑ์ในการคัดเลือกให้ทุกชุมชนในเขตเทศบาลตำบลไม้เรียง จำนวน 6 ชุมชน เพื่อให้แต่ละชุมชนดำเนินการคัดเลือก กลั่นกรองบุคคลที่สมควรเสนอชื่อเข้ารับการคัดเลือกในชั้นต้นมายังเทศบาลตำบลไม้เรียง เพื่อให้คณะกรรมการพิจารณากลั่นกรองได้พิจารณาอีกครั้งหนึ่ง

3. แต่งตั้งคณะกรรมการพิจารณากลั่นกรองเพื่อทำหน้าที่กลั่นกรองคุณสมบัติผู้ที่ถูกเสนอชื่อจากชุมชนต่างๆ ภายในเขตเทศบาลตำบลไม้เรียง

4. คณะกรรมการฯ เสนอชื่อพ่อ แม่ ดีเด่นที่ผ่านการกลั่นกรองด้านคุณสมบัติ โดยเสนอรายชื่อให้ผู้บริหารทราบและเห็นชอบ

5. ดำเนินการจัดพิธีการมอบโล่หรือใบประกาศเกียรติคุณ ในวันสำคัญที่ตรงกับวันเฉลิมพระชนมพรรษาของพระบาทสมเด็จพระเจ้าอยู่หัวภูมิพลอดุลยเดช และของสมเด็จพระนางเจ้าสิริกิตติ์พระบรมราชินีนาถ จำนวน

2 ครั้ง/ปี

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

1. ไม่ใช้งบประมาณ (ปีงบประมาณ พ.ศ. 2561)

2. ใช้งบประมาณ ปีละ 5,000 บาท (ปีงบประมาณ พ.ศ. 2562 – 2564)

**9. ผู้รับผิดชอบโครงการ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลสัมฤทธิ์**

**1. ผลผลิต**

- มีพ่อแม่ดีเด่น ที่ได้รับเชิดชูเกียรติไม่น้อยกว่าร้อยละ 80 ของจำนวนกลุ่มเป้าหมาย

**2. ผลลัพธ์**

- พ่อ แม่ดีเด่นที่ได้รับมอบโล่ประกาศเกียรติคุณ มีความพึงพอใจไม่น้อยกว่าระดับดี

- มีพ่อ แม่ดีเด่น ที่เป็นบุคคลต้นแบบแก่บุตร ธิดา และสังคมสืบไป

**๒.๔.๒ ยกย่องเชิดชูเกียรติหน่วยงาน/บุคคลที่ให้ความช่วยเหลือกิจการสาธารณะของท้องถิ่น**

**ลำดับที่ 1**

**1. ชื่อโครงการ/กิจกรรม/มาตรการ**

กิจกรรมยกย่องและเชิดชูเกียรติแก่บุคคล หน่วยงาน องค์กรดีเด่น ผู้ทำประโยชน์หรือเข้าร่วมในกิจกรรมของเทศบาลตำบลไม้เรียง

**2. หลักการและเหตุผล**

ตามพระราชบัญญัติเทศบาล พ.ศ. 2496 แก้ไขเพิ่มเติมถึง (ฉบับที่ 13) พ.ศ.2552 ได้กำหนดให้เทศบาลมีหน้าที่บริการสาธารณะ และต้องเป็นไปเพื่อประโยชน์สุขของประชาชนโดยวิธีการบริหารกิจการบ้านเมืองที่ดีและให้คำนึงถึงการมีส่วนร่วมของประชาชน เทศบาลตำบลไม้เรียงจึงต้องดำเนินการจัดให้มีบริการสาธารณะเพื่อตอบสนองความต้องการของประชาชนในท้องถิ่น และมีหน้าที่ความรับผิดชอบในการบำบัดทุกข์บำรุงสุขและสร้างคุณภาพชีวิตที่ดีให้แก่ประชาชนในท้องถิ่นโดยให้สอดคล้องกับนโยบายของรัฐบาลและท้องถิ่น

การเข้ามามีส่วนร่วมดำเนินงานของเทศบาลต้องอาศัยบุคคล หรือองค์กรที่มีความเสียสละเป็นอย่างมาก เพราะการดำเนินงานดังกล่าวไม่มีค่าตอบแทนใด ๆ และการเข้ามามีส่วนร่วมในการดำเนินงานของเทศบาลมีความสำคัญมาก เพราะเป็นการทำให้การดำเนินงานของเทศบาลเป็นไปด้วยความเรียบร้อย โปร่งใส่ สุจริต และประชาชนได้รับประโยชน์มากที่สุด

ดังนั้นเพื่อเป็นการสร้างขวัญ และกำลังใจแก่บุคคล หน่วยงาน องค์กรที่มีความเสียสละช่วยเหลือการปฏิบัติงานของเทศบาลตำบลไม้เรียง เทศบาลตำบลไม้เรียงจึงดำเนินกิจกรรมกิจกรรมยกย่องและเชิดชูเกียรติแก่บุคคล หน่วยงาน องค์กรดีเด่น ผู้ทำประโยชน์หรือเข้าร่วมในกิจกรรมของเทศบาลตำบลไม้เรียง

**๓. วัตถุประสงค์** ๑. เพื่อการยกย่อง เชิดชูเกียรติแก่บุคคล หน่วยงาน องค์กรดีเด่น ผู้ทำประโยชน์หรือเข้าร่วมในกิจกรรมของเทศบาลตำบลไม้เรียง

๒. เพื่อเป็นขวัญกำลังใจในการปฏิบัติราชการร่วมกับเทศบาลตำบลไม้เรียง

๓. เพื่อเป็นแบบอย่างที่ดีให้กับประชาชน หน่วยงานราชการ เอกชน หรือองค์กรอื่น ๆ

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

๑. นายกเทศมนตรีตำบลไม้เรียงแต่งตั้งคณะกรรมการคัดเลือกบุคคล หน่วยงาน องค์กรดีเด่น ผู้ทำประโยชน์หรือเข้าร่วมในกิจกรรมของเทศบาลตำบลไม้เรียง

๒. ประชุมคณะกรรมการเพื่อดำเนินการคัดเลือกบุคคล หน่วยงาน องค์กรดีเด่น ผู้ทำประโยชน์หรือเข้าร่วมในกิจกรรมของเทศบาลตำบลไม้เรียง

๓. ดำเนินการคัดเลือกบุคคล หน่วยงาน องค์กรดีเด่น ผู้ทำประโยชน์หรือเข้าร่วมในกิจกรรมของเทศบาลตำบลไม้เรียงปีละ ๑ ครั้ง

๔. มอบประกาศนียบัตรแก่บุคคล หน่วยงาน องค์กรดีเด่น ผู้ทำประโยชน์หรือเข้าร่วมในกิจกรรมของเทศบาลตำบลไม้เรียงในวันท้องถิ่นไทย

๕. จัดให้มีการเผยแพร่ ประชาสัมพันธ์ยกย่องเชิดชูเกียรติบุคคลที่ได้รับการยกย่องเชิดชูเกียรติให้เป็นที่ประจักษ์ผ่านทางสื่อช่องทางต่างๆ ได้แก่ เว็บไซต์ของหน่วยงาน สื่อสังคม (Social Media) เป็นต้น

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักงานปลัดเทศบาล

**10. ตัวชี้วัด/ผลลัพธ์**

จำนวนหน่วยงาน/บุคคลที่ได้รับการยกย่องเชิดชูเกียรติ

**๒.๔.๓ ยกย่องเชิดชูเกียรติบุคคลที่ดำรงตนตามหลักเศรษฐกิจพอเพียง**

**ลำดับที่ 1**

**1. ชื่อโครงการ/กิจกรรม/มาตรการ**

กิจกรรมเชิดชูเกียรติประชาชนผู้ปฏิบัติตามปรัชญาเศรษฐกิจพอเพียง

**2. หลักการและเหตุผล**

เศรษฐกิจพอเพียง เป็น[ปรัชญา](https://th.wikipedia.org/wiki/%E0%B8%9B%E0%B8%A3%E0%B8%B1%E0%B8%8A%E0%B8%8D%E0%B8%B2)ที่[พระบาทสมเด็จพระปรมินทรมหาภูมิพลอดุลยเดช](https://th.wikipedia.org/wiki/%E0%B8%9E%E0%B8%A3%E0%B8%B0%E0%B8%9A%E0%B8%B2%E0%B8%97%E0%B8%AA%E0%B8%A1%E0%B9%80%E0%B8%94%E0%B9%87%E0%B8%88%E0%B8%9E%E0%B8%A3%E0%B8%B0%E0%B8%9B%E0%B8%A3%E0%B8%A1%E0%B8%B4%E0%B8%99%E0%B8%97%E0%B8%A3%E0%B8%A1%E0%B8%AB%E0%B8%B2%E0%B8%A0%E0%B8%B9%E0%B8%A1%E0%B8%B4%E0%B8%9E%E0%B8%A5%E0%B8%AD%E0%B8%94%E0%B8%B8%E0%B8%A5%E0%B8%A2%E0%B9%80%E0%B8%94%E0%B8%8A)มีพระราชดำรัสแก่ชาวไทยนับตั้งแต่ พ.ศ. 2517 เป็นต้นมา และถูกพูดถึงอย่างชัดเจนในวันที่ 4 ธันวาคม พ.ศ. 2540 เพื่อเป็นแนวทางการแก้ไข[วิกฤตการณ์ทางการเงินในเอเชีย พ.ศ. 2540](https://th.wikipedia.org/wiki/%E0%B8%A7%E0%B8%B4%E0%B8%81%E0%B8%A4%E0%B8%95%E0%B8%81%E0%B8%B2%E0%B8%A3%E0%B8%93%E0%B9%8C%E0%B8%97%E0%B8%B2%E0%B8%87%E0%B8%81%E0%B8%B2%E0%B8%A3%E0%B9%80%E0%B8%87%E0%B8%B4%E0%B8%99%E0%B9%83%E0%B8%99%E0%B9%80%E0%B8%AD%E0%B9%80%E0%B8%8A%E0%B8%B5%E0%B8%A2_%E0%B8%9E.%E0%B8%A8._2540) ให้สามารถดำรงอยู่ได้อย่างมั่นคงและยั่งยืนในกระแส[โลกาภิวัตน์](https://th.wikipedia.org/wiki/%E0%B9%82%E0%B8%A5%E0%B8%81%E0%B8%B2%E0%B8%A0%E0%B8%B4%E0%B8%A7%E0%B8%B1%E0%B8%95%E0%B8%99%E0%B9%8C)และความเปลี่ยนแปลงต่าง ๆ ซึ่งปรัชญาเศรษฐกิจพอเพียงยังเป็นแนวทางการดำเนินชีวิต และการปฏิบัติตนของประชาชนในทุกระดับ ตั้งแต่ระดับครอบครัว ระดับชุมชนจนถึงระดับรัฐ ทั้งในการพัฒนาและบริหารประเทศให้ดำเนินไปในทางสายกลาง ประกอบด้วย ความพอประมาณ ความมีเหตุผล และมีภูมิคุ้มกันที่ดี โดยมีเงื่อนไขพื้นฐาน คือ ความรู้ และคุณธรรม ซึ่งนำไปสู่การดำเนินชีวิตที่สมดุล ยั่งยืน สามารถรับการเปลี่ยนแปลงทั้งภายนอกและภายในได้เป็นอย่างดี ไม่ว่าเป็นด้านเศรษฐกิจ สังคม สิ่งแวดล้อม และวัฒนธรรม

เทศบาลตำบลไม้เรียงในฐานะองค์กรปกครองส่วนท้องถิ่น มีบทบาทหน้าที่บำบัดทุกข์บำรุงสุขให้แก่พี่น้องประชาชนมีความสำนึกและน้อมนำไปสู่การปฏิบัติใช้ผ่านการน้อมนำหลักการทรงงานและปรัชญาของเศรษฐกิจพอเพียงของพระองค์ เพื่อใช้ในการบริหารงานขององค์กรและการจัดบริการสาธารณะเพื่อประโยชน์สุขแก่ประชาชน และแผนพัฒนาสี่ปี(พ.ศ.2561 – 2564) ของเทศบาลตำบลไม้เรียง ยุทธศาสตร์ด้านเศรษฐกิจ ได้กำหนดแนวทางการพัฒนาเพื่อส่งเสริมและสนับสนุนการประกอบอาชีพโดยยึดปรัชญาเศรษฐกิจพอเพียงเพื่อแก้ไขปัญหาความยากจน

ดังนั้น เทศบาลตำบลไม้เรียงจึงได้ตระหนักถึงความสำคัญในการส่งเสริมประชาชนให้ประกอบอาชีพโดยยึดปรัชญาเศรษฐกิจพอเพียง ทั้งยังเป็นขวัญกำลังใจแก่ประชาชนที่ยึดหลักปรัชญาดังกล่าว เทศบาลตำบลไม้เรียงจึงได้จัดทำกิจกรรมเชิดชูเกียรติประชาชนผู้ปฏิบัติตามปรัชญาเศรษฐกิจพอเพียง

**๓. วัตถุประสงค์** ๑. เพื่อการยกย่อง เชิดชูเกียรติแก่ประชาชนผู้ปฏิบัติตามปรัชญาเศรษฐกิจพอเพียง

๒. เพื่อเป็นขวัญกำลังใจในการปฏิบัติราชการร่วมกับเทศบาลตำบลไม้เรียง

๓. เพื่อเป็นแบบอย่างที่ดีให้กับประชาชนในเขตเทศบาลตำบลไม้เรียง

**4. เป้าหมาย/ผลผลิต**

ประชาชนในเขตเทศบาลตำบลไม้เรียง อำเภอฉวาง จังหวัดนครศรีธรรมราช

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

๑. นายกเทศมนตรีตำบลไม้เรียงแต่งตั้งคณะกรรมการคัดเลือกบุคคลผู้ปฏิบัติตามปรัชญาเศรษฐกิจพอเพียง

๒. ประชุมคณะกรรมการเพื่อดำเนินการคัดเลือกบุคคลผู้ปฏิบัติตามปรัชญาเศรษฐกิจพอเพียง

๓. ดำเนินการคัดเลือกผู้ปฏิบัติตามปรัชญาเศรษฐกิจพอเพียงปีละ ๑ ครั้ง

๔. มอบประกาศนียบัตรแก่ผู้ปฏิบัติตามปรัชญาเศรษฐกิจพอเพียงในวันท้องถิ่นไทย

๕. จัดให้มีการเผยแพร่ ประชาสัมพันธ์ยกย่องเชิดชูเกียรติบุคคลที่ได้รับการยกย่องเชิดชูเกียรติให้เป็นที่ประจักษ์ผ่านทางสื่อช่องทางต่างๆ ได้แก่ เว็บไซต์ของหน่วยงาน สื่อสังคม (Social Media) เป็นต้น

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักงานปลัดเทศบาล

**10. ตัวชี้วัด/ผลลัพธ์**

จำนวนหน่วยงาน/บุคคลที่ได้รับการยกย่องเชิดชูเกียรติ

**2.5 มาตรการจัดการในกรณีได้ทราบ หรือรับแจ้งหรือตรวจสอบพบการทุจริต**

**๒.๕.๑ ดำเนินการให้มีข้อตกลงระหว่างบุคลากรในองค์กรได้ปฏิบัติหน้าที่ราชการด้วยความซื่อสัตย์ สุจริต มีคุณธรรม จริยธรรม และการบริหารราชการกิจการบ้านเมืองที่ดี**

**ลำดับที่ ๑**

**1. ชื่อโครงการ/กิจกรรม/มาตรการ**

มาตรการ “จัดทำข้อตกลงการปฏิบัติราชการ”

**2. หลักการและเหตุผล**

จากการประเมินคุณธรรมและความโปร่งใสในการดำเนินงานของหน่วยงานภาครัฐได้กำหนดดัชนีในการประเมินที่คำนึงถึงหลักธรรมาภิบาล จรรยาบรรณสากล และวัฒนธรรมของประเทศไทยเป็นหลักรวมถึงข้อเท็จจริงของการทุจริตที่เกิดขึ้นภายในหน่วยงานของภาครัฐ สาเหตุส่วนมากเกิดจากการดำเนินงานของระดับบุคคล หรือเกิดจากปัจจัยทางวัฒนธรรมขององค์กร หรือเกิดจากลักษณะงานและการรับสิ่งของต่างๆที่เอื้อให้เกิดการทุจริต ดังนั้น วิธีการบริหารจัดการภายในองค์กรที่นำไปสู่การปรับเปลี่ยนพฤติกรรม ค่านิยมและวัฒนธรรมขององค์กรให้กลายเป็นสิ่งที่ยอมรับได้ของผู้บริหารและเจ้าหน้าที่ภายในองค์กร โดยการสร้างความตระหนักถึงความรับผิดชอบและการมีส่วนร่วมในการต่อต้านการทุจริตภายในองค์กร ของผู้บริหารและเจ้าหน้าที่ถึงแม้จะเป็นสิ่งที่ยากต่อการดำเนินงานก็ตาม แต่เป็นสิ่งสำคัญที่หน่วยงานต้องสร้างให้เกิดการเปลี่ยนแปลงเพื่อนำไปสู่องค์กรที่มีคุณธรรมและความโปร่งใสในการดำเนินงาน ตลอดจนเป็นการสร้างแนวร่วมในการต่อต้านการทุจริตอันจะส่งผลต่อสังคม ชุมชน และประเทศเกิดความตระหนักถึงภัยจากากรทุจริตและปฏิเสธการทุจริตในทุกรูปแบบ

ดังนั้น เทศบาลตำบลไม้เรียงจึงได้จัดทำมาตรการ “จัดทำข้อตกลงการปฏิบัติราชการ” ที่กำหนดดัชนีในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี ขึ้น เพื่อเป็นการพัฒนาวิธีการดำเนินงานภายในองค์กรที่จะนำไปสู่การยกระดับคุณธรรมและความโปร่งใสในการดำเนินงานให้สูงขึ้น

**3. วัตถุประสงค์**

1. เพื่อให้บุคลากรปฏิบัติราชการด้วยความซื่อสัตย์ สุจริต มีคุณธรรม ตามแนวทางการบริหารกิจการบ้านเมืองที่ดี

2. เพื่อให้ทุกส่วนราชการ (สำนัก/กอง) นำไปยึดถือและปฏิบัติ

3. เพื่อเสริมสร้างวัฒนธรรมองค์กรที่มีความโปร่งใส มีคุณธรรม

**4. เป้าหมาย/ผลผลิต**

บุคลากรในองค์กรปฏิบัติตามเกณฑ์ตัวชี้วัดข้อตกลงการปฏิบัติราชการ

**๕. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

1. จัดทำข้อตกลงในการปฏิบัติราชการของทุกส่วนราชการระหว่างส่วนราชการกับผู้บริหารท้องถิ่นที่มีดัชนีในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี

2. รวบรวมรายงานข้อตกลงการปฏิบัติราชการของทุกส่วนราชการเสนอผู้บริหารทราบ

3. ประชาสัมพันธ์พร้อมแจ้งให้ทุกส่วนราชการถือปฏิบัติ

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ทุกสำนัก/กอง เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

มีการจัดทำข้อตกลงการปฏิบัติราชการ

**๒.๕.๒ มีการให้ความร่วมมือกับหน่วยงานราชการจังหวัดอำเภอที่ได้ดำเนินการตามอำนาจหน้าที่เพื่อการตรวจสอบ ควบคุม ดูแลการปฏิบัติราชการขององค์กรปกครองส่วนท้องถิ่น**

**ลำดับที่ ๑**

**1. ชื่อโครงการ/กิจกรรม/มาตรการ**

กิจกรรม ให้ความร่วมมือกับหน่วยตรวจสอบที่ได้ดำเนินการตามอำนาจหน้าที่เพื่อการตรวจสอบ ควบคุม ดูแล การปฏิบัติราชการของเทศบาลตำบลไม้เรียง

**2. หลักการและเหตุผล**

เทศบาลตำบลไม้เรียงให้ความร่วมมือกับหน่วยตรวจสอบที่ได้ดำเนินการตามอำนาจหน้าที่เพื่อการตรวจสอบ ควบคุม ดูแล การปฏิบัติราชการของเทศบาล เนื่องจากเห็นความสำคัญของการตรวจสอบที่จะเป็นปัจจัยสำคัญช่วยให้การดำเนินงานตามภารกิจของเทศบาลตำบลไม้เรียงเป็นไปอย่างมีประสิทธิภาพและประสิทธิผลช่วยป้องกันหรือลดความเสี่ยงจากการดำเนินงานที่ผิดพลาดและลดความเสียหายที่อาจจะเกิดขึ้น ซึ่งนอกจากจะให้ความร่วมมือกับหน่วยตรวจสอบภายนอก(ป.ป.ช., สตง.,จังหวัด, อำเภอ) แล้ว เทศบาลยังให้ความสำคัญกับการตรวจสอบภายในด้วย โดยให้มีเจ้าหน้าที่ตรวจสอบภายในทำหน้าที่ตรวจสอบภายในโดยอิสระ/มีแผนการตรวจสอบภายใน และรายงานผลการตรวจสอบภายในทุกส่วนราชการ

การให้ความร่วมมือกับสำนักงานการตรวจเงินแผ่นดิน ในการตรวจสอบบัญชีและงบการเงินประจำปี ได้มอบหมายให้หน่วยงานผู้เบิก/หัวหน้าหน่วยคลังมีหน้าที่ให้คำชี้แจงและอำนวยความสะดวกแก่เจ้าหน้าที่ของสำนักงานการตรวจเงินแผ่นดิน กรณีได้รับข้อทักท้วงให้หัวหน้าหน่วยงานผู้เบิก/หัวหน้าหน่วยงานคลังปฏิบัติตามข้อทักท้วงโดยเร็ว อย่างช้าไม่เกิน 45 วัน นับจากวันที่ได้รับแจ้งข้อทักท้วง กรณีที่ชี้แจงข้อทักท้วงไปยัง สตง.แล้ว แต่ สตง.ยืนยันว่ายังไม่มีเหตุผลที่จะล้างข้อทักท้วง ก็จะดำเนินการชี้แจงเหตุผลและรายงานให้ผู้ว่าราชการจังหวัดให้เสร็จสิ้นภายใน 45 วัน นับจากวันที่ได้รับทราบผลการวินิจฉัย ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 แก้ไขเพิ่มเติมถึง (ฉบับที่ 3) พ.ศ. 2548

ในกรณีที่มีการตรวจสอบการทุจริต มีการมอบหมายให้งานธุรการ ฝ่ายอำนวยการ สำนักปลัดเทศบาล มีหน้าที่ดำเนินการให้เป็นไปตามระเบียบกฎหมายโดยเคร่งครัด เที่ยงธรรม ไม่เลือกปฏิบัติ กรณีมีเรื่องร้องเรียนกล่าวหาบุคลากรที่ปฏิบัติราชการตามอำนาจหน้าที่โดยมิชอบ

นอกจากนี้ ยังให้ความร่วมมือกับสำนักงาน ป.ป.ช./สำนักงาน ป.ป.ช. จังหวัด ที่ได้ดำเนินการตามอำนาจหน้าที่เพื่อการตรวจสอบ ควบคุม ดูแล การปฏิบัติราชการของเทศบาล เพื่อความโปร่งใส และป้องกันการทุจริต และผลการบริหารงานที่ผ่านมาในรอบ 10 ปี ไม่พบการทุจริตแต่อย่างใด

**3. วัตถุประสงค์**

1. เพื่อให้เป็นมาตรการจัดการ กรณีได้รับทราบหรือรับแจ้ง หรือตรวจสอบพบการทุจริต

2. เพื่อความโปร่งใส และป้องกันการทุจริต ตามหลักการบริหารกิจการบ้านเมืองที่ดี

**4. เป้าหมาย/ผลผลิต**

ทุกสำนัก/กอง จัดทำข้อตกลงการปฏิบัติราชการต่อผู้บริหาร

**5. พื้นที่ดำเนินการ**

ทุกสำนัก/กอง เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

- ทุกสำนัก/กอง ให้ความร่วมมือกับหน่วยตรวจสอบที่ได้ดำเนินการตามอำนาจหน้าที่เพื่อการตรวจสอบ ควบคุม ดูแล การปฏิบัติราชการของเทศบาลตำบลไม้เรียง

- ปฏิบัติตามข้อทักท้วงฯ ตามระเบียบ ฯ ภายในกำหนด

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

ใช้จ่ายงบประมาณรวมในหมวดค่าตอบแทน ค่าใช้สอย และวัสดุ

**9. ผู้รับผิดชอบโครงการ**

ทุกสำนัก/กอง เทศบาลตำบลไม้เรียง

**10. ตัวชี้วัด/ผลลัพธ์**

1. เทศบาลตำบลไม้เรียงมีมาตรการจัดการ กรณีได้รับทราบหรือรับแจ้ง หรือตรวจสอบพบการทุจริต

2. เทศบาลตำบลไม้เรียงมีความโปร่งใส และป้องกันการทุจริต ตามหลักการบริหารกิจการบ้านเมืองที่ดี

**ลำดับที่ ๒**

**1. ชื่อโครงการ/กิจกรรม/มาตรการ**

มาตรการ “แต่งตั้งผู้รับผิดชอบเกี่ยวกับเรื่องร้องเรียน”

**2. หลักการและเหตุผล**

ด้วยเทศบาลตำบลไม้เรียงมีนโยบายใช้หลักธรรมาภิบาลส่งเสริมให้ภาคประชาชนเข้ามามีส่วนร่วมโดยเปิดโอกาสให้ประชาชนสามารถเสนอเรื่องร้องเรียน แจ้งเบาะแส เสนอข้อคิดเห็น ซึ่งสามารถยื่นคำร้องเรียนผ่านช่องทางต่างๆ ได้แก่ ระบบอินเตอร์เน็ต ทางโทรศัพท์ หรือแจ้งเบาะแสด้วยตนเอง

ฉะนั้น เพื่อให้การดำเนินการรับเรื่องร้องเรียนเป็นไปด้วยความเรียบร้อยสามารถแก้ไขความเดือดร้อนของประชาชนได้อย่างมีประสิทธิภาพ เพื่อดำเนินการมาตรการจัดการในกรณีได้รับทราบหรือรับแจ้งเรื่องร้องเรียนต่างๆ เจ้าหน้าที่รับผิดชอบได้ถือปฏิบัติให้เป็นแนวทางเดียวกัน จึงได้แต่งตั้งคณะทำงานรับผิดชอบการรับเรื่องร้องเรียนประจำเทศบาลตำบลไม้เรียง รวมถึงจัดทำคู่มือดำเนินการเรื่องร้องเรียนของเทศบาลตำบลไม้เรียงขึ้น

**3. วัตถุประสงค์**

1. เพื่อจัดให้มีเจ้าหน้าที่ผู้รับผิดชอบดำเนินการรับแจ้งเรื่องร้องเรียนต่างๆ

2. เพื่อจัดให้มีมาตรการจัดการในกรณีได้รับทราบหรือรับแจ้งหรือตรวจสอบพบการทุจริตเป็นไปตามขั้นตอนการปฏิบัติงานที่สอดคล้องกับกฎหมาย ระเบียบและหลักเกณฑ์เกี่ยวข้องอย่างถูกต้อง

**4. เป้าหมาย/ผลผลิต**

มีการมอบหมายแต่งตั้งเจ้าหน้าที่รับผิดชอบดำเนินการเกี่ยวกับเรื่องร้องเรียน

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

1. กำหนดผู้รับผิดชอบเรื่องร้องเรียน

2. จัดทำคู่มือดำเนินการเรื่องร้องเรียนของเทศบาลตำบลไม้เรียง

3. จัดประชุมให้ความรู้เจ้าหน้าที่ผู้รับผิดชอบเรื่องร้องเรียนเพื่อใช้เป็นมาตรฐานในการปฏิบัติงานและดำเนินการแก้ไขปัญหาเรื่องร้องเรียนที่ได้รับจากช่องทางการร้องเรียนต่างๆ ให้เป็นไปในทิศทางเดียวกัน โดยโปร่งใสและเป็นธรรม

4. เผยแพร่กระบวนการและขั้นตอนในการดำเนินงานเกี่ยวกับเรื่องร้องเรียนของเทศบาลตำบลไม้เรียงให้ผู้รับบริการ ผู้มีส่วนได้เสีย คู่สัญญา ประชาชนทั่วไป หน่วยงานภายนอกตลอดจนบุคลากรภายในหน่วยงาน สามารถเข้าใจและใช้ประโยชน์จากกระบวนการและขั้นตอนดังกล่าวได้ตรงกับความต้องการ

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

เจ้าหน้าที่รับผิดชอบดำเนินการเกี่ยวกับเรื่องร้องเรียนดำเนินการจัดการเรื่องร้องเรียนของเทศบาลตำบลไม้เรียงตามคู่มือดำเนินการเรื่องร้องเรียนของเทศบาลตำบลไม้เรียงโดยปฏิบัติตามขั้นตอนการปฏิบัติงานที่สอดคล้องกับกฎหมาย ระเบียบและหลักเกณฑ์ที่เกี่ยวข้องอย่างถูกต้อง

**๒.๕.๓ ดำเนินการให้มีเจ้าหน้าที่รับผิดชอบดำเนินการให้เป็นไปตามกฎหมาย กรณีมีเรื่องร้องเรียนกล่าวหาบุคลากรในองค์กรปกครองส่วนท้องถิ่นที่ปฏิบัติราชการตามอำนาจหน้าที่โดยมิชอบ**

**ลำดับที่ ๑**

**1. ชื่อโครงการ/กิจกรรม/มาตรการ**

มาตรการ “ดำเนินการเกี่ยวกับเรื่องร้องเรียน กรณีมีบุคคลภายนอกหรือประชาชนกล่าวหาเจ้าหน้าที่ของเทศบาลตำบลไม้เรียง ว่าทุจริตและปฏิบัติราชการตามอำนาจหน้าที่โดยมิชอบ”

**2. หลักการและเหตุผล**

ตามคำสั่งคณะรักษาความสงบแห่งชาติ ที่ 69/2557 เรื่อง มาตรการป้องกันและแก้ไขปัญหาการทุจริตประพฤติมิชอบได้กำหนดให้ทุกส่วนราชการและหน่วยงานของรัฐกำหนดมาตรการหรือแนวทางป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบเฝ้าระวัง เพื่อสกัดกั้นมิให้เกิดการทุจริตประพฤติมิชอบได้ ประกอบกับนโยบายของพลเอกประยุทธ์ จันทร์โอชา นายกรัฐมนตรี ได้แถลงนโยบายของรัฐบาลต่อสภานิติบัญญัติแห่งชาติ เมื่อวันที่ 12 กันยายน 2557 ก็ได้กำหนดให้มีการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ เป็นนโยบายสำคัญของรัฐบาล เพื่อให้การขับเคลื่อนนโยบายของรัฐบาลและคณะรักษาความสงบแห่งชาติ ในการป้องกันและแก้ไขปัญหาการทุจริตประพฤติมิชอบเป็นไปอย่างมีประสิทธิภาพ

ในการนี้เทศบาลตำบลไม้เรียง จึงได้จัดทำมาตรการการดำเนินการเกี่ยวกับเรื่องร้องเรียน กรณีมีบุคคลภายนอกหรือประชาชนกล่าวหาเจ้าหน้าที่ของเทศบาลตำบลไม้เรียงปฏิบัติราชการตามอำนาจหน้าที่โดยมิชอบขึ้น ทั้งนี้ เพื่อให้ประชาชนหรือผู้มีส่วนได้เสียได้ทราบช่องทางการร้องเรียนแนวทางการพิจารณารับเรื่องร้องเรียน และการตอบสนองต่อข้อร้องเรียนในเรื่องการทุจริตหรือประพฤติมิชอบของข้าราชการ และเป็นการสร้างเครือข่ายภาคประชาชนในการช่วยสอดส่องและเฝ้าระวังมิให้เจ้าหน้าที่กระทำการทุจริตหรือประพฤติมิชอบนอกเหนืออำนาจที่ตนมีได้อีกทางหนึ่งด้วย

**3. วัตถุประสงค์**

1. เพื่อสร้างจิตสำนึกให้แก่พนักงานเทศบาล และพนักงานจ้างของเทศบาลตำบลไม้เรียงยึดมั่นในคุณธรรมจริยธรรมที่ดีและตระหนักถึงความสำคัญของภัยของการทุจริตและประพฤติมิชอบ

2. เพื่อให้การตรวจสอบเรื่องร้องเรียนเกี่ยวกับการทุจริตและประพฤติมิชอบ เป็นไปอย่างรวดเร็ว โปร่งใส เป็นธรรม

**4. เป้าหมาย**

“เจ้าหน้าที่” หมายถึง พนักงานเทศบาล ลูกจ้างประจำ และพนักงานจ้างของเทศบาลตำบลไม้เรียง

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

1. ดำเนินการกำหนดหลักเกณฑ์และแนวทางในการพิจารณาเรื่องร้องเรียนว่ามีมูลและเข้าองค์ประกอบความผิดการทุจริตและประพฤติมิชอบหรือไม่

2. แต่งตั้งคณะกรรมการสอบข้อเท็จจริง กรณีมีเจ้าหน้าที่ทุจริตและปฏิบัติราชการตามอำนาจหน้าที่โดยมิชอบ

3. กำหนดช่องทางการร้องเรียน แจ้งเบาะแสข้อมูลเกี่ยวกับการทุจริตและประพฤติมิชอบและพัฒนาช่องทางการร้องเรียนให้ง่าย สะดวกและวิธีการคุ้มครองผู้ให้ข้อมูล เพื่อเป็นหลักประกันและสร้างความมั่นใจแก่ผู้ให้ข้อมูล ในการให้ข้อมูลที่เป็นประโยชน์แก่หน่วยงาน

4. แจ้งผลการพิจารณาให้ผู้ร้องเรียนทราบผลและความคืบหน้าการดำเนินการภายใน 5 วัน

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

**ตัวชี้วัด**: ร้อยละของเรื่องร้องเรียนของเจ้าหน้าที่ที่มีการทุจริตและประพฤติมิชอบ

**ผลลัพธ์ :** ภาคประชาชนมีบทบาทในการเฝ้าระวัง และติดตาม ตรวจสอบการทำงานของเจ้าหน้าที่

**มิติที่ 3 การส่งเสริมบทบาทและการมีส่วนร่วมของภาคประชาชน**

**3.1 จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน**

**๓.๑.๑ จัดให้มีศูนย์ข้อมูลข่าวสารตามกฎหมายว่าด้วยข้อมูลข่าวสารของทางราชการ**

**ลำดับที่ ๑**

**1. ชื่อโครงการ/กิจกรรม/มาตรการ**

“ปรับปรุงศูนย์ข้อมูลข่าวสารของเทศบาลให้มีประสิทธิภาพมากยิ่งขึ้น”

**2. หลักการและเหตุผล**

ตามมาตรา 9 แห่งพระราชบัญญัติข้อมูลข่าวสารของราชการ พ.ศ. 2540 บัญญัติให้หน่วยงานของรัฐต้องจัดให้มีข้อมูลข่าวสารของราชการอย่างน้อยตามที่กฎหมายกำหนดไว้ให้ประชาชนเข้าตรวจดูได้ ณ ที่ทำการของหน่วยงานของรัฐ โดยเรียกสถานที่ที่จัดเก็บรวบรวมข้อมูลข่าวสารและให้บริการว่า “ศูนย์ข้อมูลข่าวสาร” โดยมีเจตนารมณ์ให้ประชาชนมีโอกาสอย่างกว้างขวางในการได้รับข่าวสารเกี่ยวกับการดำเนินการต่างๆ ของรัฐ

ดังนั้น เพื่อให้การดำเนินการดังกล่าวเป็นไปตามที่กฎหมายกำหนด เทศบาลตำบลไม้เรียงได้ให้มีสถานที่สำหรับประชาชนเข้าตรวจดูข้อมูลข่าวสารซึ่งได้รวบรวมไว้ โดยจัดเป็นศูนย์ข้อมูลข่าวสารเทศบาลตำบลไม้เรียงให้บริการ ณ สำนักงานเทศบาลตำบลไม้เรียง โดยมีเจ้าหน้าที่ประจำศูนย์ข้อมูลข่าวสาร เป็นผู้รับผิดชอบข้อมูลข่าวสารต่างๆ ที่ประชาชนสามารถเข้าตรวจดูได้เพื่อประชาชนจะได้สามารถรับรู้สิทธิและหน้าที่ของตนอย่างเต็มที่ในการแสดงความคิดเห็นและใช้สิทธิทางการเมืองได้โดยถูกต้องตรงกับความเป็นจริง ในการรักษาประโยชน์ของตนต่อไป

**3. วัตถุประสงค์**

1. เพื่อเผยแพร่ข้อมูลข่าวสารอันเป็นประโยชน์แก่ประชาชนอย่างครบถ้วน ถูกต้องและไม่บิดเบือนข้อเท็จจริง

2. เพื่อเพิ่มช่องทางให้ประชาชนได้มีส่วนร่วมในการตรวจสอบการปฏิบัติงานของเทศบาลตำบลไม้เรียง

**4. เป้าหมาย/ผลผลิต**

ศูนย์ข้อมูลข่าวสารเทศบาลตำบลไม้เรียงที่มีประสิทธิภาพ จำนวน 1 แห่ง

**5. พื้นที่ดำเนินการ**

ณ ศูนย์ข้อมูลข่าวสารของเทศบาลตำบลไม้เรียง

**6. วิธีดำเนินการ**

1. มีการจัดตั้งศูนย์ข้อมูลข่าวสารและจัดสถานที่ให้ประชาชนเข้าตรวจดูข้อมูล

2. มีการแต่งตั้งเจ้าหน้าที่ผู้รับผิดชอบเป็นปัจจุบัน

3. มีการจัดวางเอกสารข้อมูลข่าวสารเกี่ยวกับการบริหารงานบุคคล การบริหารงบประมาณ การเงิน การจัดหาพัสดุ การคำนวณราคากลาง รายงานผลการปฏิบัติงานเป็นไปตามหลักเกณฑ์ วิธีการที่กฎหมาย ระเบียบ กฎข้อบังคับที่กำหนดให้องค์กรปกครองส่วนท้องถิ่นต้องเผยแพร่ให้ประชาชนทราบและตรวจสอบได้ ข้อมูลครบตามรายการที่กำหนด

4. มีการจัดประชุมให้ความรู้แก่บุคลากรขององค์กรปกครองส่วนท้องถิ่น เกี่ยวกับการปฏิบัติตาม พ.ร.บ. ข้อมูลข่าวสารของราชการ พ.ศ. 2540

5. มีการให้ความรู้แก่ประชาชนเกี่ยวกับ พ.ร.บ. ข้อมูลข่าวสารของราชการ พ.ศ. 2540

6. มีบริการอินเตอร์เน็ตสำหรับให้บริการประชาชนทั่วไป

7. มีการจัดเก็บสถิติผู้มารับบริการและสรุปผลเสนอผู้บริหาร

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

จำนวนศูนย์ข้อมูลข่าวสารของเทศบาลตำบลไม้เรียง

**ลำดับที่ ๒**

**1. ชื่อโครงการ/กิจกรรม/มาตรการ**

จัดทำคู่มือการปฏิบัติงานการให้บริการข้อมูลข่าวสาร ณ ศูนย์ข้อมูลข่าวสารของเทศบาลตำบลไม้เรียง

**2. หลักการและเหตุผล**

อาศัยอำนาจตามมาตรา 9 แห่งพระราชบัญญัติข้อมูลข่าวสารของราชการ พ.ศ. 2540ซึ่งบัญญัติไว้ว่าภายใต้บังคับมาตรา 14 และมาตรา 15 หน่วยงานของรัฐต้องจัดให้มีข้อมูลข่าวสารของราชการอย่างน้อยดังต่อไปนี้ไว้ให้ประชาชนเข้าตรวจดูได้ ทั้งนี้ ตามหลักเกณฑ์และวิธีการที่คณะกรรมการกำหนดและเพื่อให้เป็นไปตามพระราชบัญญัติการบริหาราชการที่ดี พ.ศ. 2546 เรื่องหลักธรรมาภิบาลความโปร่งใส การมีส่วนร่วม สามารถตรวจสอบได้

**3. วัตถุประสงค์**

1. เพื่อให้เป็นไปตามกฎหมาย จึงจัดทำคู่มือการปฏิบัติงานการให้บริการข้อมูลข่าวสารของเทศบาลตำบลไม้เรียง

2. เพื่อให้บริการข้อมูลข่าวสารของราชการไว้ให้ประชาชนเข้าตรวจดู ศึกษา ค้นคว้า ตลอดจนเผยแพร่ จำหน่าย จ่ายแจก รวมทั้งปฏิบัติหน้าที่ให้เป็นไปตามระเบียบนี้

3. เพื่ออำนวยความสะดวกให้กับประชาชนในการจัดระบบข้อมูลข่าวสาร ดังนี้

3.1 ข้อมูลข่าวสารที่ลงพิมพ์ในราชกิจจานุเบกษา

3.2 ข้อมูลข่าวสารที่ต้องจัดไว้ให้ประชาชนตรวจดูได้

3.3 ข้อมูลข่าวสารอื่น

3.4 ข้อมูลข่าวสารส่วนบุคคล

**4. เป้าหมาย**

1. คู่มือการปฏิบัติงานการให้บริหารข้อมูลข่าวสาร ณ ศูนย์ข้อมูลข่าวสารของเทศบาลตำบลไม้เรียง จำนวน 1 เล่ม

๒. แบบคำร้องขอตรวจดูข้อมูลข่าวสาร

**5. พื้นที่ดำเนินการ**

สำนักงานเทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีการดำเนินงานโครงการ**

๑. จัดทำร่างคู่มือการปฏิบัติงานการให้บริการข้อมูลข่าวสารของราชการ เสนอต่อผู้บริหารเพื่อพิจารณาอนุมัติ

๒. จัดทำร่างแบบคำร้องขอตรวจดูข้อมูลข่าวสาร เสนอต่อผู้บริหารเพื่อพิจารณาอนุมัติ

๓. เมื่อผู้บริหารอนุมัติแล้ว แจ้งเวียนให้เจ้าหน้าที่ภายในหน่วยงานทราบ

**7. ระยะเวลาและสถานที่ดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณ**

ไม่ใช้งบประมาณ

**9. หน่วยงานที่รับผิดชอบ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10.ตัวชี้วัด/ผลลัพธ์**

๑. มีการจัดระบบข้อมูลข่าวสารที่ครบถ้วน ไว้สำหรับอำนวยความสะดวกให้กับประชาชน

๒. มีประชาชนขอตรวจดูข้อมูลข่าวสารทางราชการ

**ลำดับที่ ๓**

**1. ชื่อโครงการ/กิจกรรม/มาตรการ**

กิจกรรม “อบรมให้ความรู้ตาม พ.ร.บ. ข้อมูลข่าวสารของราชการ พ.ศ. 2540”

**2. หลักการและเหตุผล**

คุณธรรม จริยธรรมเป็นหนึ่งในหลักธรรมาภิบาลที่หน่วยงานภาครัฐทุกแห่งพึงปฏิบัติเพื่อให้เกิดการบริหารจัดการที่ดีและส่งเสริมองค์กรให้มีศักยภาพและประสิทธิภาพ ซึ่งรวมไปถึงความโปร่งใสการทำงานที่จำเป็นต้องมีในทุกหน่วยงาน โดยเฉพาะหน่วยงานภาครัฐ โดยหนึ่งในแนวทางที่จะช่วยให้เกิดความโปร่งใสในการทำงานคือการเปิดเผยข้อมูลข่าวสาร ตามที่รัฐธรรมนูญแห่งราชอาณาจักรไทย พ.ศ.2540 มาตรา 58 บัญญัติเกี่ยวกับสิทธิการรับรู้หรือรับทราบข้อมูลข่าวสารของราชการว่า “บุคคลย่อมมีสิทธิได้รับทราบข้อมูลหรือข่าวสารสาธารณะในครอบครองของหน่วยราชการ หน่วยงานของรัฐ รัฐวิสาหกิจ หรือราชการส่วนท้องถิ่น” และตามพระราชบัญญัติข้อมูลข่าวสารของราชการ พ.ศ.2540 ได้ระบุหลักการและเหตุผลของพระราชบัญญัติข้อมูลข่าวสารของราชการว่าในระบอบประชาธิปไตย การให้ประชาชนมีโอกาสกว้างขวางในการได้รับข้อมูลข่าวสารเกี่ยวกับการดำเนินการต่างๆ ของรัฐเป็นสิ่งจำเป็น เพื่อที่ประชาชนจะสามารถแสดงความคิดเห็นและใช้สิทธิทางการเมืองได้โดยถูกต้องมากยิ่งขึ้น

การเปิดเผยข้อมูลข่าวสารของเทศบาลตำบลไม้เรียงให้ประชาชนรับรู้อย่างถูกต้อง รวดเร็วจากการทำงานที่มีประสิทธิภาพ จึงเป็นสิ่งที่จำเป็นอย่างยิ่งซึ่งสอดคล้องกับแผนการดำเนินงานของเทศบาลตำบลไม้เรียง

ดังนั้น เพื่อเสริมสร้างให้เทศบาลตำบลไม้เรียงมีความโปร่งใสในการทำงานมากยิ่งขึ้น จึงได้จัดกิจกรรมเสริมสร้างคุณธรรม จริยธรรม นำความโปร่งใสสู่องค์กร เพื่อให้บุคลากรของเทศบาลตำบลไม้เรียงและตัวแทนชุมชนได้รับรู้สิทธิในการเข้าถึงข้อมูลข่าวสารของราชการและเรียนรู้เรื่องคุณธรรม จริยธรรม และความโปร่งใส และเมื่อเกิดความเข้าใจแล้วจะสามารถขยายผลบอกต่อไปยังผู้ใกล้ชิด สร้างเครือข่ายความร่วมมือระหว่างเทศบาลกับภาคประชาชนให้มีความเข้มแข็งยิ่งขึ้น

**3. วัตถุประสงค์**

เพื่อให้ผู้เข้าร่วมกิจกรรมตระหนักถึงความสำคัญของการมีคุณธรรม จริยธรรมและความโปร่งใสในการทำงานและมีความรู้เกี่ยวกับสิทธิในการเข้าถึงข้อมูลข่าวสารตามพระราชบัญญัติข้อมูลข่าวสารของราชการ พ.ศ. 2540

**4. เป้าหมาย/ผลผลิต**

ผู้เข้าร่วมอบรม จำนวน ๖๐ คน

ผลการเรียนรู้เฉลี่ย ร้อยละ 80

ผู้เข้าร่วมกิจกรรมมีความพึงพอใจ ร้อยละ 80

**5. พื้นที่ดำเนินการ**

เทศบาลตำบลไม้เรียง เมืองฉวาง จังหวัดนครศรีธรรมราช

**6. วิธีดำเนินการ**

ขั้นตอนที่ 1 สำรวจความต้องการอบรม

ขั้นตอนที่ 2 ออกแบบหลักสูตร

ขั้นตอนที่ 3 ดำเนินกิจกรรม

ขั้นตอนที่ 4 วัดผลความรู้

ขั้นตอนที่ 5 ติดตามและประเมินผล

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

จำนวนผู้เข้าร่วมอบรม

ร้อยละของผลการเรียนรู้เฉลี่ย

ร้อยละความพึงพอใจของผู้เข้าร่วมกิจกรรม

**๓.๑.๒ มีการเผยแพร่ข้อมูลข่าวสารเกี่ยวกับการบริหารงานบุคคลการบริหารงบประมาณการเงิน การจัดหาพัสดุ การคำนวณราคากลาง รายงานผลการปฏิบัติงานเป็นไปตามหลักเกณฑ์วิธีการที่กฎหมายระเบียบ กฎข้อบังคับที่กำหนดให้องค์กรปกครองส่วนท้องถิ่นต้องเผยแพร่ให้ประชาชนทราบและตรวจสอบได้**

**ลำดับที่ ๑**

**1. ชื่อโครงการ/กิจกรรม/มาตรการ**

มาตรการ “เผยแพร่ข้อมูลข่าวสารที่สำคัญและหลากหลาย”

**2. หลักการและเหตุผล**

ด้วยพระราชบัญญัติข้อมูลข่าวสารของราชการ พ.ศ. 2540 มาตรา 7 และมาตรา 9 กำหนดให้หน่วยงานของรัฐจะต้องจัดให้มีการเผยแพร่ข้อมูลที่สำคัญๆ ของหน่วยงาน เช่น โครงสร้างและการจัดองค์กร อำนาจหน้าที่ แผนงาน โครงการและอื่นๆ

ดังนั้น เทศบาลตำบลไม้เรียงจึงได้จัดทำมาตรการ “เผยแพร่ข้อมูลข่าวสารที่สำคัญและหลากหลาย” ขึ้น เพื่อให้ประชาชนสามารถตรวจสอบการปฏิบัติราชการตามอำนาจหน้าที่และเข้าถึงข้อมูลตามภารกิจหลักของเทศบาลตำบลไม้เรียงได้ง่ายและสะดวกมากขึ้น

**3. วัตถุประสงค์**

1. เพื่อให้มีการเผยแพร่ข้อมูลข่าวสารที่สำคัญและเข้าถึงง่าย

2. เพื่อให้มีการเผยแพร่ข้อมูลข่าวสารที่หลากหลาย

3. เพื่อให้ประชาชนหรือผู้รับบริการสามารถเข้าถึงข้อมูลข่าวสารได้สะดวกมากยิ่งขึ้น

**4. เป้าหมาย/ผลผลิต**

มีข้อมูลประเภทต่างๆ เผยแพร่ต่อประชาชนในพื้นที่ และเข้าถึงได้โดยสะดวกมากกว่า 10 ประเภทขึ้นไป

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

จัดให้มีข้อมูลข่าวสารประเภทต่างๆ เผยแพร่ให้ประชาชนทั้งในและนอกพื้นที่ ได้แก่

1. แผนพัฒนาท้องถิ่น ๒) งบประมาณรายจ่ายประจำปี
2. แผนการดำเนินงาน ๔) แผนอัตรากำลัง
3. แผนการจัดหาพัสดุ ๖) ประกาศสอบราคา/ประกวดราคา
4. สรุปผลการจัดซื้อจัดจ้าง ๘) ข้อมูลรายรับและรายจ่าย
5. งบแสดงฐานะทางการเงิน ๑๐) รายงานการประชุมคณะผู้บริหารท้องถิ่น
6. รายงานผลการปฏิบัติงานประจำปี
7. รายงานผลคะแนนการประเมินมาตรฐานการปฏิบัติราชการ
8. ผลสำรวจความพึงพอใจของประชาชน

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10.ตัวชี้วัด/ผลลัพธ์**

จำนวนข้อมูลข่าวสารที่ได้รับการเผยแพร่

**ลำดับที่ ๒**

**1. ชื่อโครงการ/กิจกรรม/มาตรการ**

กิจกรรม “การเผยแพร่ข้อมูลข่าวสารด้านการเงิน การคลัง พัสดุ และทรัพย์สินของเทศบาลตำบลไม้เรียง และการรับเรื่องร้องเรียนเกี่ยวกับการเงินการคลัง”

**2. หลักการและเหตุผล**

การบริหารงานราชการในปัจจุบัน ภาคประชาชนได้เข้ามามีส่วนร่วมและมีบทบาทอย่างมากในการบริหารงานของราชการส่วนท้องถิ่นในด้านต่างๆ การบริหารงานราชการส่วนท้องถิ่นต้องสามารถตรวจสอบได้ ต้องมีความโปร่งใส ต้องให้ประชาชนได้รับทราบข้อมูล ข่าวสาร ในการดำเนินกิจกรรมต่างๆ เพื่อเป็นการป้องกันมิให้เกิดการทุจริตและประพฤติมิชอบ เพื่อให้เกิดประโยชน์สูงสุดแก่ภาครัฐและภาคประชาชน

**3. วัตถุประสงค์**

เพื่อเผยแพร่ข้อมูลข่าวสารในการปฏิบัติงานให้ประชาชนได้รับรู้ เพื่อประชาสัมพันธ์การปฏิบัติงานของภาครัฐเพื่อส่งเสริมบทบาทการมีส่วนร่วมของภาคประชาชนในการติดตามตรวจสอบการทุจริตประพฤติมิชอบในภาครัฐเสริมสร้างและพัฒนาเครือข่ายในการติดตามและตรวจสอบการทุจริตและประพฤติมิชอบในภาครัฐให้มีความเข้มแข็งเพื่อให้มีระบบ และกลไกในการป้องกันและตรวจสอบมิให้เกิดการทุจริต หรือการปฏิบัติหน้าที่โดยมิชอบในภาครัฐ

**4. เป้าหมาย/ผลผลิต**

ประชาชนภายในเขตเทศบาลตำบลไม้เรียง อำเภอฉวาง จังหวัดนครศรีธรรมราช

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

เผยแพร่ข้อมูลข่าวสารเกี่ยวกับงบประมาณ รายการบัญชีรับจ่ายเงินประจำปี และการจัดซื้อจัดจ้าง จัดหาพัสดุต่างๆ รวมถึงการประชาสัมพันธ์เกี่ยวกับการชำระภาษีท้องถิ่น และการรับเรื่องร้องเรียนทางด้านการเงินการคลัง ผ่านทางเว็บไซต์ของเทศบาลตำบลไม้เรียง และปิดประกาศข้อมูลดังกล่าวที่บอร์ดประชาสัมพันธ์ของเทศบาลตำบลไม้เรียง

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

กองคลัง เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

ประชาชนได้รับรู้ข้อมูลข่าวสารที่สำคัญของทางราชการ ประชาชนมีโอกาสได้ตรวจสอบการบริหารงานของเทศบาล ทำให้ลดการทุจริตและประพฤติมิชอบ มีความโปร่งใสในการปฏิบัติงาน

**๓.๑.๓ มีการปิดประกาศเผยแพร่ข้อมูลข่าวสารเกี่ยวกับการปฏิบัติราชการที่เป็นประโยชน์กับการมีส่วนร่วมตรวจสอบของประชาชน**

**ลำดับที่ ๑**

**1. ชื่อโครงการ/กิจกรรม/มาตรการ**

มาตรการจัดให้มีช่องทางที่ประชาชนเข้าถึงข้อมูลข่าวสารของเทศบาลตำบลไม้เรียง

**2. หลักการและเหตุผล**

ด้วยพระราชบัญญัติข้อมูลข่าวสารของราชการ พ.ศ. 2540 มาตรา 7 และมาตรา 9 กำหนดให้หน่วยงานของรัฐจะต้องจัดให้มีการเผยแพร่ข้อมูลที่สำคัญๆ ของหน่วยงาน เช่น โครงสร้างและการจัดองค์กร อำนาจหน้าที่ แผนงาน โครงการและอื่นๆ

ดังนั้น เทศบาลตำบลไม้เรียงจึงได้ตระหนักและเห็นความสำคัญของการเผยแพร่ข้อมูลที่สำคัญๆ ของหน่วยงานผ่านทางช่องทางที่หลากหลาย เพื่อให้การเผยแพร่ข้อมูลข่าวสารครอบคลุมทุกกลุ่มเป้าหมาย ได้แก่ หน่วยประชาสัมพันธ์ ณ ที่ทำการของหน่วยงาน เว็บไซต์ของหน่วยงานหรือสื่อสังคม (Social Media)หมายเลขโทรศัพท์เฉพาะ การเผยแพร่ข้อมูลทางสื่อสิ่งพิมพ์ต่างๆ โทรทัศน์ วิทยุ สื่ออิเล็กทรอนิกส์อื่นๆ ทั้งนี้ เพื่อให้ประชาชนสามารถตรวจสอบการปฏิบัติราชการตามอำนาจหน้าที่และเข้าถึงข้อมูลตามภารกิจหลักของเทศบาลตำบลไม้เรียงได้ง่ายและสะดวกมากขึ้น

**3. วัตถุประสงค์**

1. เพื่อให้มีช่องทางการเผยแพร่ข้อมูลข่าวสารของหน่วยงานที่หลากหลาย

2. เพื่อให้ประชาชนหรือผู้รับบริการสามารถเข้าถึงข้อมูลข่าวสารได้สะดวกมากยิ่งขึ้น

3. เพื่อให้มีช่องทางในการรับเรื่องร้องเรียนที่เข้าถึงประชาชนได้ง่าย

**4. เป้าหมาย/ผลผลิต**

ช่องทางในการเผยแพร่ข้อมูลข่าวสารของหน่วยงาน จำนวนไม่น้อยกว่า 7 ช่องทาง

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชน ได้แก่

๑. บอร์ดประชาสัมพันธ์ของเทศบาลตำบลไม้เรียง

๒. บอร์ดประชาสัมพันธ์ของเทศบาลตำบลไม้เรียง ที่อยู่ตามชุมชน

๓. ประกาศเสียงตามสาย/วิทยุชุมชน/หอกระจายข่าว/หน่วยประชาสัมพันธ์เคลื่อนที่

๔. ศูนย์ข้อมูลข่าวสารของเทศบาลตำบลไม้เรียง มีเจ้าหน้าที่ให้บริการประจำ

๕. จัดส่งเอกสารเผยแพร่รายงานประจำปี

๖. ประชาสัมพันธ์ข้อมูลการดำเนินงานของหน่วยงาน ผ่านสื่อมวลชน/การจัดแถลงข่าว

๘. ประกาศผ่านเว็บไซต์ของเทศบาลตำบลไม้เรียง

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ทุกส่วน/กอง เทศบาลตำบลไม้เรียง

**10.ตัวชี้วัด/ผลลัพธ์**

จำนวนช่องทางในการเผยแพร่ข้อมูลข่าวสารของหน่วยงาน

**ลำดับที่ ๒**

**1. ชื่อโครงการ/กิจกรรม/มาตรการ**

โครงการจัดทำสื่อประชาสัมพันธ์

**2. หลักการและเหตุผล**

ในภาวะสังคมปัจจุบัน ความเจริญก้าวหน้าด้านวิชาการ และเทคโนโลยีต่างๆ ก้าวหน้าไปมากเครื่องมือสื่อสารอิเล็กทรอนิกส์ต่างๆ ที่ทันสมัย และมีประสิทธิภาพสูง การนำเอาเทคโนโลยีต่างๆ เข้ามาใช้ในการดำเนินงานผ่านสื่อการประชาสัมพันธ์ เพื่อให้บรรลุผลสำเร็จ และรวดเร็วยิ่งขึ้น โดยเฉพาะการสรุปเพื่อให้ความรู้ความเข้าใจได้ง่ายในช่วงระยะเวลาสั้นๆ หรือช่วงระยะเวลาอันจำกัดนั้นเป็นเรื่องที่ต้องปูพื้นฐาน สร้างความน่าเชื่อถือ และ

น่าสนใจให้กับกิจกรรม/โครงการของเทศบาล ให้สามารถมองเห็นภาพหรือเห็นความเกี่ยวโยงกันของกิจกรรม/โครงการต่างๆ ได้ชัดเจนถูกต้อง ฉะนั้นการสร้างความสัมพันธ์กับประชาชนต้องการให้ประชาชนเข้าถึงและมีส่วนร่วมรับรู้ในภารกิจของเทศบาล จึงจำเป็นต้องพิจารณาในการเลือกสื่อให้เหมาะสมกับสภาวการณ์นั้นๆ การใช้สื่อเทคนิคและวิธีการเป็นอย่างไรบ้าง ในแต่ละขั้นตอนที่ต่างกันเป็นสิ่งสำคัญ ทั้งนี้เพื่อให้ประชาชนยอมรับและให้ความร่วมมือสนับสนุน ซึ่งจะมีผลต่อการพัฒนาตามภารกิจ บทบาท หน้าที่ อย่างโปร่งใสและยุติธรรม

ดังนั้น เทศบาลตำบลไม้เรียงจึงได้จัดทำโครงการจัดทำสื่อประชาสัมพันธ์ เพื่อใช้เป็นสื่อประชาสัมพันธ์ในการรับรู้ข่าวสารต่าง ๆ ให้กับประชาชนในเขตเทศบาลตำบลไม้เรียง

**3. วัตถุประสงค์**

1. เพื่อประชาสัมพันธ์การดำเนินงานของเทศบาลให้ประชาชนได้รับทราบโดยผ่านทางสื่อประเภทต่างๆ ได้แก่ สื่อสิ่งพิมพ์, สื่อวิทยุ, โทรทัศน์, สื่อ Social network ผ่านทางจดหมายอิเล็กทรอนิกส์

2. เพื่อสร้างจิตสำนึกให้เกิดการเรียนรู้ รับรู้และเข้าใจในภารกิจการปฏิบัติงานของเทศบาลอย่างถูกต้องและโปร่งใส

3. เพื่อส่งเสริมให้ประชาชนมีส่วนร่วมและรับผิดชอบในภารกิจของเทศบาล

4. เพื่อให้เกิดความหวงแหนและภาคภูมิใจในท้องถิ่นของตน

5. เพื่อนำเสนอผลงาน/โครงการโดดเด่น ให้เป็นที่ทราบกันอย่างแพร่หลาย

**4. เป้าหมาย**

เพื่อผลิตสื่อประชาสัมพันธ์เผยแพร่ภารกิจของเทศบาลตำบลไม้เรียงให้ประชาชนโดยทั่วไปทราบอย่างกว้างขวาง

1. จัดทำวารสารรายงานประจำปี

๒. จัดทำแผ่นพับประชาสัมพันธ์เทศบาล และคู่มือการให้บริการประชาชน

๓. จัดทำคู่มือสำหรับประชาชน

๔. ป้ายประชาสัมพันธ์

๕. เสียงตามสาย

๖. อื่นๆ

**5. พื้นที่ดำเนินการ**

ในเขตเทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

1. เสนออนุมัติโครงการ

2. ดำเนินการประชุม

3. มอบหมายงาน/จัดทำการร่วมนำเสนอร่างรูปแบบ

4. ผลิตสื่อประเภทต่างๆ เพื่อให้เกิดการเรียนรู้อย่างเหมาะสมตามภารกิจ

5. ติดตามและประเมินผลโครงการ

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

ใช้แบบสอบถามความพึงพอใจในการดำเนินงานของเทศบาลตำบลไม้เรียงโดยกำหนดตัวชี้วัด ดังนี้

- ประชาชนได้รับทราบเข้าใจถึงบทบาท ภารกิจของเทศบาลตำบลไม้เรียงและมีความพึงพอใจในสื่อเอกสารในการประชาสัมพันธ์ ไม่น้อยกว่าร้อยละ 60

**3.2 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน**

**๓.๒.๑ มีกระบวนการรับฟังความคิดเห็นของประชาชนในการดำเนินกิจการตามอำนาจหน้าที่ขององค์กรปกครองส่วนท้องถิ่นโดยเฉพาะการดำเนินกิจการที่จะมีผลกระทบต่อความเป็นอยู่และสุขอนามัยของประชาชนในท้องถิ่น**

**ลำดับที่ ๑**

**1. ชื่อโครงการ/กิจกรรม/มาตรการ**

โครงการจัดทำแผนพัฒนาเทศบาล

**2. หลักการและเหตุผล**

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และแก้ไขเพิ่มเติม (ฉบับที่ 1) พ.ศ. 2559 ข้อ 18 กำหนดให้จัดทำหรือทบทวนแผนพัฒนาสี่ปีให้แล้วเสร็จภายในเดือนตุลาคมก่อนปีงบประมาณถัดไป ข้อ 25 กำหนดให้นำแผนพัฒนาท้องถิ่นสี่ปีไปเป็นกรอบในการจัดทำงบประมาณรายจ่ายประจำปี ข้อ 27 กำหนดให้จัดทำแผนการดำเนินงานให้แล้วเสร็จภายในสามสิบวันนับแต่วันที่ประกาศใช้งบประมาณรายจ่ายประจำปี และข้อ 13 (3) กำหนดให้มีการติดตามและรายงานผลการติดตามอย่างน้อยปีละสองครั้ง ภายในเดือนเมษายนและภายในเดือนตุลาคมของทุกปี

ดังนั้น เพื่อปฏิบัติตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และแก้ไขเพิ่มเติม (ฉบับที่ 1) พ.ศ. 2559 เทศบาลตำบลไม้เรียงจึงได้จัดทำโครงการจัดทำแผนพัฒนาเทศบาล ขึ้น

**3. วัตถุประสงค์**

๑. เพื่อให้การบริหารงานมีความสอดคล้องกับนโยบายการพัฒนาของรัฐบาล , แผนพัฒนาเศรษฐกิจและสังคมแห่งชาติ , ยุทธศาสตร์การพัฒนาของจังหวัด/อำเภอและ เชื่อมโยงกับข้อมูลพื้นฐาน วิสัยทัศน์ ยุทธศาสตร์และแนวทางในการพัฒนาของผู้บริหารท้องถิ่น

๒. เพื่อใช้เป็นกรอบและแนวทางการพัฒนารวมทั้งให้การบริหารงานมีความสอดคล้องกับปัญหาและความต้องการของประชาชน

๓. เพื่อเป็นการจัดเตรียมโครงการพัฒนาต่าง ๆ ให้อยู่ในลักษณะที่พร้อมจะบรรจุในเอกสารงบประมาณประจำปี และนำไปปฏิบัติได้ทันทีเมื่อได้รับงบประมาณ

๔. เพื่อเป็นเครื่องมือในการวางแผนทางการเงินและเป็นเครื่องมือที่ผู้บริหารใช้ควบคุมการทำงานของเจ้าหน้าที่

๕. เพื่อให้การตั้งงบประมาณเป็นไปตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๔๑

๖. เพื่อให้ทราบรายละเอียดของแผนงาน โครงการพัฒนาและกิจกรรมที่ดำเนินการจริงทั้งหมดในเขต

เทศบาล

๗. เพื่อประเมินผลการบริหารงานของเทศบาล ว่าเป็นไปตามแผนพัฒนาเทศบาลหรือไม่

๘. เพื่อนำผลการประเมินแผนพัฒนาของเทศบาลมา ปรับปรุงแก้ไข และติดสินใจดำเนินงานต่อไป

**4. เป้าหมาย/ผลผลิต**

*เชิงคุณภาพ*

- เพื่อสำรวจและจัดเก็บข้อมูลพื้นฐานเพื่อใช้ในการจัดทำแผนพัฒนาเทศบาล

- เพื่อจัดทำแผนชุมชนทั้ง ๖ ชุมชน

- เพื่อให้การจัดทำแผนพัฒนาสี่ปี (พ.ศ. ๒๕62 – ๒๕๖5) เป็นไปตามระเบียบ

กระทรวงมหาดไทย ว่าด้วยการจัดทำแผนพัฒนาขององค์ปกครองส่วนท้องถิ่น พ.ศ. ๒๕๔๘ และแก้ไขเพิ่มเติม (ฉบับที่ 1 ) พ.ศ. 2559

- เพื่อให้การจัดทำงบประมาณรายจ่าย ประจำปี พ.ศ. ๒๕62 เป็นไปตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๔๑

- เพื่อให้การจัดทำแผนการดำเนินงาน ประจำปี พ.ศ. ๒๕62 เป็นไปตามระเบียบ

กระทรวงมหาดไทย ว่าด้วยการจัดทำแผนพัฒนาขององค์ปกครองส่วนท้องถิ่น พ.ศ. ๒๕๔๘

- เพื่อให้การติดตามและประเมินผลแผนพัฒนาสี่ปี เป็นไปตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และแก้ไขเพิ่มเติม (ฉบับที่ 1 ) พ.ศ. 2559

*เชิงปริมาณ*

- สำรวจและจัดเก็บข้อมูลพื้นฐานทั้ง ๖ ชุมชน

- จัดทำประชาคมเมืองทั้ง ๖ ชุมชน

- จัดทำแผนชุมชนทั้ง ๖ ชุมชน

- จัดทำแผนพัฒนาสี่ปี (พ.ศ. ๒๕62– ๒๕๖5) จำนวน 40 เล่ม

- จัดทำงบประมาณรายจ่ายประจำปี พ.ศ. ๒๕62 จำนวน 40 เล่ม

- จัดทำแผนการดำเนินงาน ประจำปี ๒๕62 จำนวน ๔๐ เล่ม

- จัดทำรายงานติดตามและประเมินผลแผนพัฒนาสี่ปี พ.ศ. 2561 – ๒๕64 จำนวน ๕๐ เล่ม

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

1. ประชุมคณะกรรมการพัฒนาเทศบาลตำบลไม้เรียงเพื่อกำหนดยุทธศาสตร์และแนวทางการพัฒนาให้สอดคล้องกับนโยบายการพัฒนาของรัฐบาล, แผนพัฒนาเศรษฐกิจและสังคมแห่งชาติ,ยุทธศาสตร์การพัฒนาของจังหวัด/อำเภอและนโยบายของผู้บริหาร

2. เตรียมการจัดทำแผนยุทธศาสตร์การพัฒนา (พ.ศ. ๒๕62-๒๕๖5) โดยดำเนินการประชุมประชาคมเมือง

๓. เก็บรวบรวมข้อมูล วิเคราะห์ข้อมูล โดยการสำรวจและเก็บข้อมูลพื้นฐาน

๔. คณะกรรมการสนับสนุนการจัดทำแผนพัฒนาของเทศบาลตำบลไม้เรียง ดำเนินการจัดทำร่างแผนพัฒนาสี่ปี

๕ เสนอร่างแผนพัฒนาสี่ปีให้คณะกรรมการพัฒนาเทศบาลพิจารณาให้ความเห็นชอบ

๖. ส่งร่างแผนพัฒนาสี่ปีให้ผู้บริหารอนุมัติ

๗. ผู้บริหารประกาศใช้แผนพัฒนาสี่ปี

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

จำนวน 3๐,๐๐๐ บาท

**9. ผู้รับผิดชอบ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

๑. ทำให้การบริหารงานมีความสอดคล้องกับนโยบายการพัฒนาของรัฐบาล , แผนพัฒนาเศรษฐกิจและสังคมแห่งชาติ , ยุทธศาสตร์การพัฒนาของจังหวัด/อำเภอ และ เชื่อมโยงกับข้อมูลพื้นฐาน วิสัยทัศน์ ยุทธศาสตร์และแนวทางในการพัฒนาของผู้บริหารท้องถิ่น

๒. ทำให้การบริหารงานมีความสอดคล้องกับปัญหาและความต้องการของประชาชน

๓. ทำให้การจัดเตรียมโครงการพัฒนาต่าง ๆ อยู่ในลักษณะที่พร้อมจะบรรจุในเอกสารงบประมาณประจำปี และนำไปปฏิบัติได้ทันทีเมื่อได้รับงบประมาณ

๔. ทำให้ประชาชนมีส่วนร่วมในการจัดทำแผนยุทธศาสตร์การพัฒนาและแผนพัฒนาสามปี และมีส่วนร่วมในการพัฒนาชุมชนสร้างชุมชนเข็มแข็ง

๕. เป็นเครื่องมือในการวางแผนทางการเงินและเป็นเครื่องมือที่ผู้บริหารใช้ควบคุมการทำงานของเจ้าหน้าที่

๖. เป็นเครื่องมือของสภาเทศบาลตำบลไม้เรียงที่จะควบคุมดูแลนโยบายและการปฏิบัติงานของคณะผู้บริหาร

๗. ทำให้ทราบรายละเอียดของแผนงาน โครงการพัฒนาและกิจกรรมที่ดำเนินการจริงทั้งหมดในเขตเทศบาล

**ลำดับที่ ๒**

**1. ชื่อโครงการ/กิจกรรม/มาตรการ**

การดำเนินงานศูนย์รับเรื่องราวร้องทุกข์ของเทศบาลตำบลไม้เรียง

**2. หลักการและเหตุผล**

เทศบาลตำบลไม้เรียงเป็นหน่วยงานภาครัฐที่เน้นการให้บริการประชาชน และมีเป้าหมายให้มีการบริการประชาชนในด้านต่างๆ ที่อยู่ในอำนาจหน้าที่ด้วยความรวดเร็ว มีประสิทธิภาพ และเกิดประโยชน์ต่อประชาชนผู้รับบริการโดยตรง โดยถือว่าประชาชนเป็นศูนย์กลางที่จะได้รับการบริการอย่างสะดวกรวดเร็ว และลดภาระของประชาชนเป็นสำคัญ

ดังนั้น เพื่อให้การดำเนินงานด้านบริการเป็นไปอย่างต่อเนื่องและเป็นการอำนวยความสะดวกและตอบสนองความต้องการของประชาชน เทศบาลตำบลไม้เรียงจึงมีการจัดตั้งศูนย์รับเรื่องราวร้องทุกข์เพื่อไว้สำหรับรับเรื่องร้องเรียน/ร้องทุกข์ จากประชาชนที่ได้รับความเดือดร้อนต่างๆ

**3. วัตถุประสงค์**

1. เพื่อรับทราบปัญหาความเดือดร้อนของประชาชนในพื้นที่ และจะได้แก้ไขปัญหาได้อย่างถูกต้องหรือนำมาเป็นข้อมูลในการทำแผนงานโครงการแก้ไขปัญหาต่อไป

2. เพื่ออำนวยความสะดวกแก่ประชาชนที่มาติดต่อราชการ ณ ที่ทำการเทศบาล

3. เพื่อเสริมสร้างความสัมพันธ์อันดีระหว่างบุลากรของเทศบาลกับประชาชนในพื้นที่

**4. เป้าหมาย**

ให้บริการรับเรื่องร้องเรียน/ร้องทุกข์ จากประชาชนในพื้นที่ที่ได้รับความเดือดร้อนรำคาญหรือผู้มีส่วนได้เสียที่เกี่ยวข้อง โดยการปฏิบัติราชการต้องสามารถให้บริการได้อย่างมีคุณภาพ สามารถดำเนินการแล้วเสร็จภายในระยะเวลาที่กำหนด สร้างความเชื่อมั่นไว้วางใจ รวมถึงตอบสนองตามความคาดหวัง/ความต้องการของประชาชนผู้รับบริการ และผู้มีส่วนได้ส่วนเสียที่มีความหลากหลายและมีความแตกต่างกันได้อย่างเหมาะสมและมีการจัดเตรียมระบบการแก้ไขหรือบรรเทาปัญหาและผลกระทบใดๆ ที่อาจจะเกิดขึ้นตามมาได้

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**๖. วิธีดำเนินการ**

1. จัดทำคำสั่งแต่งตั้งเจ้าหน้าที่ผู้รับผิดชอบรับเรื่องร้องเรียน/ร้องทุกข์

2. เผยแพร่ประชาสัมพันธ์ให้ประชาชนทราบช่องทางในการร้องทุกข์/ร้องเรียน

3. นำเรื่องเสนอคณะผู้บริหารพิจารณาสั่งการเจ้าหน้าที่ผู้เกี่ยวข้อง เพื่อแก้ไขปัญหาตามความจำเป็นและเร่งด่วน

4. แจ้งผลการปฏิบัติงานให้ผู้ร้องทราบ

**๗. ระยะเวลาดำเนินการ**

ให้บริการในวัน เวลาราชการวันจันทร์ – วันศุกร์ ตั้งแต่เวลา 08.30 น. – 16.30 น.โดยช่องทางร้องทุกข์/ร้องเรียน ดังนี้

1. ที่สำนักงานเทศบาลตำบลไม้เรียง อำเภอฉวาง จังหวัดนครศรีธรรมราช

2. ทางโทรศัพท์หมายเลข 0-7567-1263 ทางโทรสารหมายเลข 0-7567-1264

3. ทางเว็บไซต์ หรือทางไปรษณีย์

**๘. งบประมาณดำเนินการ**

ไม่ใช้งบประมาณ

**๙. ผู้รับผิดชอบโครงการ**

สำนักงานปลัด เทศบาลตำบลไม้เรียง อำเภอฉวาง จังหวัดนครศรีธรรมราช

**๑๐. ตัวชี้วัด/ผลลัพธ์**

1. มีสถิติจำนวนเรื่องร้องทุกข์/ร้องเรียน ประจำสัปดาห์/ประจำเดือน ทำให้เห็นว่าประชาชนได้มีส่วนร่วมในการสอดส่องดูแลสังคมและการอยู่ร่วมกัน แสดงให้เห็นถึงการเปิดโอกาสให้ประชาชนมีส่วนร่วมในการดำเนินงานของเทศบาลตำบลไม้เรียง

2. สามารถดำเนินการแก้ไขปรับปรุงตามเรื่องที่ประชาชนร้องเรียน/ร้องทุกข์

3. แจ้งผลการดำเนินการให้ผู้ร้องเรียนทราบภายใน 15 วัน

**๓.๒.๒ มีช่องทางให้ประชาชนในท้องถิ่นสามารถร้องเรียน/ร้องทุกข์ได้โดยสะดวก**

**ลำดับที่ ๑**

**1. ชื่อโครงการ/กิจกรรม/มาตรการ**

โครงการเทศบาล เคลื่อนที่บริการด้วยใจรับใช้ประชาชน

**2. หลักการและเหตุผล**

เทศบาลตำบลไม้เรียงเป็นหน่วยงานภาครัฐที่เน้นการให้บริการประชาชน และมีเป้าหมายให้มีการบริการประชาชนในด้านต่างๆ ที่อยู่ในอำนาจหน้าที่ด้วยความรวดเร็ว มีประสิทธิภาพ และเกิดประโยชน์ต่อประชาชนผู้รับบริการโดยตรง โดยถือว่าประชาชนเป็นศูนย์กลางที่จะได้รับการบริการอย่างสะดวกรวดเร็วและลดภาระของประชาชนเป็นสำคัญ

ดังนั้น เพื่อให้การดำเนินงานด้านบริการประชาชนเป็นไปอย่างต่อเนื่องและเป็นการให้บริการในเชิงรุก จึงได้จัดทำโครงการ เทศบาลเคลื่อนที่ บริการด้วยใจรับใช้ประชาชน เพื่อสำรวจความต้องการของประชาชนตามครัวเรือนว่าต้องการให้เทศบาลดำเนินการให้บริการในด้านใดบ้าง และให้บริการงานด้านต่างๆ ซึ่งอยู่ในอำนาจหน้าที่ อาจดำเนินการด้วยตนเองหรือร่วมมือกับองค์กรเอกชนโดยเน้นให้บริการฟรีแก่ประชาชน หรือหากจำเป็นต้องคิดว่าบริการก็ให้คิดในอัตราถูกที่สุด เพื่อให้ประชาชนเดือดร้อนน้อยที่สุด

**3. วัตถุประสงค์**

1. เพื่ออำนวยความสะดวกแก่ประชาชนโดยไม่ต้องเดินทางมารับบริการ ณ สำนักงานเทศบาลซึ่งอาจเสียค่าใช้จ่ายหรือเสียเวลาเพิ่มขึ้น

2. เพื่อรับทราบปัญหาความเดือดร้อนของประชาชนในพื้นที่ และจะได้แก้ไขปัญหาได้อย่างถูกต้องหรือนำมาเป็นข้อมูลในการทำแผนงาน โครงการแก้ไขปัญหาต่อไป

3. เพื่อเสริมสร้างความสัมพันธ์อันดีระหว่างบุคลากรของเทศบาลกับประชาชนในพื้นที่

**4. เป้าหมาย/ผลลัพธ์**

นำบริการในหน้าที่ของทุกส่วนงานของเทศบาล ออกไปให้บริการแก่ประชาชนหมุนเวียนชุมชนต่างๆ ในเขตเทศบาลทั้งหมด ร่วมกับการประชุมเวทีประชาคมทำแผนพัฒนาท้องถิ่น

**5. พื้นที่ดำเนินการ**

ในเขตเทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

1. จัดทำร่างโครงการเสนอคณะผู้บริหารพิจารณาอนุมัติ

2. จัดหางบประมาณเพื่อสนับสนุนโครงการให้บรรลุผลตามเป้าหมาย

3. ประสานงานกับทุกกองทุกฝ่าย เพื่อคัดเลือกกิจกรรมและงานในหน้าที่ที่จะนำไปให้บริการแก่ประชาชนในเขตเทศบาลตำบลไม้เรียงทั้งหมด

4. กำหนดสถานที่ วัน เวลา ในการออกให้บริการเคลื่อนที่ (ร่วมกับการประชาคมทำแผนพัฒนาท้องถิ่น)

5. ประสานงานกับทุกส่วนงาน

6. ประชาสัมพันธ์ให้ประชาชนทราบล่วงหน้าทางเสียงตามสาย

7. นำกิจกรรมงานในหน้าที่ออกบริการประชาชน

8. ประเมินผลการปฏิบัติงาน

**7. ระยะเวลาดำเนินการ**

4 ปี (ปีงบประมาณ พ.ศ.25๖๑– 25๖๔)

**8. งบประมาณดำเนินการ**

1. ไม่ใช้งบประมาณ (ปีงบประมาณ พ.ศ. 2561)

2. ใช้งบประมาณ ปีละ 5,000 บาท (ปีงบประมาณ พ.ศ. 2562 – 2564)

**9. ผู้รับผิดชอบโครงการ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

1. มีสถิติจำนวนประชาชนทุกชุมชนที่อยู่ในเขตตำบลไม้เรียง ซึ่งได้เข้าร่วมโครงการฯ ได้รับบริการที่สะดวก รวดเร็ว ประหยัด พร้อมทั้งได้รับทราบนโยบายต่างๆ ของเทศบาลตำบลไม้เรียงอย่างทั่วถึง

2. ประชาชนทุกชุมชนที่อยู่ในเขตตำบลไม้เรียง มีโอกาสได้แสดงความคิดเห็นโดยมีเจ้าหน้าที่ของเทศบาลร่วมรับฟัง ทั้งในเรื่องการดำเนินงานของเทศบาล และความต้องการด้านสาธารณูปโภคของประชาชน

**๓.๒.๓ มีรายงานหรือแจ้งเป็นลายลักษณ์อักษรให้ประชาชนผู้ร้องเรียน/ร้องทุกข์ได้ทราบถึงการได้รับเรื่องระยะเวลาและผลการดำเนินการเกี่ยวกับเรื่องร้องเรียน/ร้องทุกข์**

**ลำดับที่ ๑**

**1. ชื่อโครงการ/กิจกรรม/มาตรการ**

กิจกรรมรายงานผลการตรวจสอบข้อเท็จจริงให้ผู้ร้องเรียน/ร้องทุกข์รับทราบ

**2. หลักการและเหตุผล**

การแต่งตั้งเจ้าหน้าที่ในการรับเรื่องร้องเรียน ร้องทุกข์ เป็นสิ่งสำคัญเพราะการปฏิบัติหน้าที่ราชการทุกครั้งจะต้องมีการตรวจสอบ กลั่นกรองการใช้อำนาจ โดยการเปิดโอกาสให้ทุกภาคส่วนได้รับทราบข้อเท็จจริง ข้อกฎหมายที่ถูกต้อง และต้องเป็นธรรมกับทุกฝ่าย เมื่อดำเนินการตามขั้นตอนเรื่องการร้องเรียนร้องทุกข์เสร็จแล้วให้แจ้งผู้ร้องรับทราบโดยเร็วไม่เกิน 15 วัน

**3. วัตถุประสงค์**

1. เพื่อปฏิบัติตามระเบียบ กฎหมายที่เกี่ยวข้องอย่างเคร่งครัดลดปัญหาทุจริต

2. เพื่อให้เกิดการปฏิบัติหน้าที่ราชการอย่างถูกต้องโดยการนำข้อเสนอแนะจากหน่วยตรวจสอบมาปฏิบัติ

3. เพื่อให้ผู้ร้องได้รับทราบขั้นตอนของการดำเนินการเรื่องร้องเรียนร้องทุกข์และส่งเสริมภาคประชาชนร่วมตรวจสอบการดำเนินงานของทางราชการ

**4. เป้าหมายการดำเนินการ**

ผู้ร้องเรียนร้องทุกข์ทุกราย

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีการดำเนินการ**

ตรวจสอบข้อเท็จจริงแล้วเสร็จแจ้งผู้ร้องโดยเร็วไม่เกิน 15 วันทำการ

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

ไม่ใช้งบประมาณ

**๙. ผู้รับผิดชอบโครงการ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10.ตัวชี้วัด/ผลลัพธ์**

1. การปฏิบัติหน้าที่ราชการถูกต้องตามระเบียบ กฎหมาย เป็นธรรมกับทุกฝ่าย

2. ใช้เป็นแนวทางปฏิบัติงานด้านการร้องเรียนร้องทุกข์

**3.3 การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น**

**๓.๓.๑ ดำเนินการให้ประชาชนมีส่วนร่วมในการจัดทำแผนพัฒนาการจัดทำงบประมาณ**

**ลำดับที่ ๑**

**1. ชื่อโครงการ/กิจกรรม/มาตรการ**

มาตรการแต่งตั้งคณะกรรมการสนับสนุนการจัดทำแผนพัฒนาและแต่งตั้งคณะกรรมการจัดทำแผนพัฒนา

**2. หลักการและเหตุผล**

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘แก้ไขเพิ่มเติมถึง (ฉบับที่ ๒) พ.ศ.25๕๙ ข้อ 8 ให้ผู้บริหารท้องถิ่นแต่งตั้งคณะกรรมการพัฒนาท้องถิ่น ประกอบด้วย

1. ผู้บริหารท้องถิ่น ประธานกรรมการ
2. รองนายกองค์องค์กรปกครองส่วนท้องถิ่นนั้นทุกคน กรรมการ
3. สมาชิกสภาท้องถิ่นที่สภาท้องถิ่นคัดเลือกจำนวนสามคน กรรมการ
4. ผู้ทรงคุณวุฒิที่ผู้บริหารท้องถิ่นคัดเลือกจำนวนสามคน กรรมการ
5. ผู้แทนภาคราชการและ/หรือรัฐวิสาหกิจ

ที่ผู้บริหารท้องถิ่นคัดเลือกจำนวนไม่น้อยกว่าสามคน กรรมการ

1. ผู้แทนประชาคมท้องถิ่นที่ประชาคมท้องถิ่น

คัดเลือกจำนวนไม่น้อยกว่าสามคนแต่ไม่เกินหกคน กรรมการ

1. ปลัดองค์กรปกครองส่วนท้องถิ่น กรรมการและเลขานุการ
2. หัวหน้าส่วนการบริหารที่มีหน้าที่จัดทำแผน ผู้ช่วยเลขานุการ

และข้อ 9 ให้ผู้บริหารท้องถิ่นแต่งตั้งคณะกรรมการสนับสนุนการจัดทำแผนพัฒนาท้องถิ่น ประกอบด้วย

1. ปลัดองค์กรปกครองส่วนท้องถิ่น ประธานกรรมการ
2. หัวหน้าส่วนการบริหารขององค์กรปกครองส่วนท้องถิ่น กรรมการ
3. ผู้แทนประชาคมท้องถิ่นที่ประชาคมท้องถิ่นคัดเลือกจำนวนสามคน กรรมการ
4. หัวหน้าส่วนราชการที่มีหน้าที่จัดทำแผน กรรมการ
5. เจ้าหน้าที่วิเคราะห์นโยบายและแผนหรือพนักงานส่วนท้องถิ่นที่

ที่ผู้บริหารท้องถิ่นมอบหมาย กรรมการ

โดยคณะกรรมการสนับสนุนการจัดทำแผนมีหน้าที่จัดทำร่างแผนพัฒนาท้องถิ่นส่งให้คณะกรรมการพัฒนาท้องถิ่นพิจารณา และเมื่อคณะกรรมการพัฒนาท้องถิ่นพิจารณาเสร็จส่งให้นายกเทศมนตรีเพื่อประกาศใช้แผนพัฒนาต่อไป

ดังนั้น เพื่อให้การจัดทำแผนพัฒนาเทศบาลตำบลไม้เรียงเป็นไปด้วยความเรียบร้อย ถูกต้องตามระเบียบ เทศบาลตำบลไม้เรียงจึงแต่งตั้งคณะกรรมการสนับสนุนการจัดทำแผนพัฒนาเทศบาลตำบลไม้เรียงและคณะกรรมการพัฒนาเทศบาลตำบลไม้เรียง

**3. วัตถุประสงค์**

เพื่อส่งเสริมให้บุคลากรของเทศบาลตำบลไม้เรียงและตัวแทนประชาชนจากทุกภาคส่วนได้มีส่วนร่วมและแสดงความคิดเห็นในการจัดทำร่างแผนยุทธศาสตร์การพัฒนาเทศบาลตำบลไม้เรียงและแผนพัฒนาสี่ปีของเทศบาลตำบลไม้เรียงให้สอดคล้องกับประเด็นหลักการพัฒนาที่ประชาคม และคณะกรรมการพัฒนาเทศบาลกำหนดด้วยความถูกต้อง โปร่งใส และสุจริต

**4. เป้าหมาย/ผลผลิต**

คณะกรรมการสนับสนุนการจัดทำแผนพัฒนาเทศบาล จำนวน ๑ คณะ

คณะกรรมการจัดทำแผนพัฒนาเทศบาลตำบลไม้เรียง จำนวน ๑ คณะ

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

เมื่อคณะกรรมการสนับสนุนจัดทำแผนพัฒนาเทศบาล และคณะกรรมการพัฒนาเทศบาลหมดวาระมีการดำเนินการดังนี้

1. คณะกรรมการที่มาจากผู้แทนประชาคม จะมีการดำเนินการจัดประชุมประชาคมเมืองเพื่อคัดเลือก

ผู้แทนประชาคมไปแต่งตั้งเป็นคณะกรรมการสนับสนุนจัดทำแผนพัฒนาเทศบาล และคณะกรรมการพัฒนาเทศบาล

1. คณะกรรมการที่มาจากผู้ทรงคุณวุฒิ จะดำเนินการโดยทำหนังสือขอให้ผู้บริหารเป็นผู้คัดเลือกตาม

ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548

1. คณะกรรมการที่มาจากผู้แทนภาคราชการและหรือรัฐวิสาหกิจ จะดำเนินการโดยทำหนังสือขอให้

ผู้บริหารผู้คัดเลือกตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548

**7. ระยะเวลาดำเนินการ**

คณะกรรมการสนับสนุนการจัดทำแผนพัฒนาเทศบาลตำบลไม้เรียงบางตำแหน่งในปัจจุบันจะครบวาระการดำรงตำแหน่ง 2 ปี ตามที่ระเบียบฯ กำหนด เทศบาลตำบลไม้เรียงจึงต้องดำเนินการคัดเลือกบุคคลในตำแหน่งดังกล่าวมาดำรงตำแหน่งคณะกรรมการสนับสนุนการจัดทำแผนพัฒนาเทศบาลแทนกรรมการฯ ที่ครบวาระการดำรงตำแหน่ง เพื่อให้เป็นไปตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2558 แก้ไขเพิ่มเติมถึง (ฉบับที่ ๒) พ.ศ.๒๕๕๙

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดเทศบาล เทศบาลตำบลไม้เรียง

**10. ตัวชี้วัด/ผลลัพธ์**

เทศบาลตำบลไม้เรียงมีคณะกรรมการสนับสนุนการจัดทำแผนพัฒนาเทศบาลตำบลไม้เรียงเพื่อเป็นองค์กรในการยกร่างหรือจัดทำร่างแผนยุทธศาสตร์การพัฒนาเทศบาลและร่างแผนพัฒนาสี่ปีของเทศบาลเพื่อใช้เป็นแผนพัฒนาในการพัฒนาเทศบาลตำบลไม้เรียงความต้องการของประชาคมและชุมชนในเขตตำบลไม้เรียง ด้วยความถูกต้อง โปร่งใส สุจริต และให้ความสำคัญในการต่อต้านการทุจริต

**ลำดับที่ 2**

**1. ชื่อโครงการ/กิจกรรม/มาตรการ**

กิจกรรมการส่งเสริมและสนับสนุนการจัดทำแผนชุมชนและการประชุมประชาคมเมืองเทศบาลตำบล ไม้เรียง ประจำปี

**2. หลักการและเหตุผล**

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘แก้ไขเพิ่มเติมถึง (ฉบับที่ ๒) พ.ศ.25๕๙ องค์กรปกครองส่วนท้องถิ่นต้องจัดทำแผนพัฒนาท้องถิ่นสี่ปีโดยสอดคล้องกับแผนพัฒนาหมู่บ้านหรือแผนชุมชน และขั้นตอนการจัดทำแผนพัฒนาท้องถิ่นสี่ปีได้กำหนดให้คณะกรรมการพัฒนาท้องถิ่นจัดประชุมประชาคมท้องถิ่นเพื่อแจ้งแนวทางการพัฒนาท้องถิ่น รับทราบปัญหา ความต้องการ ประเด็นการพัฒนา และประเด็นที่เกี่ยวข้อง และแนวทางปฏิบัติที่เหมาะสมกับสภาพพื้นที่เพื่อนำมากำหนดแนวทางการจัดทำแผนพัฒนาท้องถิ่น โดยนำข้อมูลในแผนชุมชนมาพิจารณาประกอบการจัดทำแผนพัฒนาสี่ปี

แผนชุมชนเป็นการกำหนดอนาคตและกิจกรรมการพัฒนาของชุมชนโดยเกิดขึ้นจากคนในชุมชนที่มีการรวมตัวกันจัดทำแผนขึ้นมา เพื่อใช้เป็นแนวทางในการพัฒนาชุมชนหรือท้องถิ่นของตนเอง ให้เป็นไปตามที่ต้องการ และสามารถแก้ปัญหาที่ชุมชนเผชิญอยู่ร่วมกัน โดยคนในชุมชนมีส่วนร่วมคิดร่วมกำหนดแนวทาง และทำกิจกรรมการพัฒนาร่วมกันโดยยึดหลักการพึ่งตนเอง ลดการพึ่งพิงภายนอก ด้วยการคำนึกถึงศักยภาพ ทรัพยากร ภูมิปัญญา วิถีชีวิต วัฒนธรรม และสิ่งแวดล้อมในท้องถิ่นเป็นหลัก การจัดทำแผนชุมชนจึงเป็นการดำเนินการโดยชุมชนและเพื่อประโยชน์ของชุมชนเองอย่างแท้จริง

ดังนั้น เพื่อให้ดำเนินการจัดทำแผนพัฒนาสี่ปีของเทศบาลตำบลไม้เรียงเป็นไปด้วยความเรียบร้อยและถูกต้องตามระเบียบ เทศบาลตำบลไม้เรียงจึงกิจกรรมการส่งเสริมและสนับสนุนการจัดทำแผนชุมชนและการประชุมประชาคมเมืองเทศบาลตำบลไม้เรียง ประจำปี

**3. วัตถุประสงค์**

เพื่อส่งเสริมให้ประชาชนในชุมชนได้มีส่วนร่วมในการจัดทำแผนพัฒนาท้องถิ่นของตนเอง โดยผ่านกระบวนการจัดทำแผนชุมชน และการประชุมประชาคมเมืองเพื่อจัดทำแผนพัฒนาสี่ปีของเทศบาลตำบลไม้เรียง ส่งผลให้แผนพัฒนาสี่ปีของเทศบาลตำบลไม้เรียงเป็นแผนพัฒนาที่มาจากความต้องการของประชาชนในท้องถิ่น

**4. เป้าหมาย/ผลผลิต**

แผนชุมชนของเทศบาลตำบลไม้เรียง จำนวน 6 ชุมชน

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

กิจกรรมการส่งเสริมและสนับสนุนการจัดทำแผนชุมชนและการประชุมประชาคมเมืองเทศบาลตำบล ไม้เรียง ประจำปี

1. ออกกำหนดการทำประชาคมแต่ละชุมชน

2. ออกพื้นที่ทำประชาคมตามกำหนดการ โดยให้ประชาชนในชุมชนเสนอปัญหาและความต้องการ และโครงการ เพื่อนำไปบรรจุไว้ในแผนชุมชน

3. รวบรวมข้อมูลจากการทำประชาคม จัดทำเป็นรูปเล่ม ส่งกลับให้แต่ละชุมชน

4. นำแผนชุมชนเข้าร่วมประชุมเพื่อบูรณาการร่วมกับการจัดทำแผนพัฒนาท้องถิ่นของเทศบาล

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

1. การจัดทำแผนชุมชน และการประชุมประชาคมเมืองเทศบาลตำบลไม้เรียงเป็นไปด้วยความเรียบร้อย

2. เทศบาลตำบลไม้เรียงได้จัดทำแผนพัฒนาสี่ปีที่มีความถูกต้อง โปร่งใส สุจริต เพราะได้มาจากความต้องการของประชาชน

**๓.๓.๒ ดำเนินการให้ประชาชนมีส่วนร่วมในการจัดหาพัสดุ**

**ลำดับที่ ๑**

**1. ชื่อโครงการ/กิจกรรม/มาตรการ**

มาตรการแต่งตั้งตัวแทนประชาคมเข้าร่วมเป็นคณะกรรมการตรวจรับงานจ้าง

**2. หลักการและเหตุผล**

ตามระเบียบกระทรวงมหาดไทย ว่าด้วยการพัสดุของหน่วยการบริหารราชการส่วนท้องถิ่น พ.ศ. 2535 แก้ไขเพิ่มเติมถึง (ฉบับที่ 10) พ.ศ. ได้กำหนดให้คณะกรรมการตรวจการจ้าง ประกอบด้วยประธานกรรมการหนึ่งคนและกรรมการอย่างน้อยสองคน โดยให้แต่งตั้งจากข้าราชการส่วนท้องถิ่นหรือข้าราชการอื่น และในกรณีจำเป็นหรือเพื่อประโยชน์ของหน่วยการบริหารราชการส่วนท้องถิ่น จะแต่งตั้งบุคคลอื่นอีกไม่เกินสองคนร่วมเป็นกรรมการด้วยก็ได้

และตามหลักธรรมาภิบาลหรือการบริหารจัดการที่ดี (Good Governance) เป็นการจัดการ การควบคุมดูแล และการปฏิบัติงานให้เป็นไปในครรลองธรรม  ความถูกต้องชอบธรรมทั้งปวง อาทิ ความโปร่งใสสามารถตรวจสอบได้  หลักธรรมาภิบาลยังเป็นหลักสำคัญในการบริหารและการปฏิบัติงานของบุคลากรภาครัฐในการปฏิบัติงานด้วยความสุจริต โป่รงใส และสามารถตรวจสอบได้

ดังนั้น เพื่อให้การจัดซื้อจัดจ้างของเทศบาลตำบลไม้เรียงเป็นไปด้วยความโปร่งใส บริสุทธิ์ ยุติธรรม และให้ความสำคัญกับการมีส่วนร่วมของประชาชน เทศบาลตำบลไม้เรียงจึงได้ดำเนินมาตรการแต่งตั้งตัวแทนประชาคมเข้าร่วมเป็นคณะกรรมการตรวจรับงานจ้างขึ้น

**3. วัตถุประสงค์**

1. เพื่อส่งเสริมให้ประชาชนได้มีส่วนร่วมในการดำเนินการจัดซื้อจัดจ้างของเทศบาลตำบลไม้เรียง

2. เพื่อให้การจัดซื้อจัดจ้างของเทศบาลตำบลไม้เรียงเป็นไปด้วยความถูกต้อง โปร่งใส และสุจริต

**4. เป้าหมาย/ผลผลิต**

ประชาชนในเขตเทศบาลตำบลไม้เรียง

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

1. มีการประชุมประชาคมประจำปี เทศบาลจัดให้มีการคัดเลือกประชาชนเป็นร่วมเป็นคณะกรรมการตรวจรับงานจ้างชุมชนละ 2 คน

2. และเมื่อดำเนินการจัดจ้างโครงการนายกเทศมนตรีแต่งตั้งคณะกรรมการตรวจรับงานจ้างตามระเบียบ และพิจารณาแต่งตั้งตัวแทนประชาคมเข้ามาร่วมเป็นคณะกรรมการอีกจำนวน 2 คน

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

กองคลัง เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

1. ประชาชนได้มีส่วนร่วมในการดำเนินการจัดซื้อจัดจ้างของเทศบาลตำบลไม้เรียง

2. การจัดซื้อจัดจ้างของเทศบาลตำบลไม้เรียงเป็นไปด้วยความถูกต้อง โปร่งใส และสุจริต

**๓.๓.๓ ดำเนินการให้ประชาชนมีส่วนร่วมตรวจสอบและประเมินผลการปฏิบัติงาน**

**ลำดับที่ ๑**

**1. ชื่อโครงการ/กิจกรรม/มาตรการ**

กิจกรรมการประเมินผลการปฏิบัติราชการตามหลักเกณฑ์และวิธีการบริหารกิจการบ้านเมืองที่ดีของเทศบาลตำบลไม้เรียง

**2. หลักการและเหตุผล**

ด้วยกรมส่งเสริมการปกครองท้องถิ่นกำหนดให้เทศบาลในฐานะองค์กรปกครองส่วนท้องถิ่นต้องดำเนินการประเมินผลการปฏิบัติราชการ ซึ่งเป็นกระบวนการวัดผลการบริหารและปฏิบัติราชการของเทศบาลว่าสัมฤทธิ์ผลตามเป้าหมายหรือไม่ ตลอดจนเป็นการตรวจสอบการปฏิบัติราชการของเทศบาล เพื่อนำผลที่ได้จากการประเมินมาใช้ในการปรับปรุง แก้ไข ส่งเสริม พัฒนา ขยายหรือยุติการดำเนินภารกิจต่างๆ ของเทศบาลต่อไป

ดังนั้น อาศัยอำนาจตามความในมาตรา 9(3) และมาตรา 45 แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 เทศบาลตำบลไม้เรียงจึงได้จัดทำกิจกรรมการประเมินผลการปฏิบัติราชการของเทศบาลตำบลไม้เรียงขึ้น

เพื่อให้การประเมินผลการปฏิบัติราชการของเทศบาลตำบลไม้เรียงมีการขับเคลื่อนอย่างเป็นรูปธรรม ซึ่งจะส่งเสริมให้เทศบาลมีมาตรฐานในการปฏิบัติราชการลดขั้นตอนการปฏิบัติงาน และการอำนวยความสะดวกและการตอบสนองความต้องการของประชาชน เพื่อประโยชน์สุขของประชาชนโดยใช้วิธีการบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการตรวจสอบการประเมินผลการปฏิบัติงาน และการเปิดเผยข้อมูลข่าวสาร โดยให้เป็นไปตามหลักเกณฑ์และวิธีการที่กฎหมายกำหนด

**3. วัตถุประสงค์**

1. เพื่อติดตามประเมินผลการปฏิบัติราชการได้อย่างถูกต้องตามมาตรฐานการปฏิบัติราชการ

2. เพื่อให้เกิดกระบวนการมีส่วนร่วมของภาคประชาชนในการตรวจสอบการปฏิบัติราชการของเทศบาลตำบลไม้เรียงและเป็นการเฝ้าระวังการทุจริตในการบริหารจัดการตามภารกิจของเทศบาลตำบลไม้เรียง

3. เพื่อดำเนินงานให้เป็นไปตามนโยบายของผู้บริหารเทศบาล

**4. เป้าหมาย/ผลผลิต**

คณะทำงานและเจ้าหน้าที่ผู้รับผิดชอบการประเมินผลการปฏิบัติราชการของเทศบาลตำบลไม้เรียง

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

1. ประสานกับส่วนราชการและหน่วยงานที่เกี่ยวข้องเพื่อรวบรวมข้อมูล

2. จัดทำโครงการและขออนุมัติโครงการ

3. จัดทำประกาศประชาสัมพันธ์การดำเนินโครงการ

4. จัดทำคำสั่งแต่งตั้งคณะกรรมการ/คณะทำงานและเจ้าหน้าที่ผู้รับผิดชอบการประเมินผลการปฏิบัติราชการของเทศบาลตำบลไม้เรียง(ตามหนังสือสั่งการ ที่ มท 0892.4/ว 435 ลงวันที่ 11 ก.พ. 2558) จำนวน 7 คน ประกอบด้วย

(1) ผู้แทนชุมชนองค์กรภาคประชาชน ภาคเอกชน 2 คน

(2) ผู้แทนสมาชิกสภาเทศบาล 2 คน

(3) ผู้ทรงคุณวุฒิ 2 คน

(4) ปลัด (อบจ./เทศบาล/เทศบาล) เป็นกรรมการและเลขานุการ

(5) หัวหน้าสำนักปลัด เป็นผู้ช่วยเลขานุการ

(6) หัวหน้าฝ่ายบริหารทั่วไป เป็นผู้ช่วยเลขานุการ

ให้คณะกรรมการฯ ดำเนินการดังนี้

(1) ประเมินผลการปฏิบัติราชการของเทศบาลตำบลไม้เรียงตามหลักเกณฑ์และวิธีการบริหารกิจการบ้านเมืองที่ดี

(2) ประเมินผลการปฏิบัติราชการของเทศบาลปีละ 2 ครั้งเป็นอย่างน้อยแล้วเสนอผลการประเมินให้เทศบาลตำบลไม้เรียงทราบ เพื่อนำผลที่ได้จากการประเมินมาใช้ในการปรับปรุงแก้ไข ส่งเสริม พัฒนา ขยายหรือยุติการดำเนินภารกิจต่างๆ ของเทศบาล

(3) จัดทำแบบประเมินผลและแบบรายงานผลการประเมินการปฏิบัติราชการของเทศบาลสำหรับผลการปฏิบัติราชการประจำปี

(4) ดำเนินการเรื่องอื่นๆ ตามที่เทศบาลตำบลไม้เรียงมอบหมาย

5. ประชุมคณะกรรมการ/คณะทำงานและเจ้าหน้าที่ผู้รับผิดชอบการประเมินผลการปฏิบัติราชการ

6. การจัดทำแผนการดำเนินงาน

7. การดำเนินโครงการให้เป็นไปตามแผนการดำเนินงาน

8. จัดทำแบบสอบถามวัดความพึงพอใจในการปฏิบัติราชการของหน่วยงานต่างๆของเทศบาลพร้อมตัวชี้วัด

9. การติดตามและประเมินผล

10. การจัดทำสรุปรายงานผลการดำเนินโครงการฯ แล้วรายงานให้ผู้บริหารพิจารณาทราบปรับปรุงดำเนินการแก้ไขต่อไป

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

ผลการปฏิบัติราชการของเทศบาลตำบลไม้เรียงขึ้นเมื่อเปรียบเทียบกับปีที่ผ่านมา

**มิติที่ 4 การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น**

**4.1 มีการจัดวางระบบและรายงานการควบคุมภายใน ตามที่คณะกรรมการตรวจเงินแผ่นดินกำหนด**

**๔.๑.๑ มีการจัดทำและรายงานการจัดทำระบบควบคุมภายในให้ผู้กำกับดูแล**

**ลำดับที่ ๑**

**1. ชื่อโครงการ/กิจกรรม/มาตรการ**

โครงการจัดทำรายงานการควบคุมภายใน

**2. หลักการและเหตุผล**

ตามระเบียบคณะกรรมการตรวจเงินแผ่นดิน ว่าด้วยการกำหนดมาตรฐานการควบคุมภายใน พ.ศ. 2544 กำหนดให้หน่วยรับตรวจติดตามประเมินผลการควบคุมภายในที่ได้กำหนดไว้ รายงานต่อผู้กำกับดูแลและคณะกรรมการตรวจเงินแผ่นดิน อย่างน้อยปีละหนึ่งครั้ง ภายในเก้าสิบวันนับจากวันสิ้นปีงบประมาณ

ดังนั้น เพื่อให้การปฏิบัติถูกต้องและเป็นไปตามที่ระเบียบฯ กำหนด เทศบาลตำบลไม้เรียงจึงได้มีการจัดทำและรายงานการควบคุมภายในตามที่คณะกรรมการตรวจเงินแผ่นดินกำหนดเป็นประจำทุกปี

**3. วัตถุประสงค์**

1. เพื่อติดตามและประเมินผลการควบคุมภายใน ระดับองค์กรของเทศบาล

2. เพื่อสรุปรายงานผลการประเมินผลการควบคุมภายในให้นายกเทศมนตรีตำบลไม้เรียงทราบตามแบบที่ระเบียบฯ กำหนด

3. เพื่อรายงานการติดตามและประเมินผลการควบคุมภายในต่อผู้กำกับดูแลและคณะกรรมการตรวจเงินแผ่นดิน ตามกำหนด

**4. เป้าหมาย/ผลผลิต**

ส่วนราชการ/กอง ทุกหน่วยงานของเทศบาลตำบลไม้เรียง

**5. พื้นที่ดำเนินการ**

ส่วนราชการ/กอง ทุกหน่วยงานของเทศบาลตำบลไม้เรียง

**6. วิธีดำเนินการ**

1. แต่งตั้งคณะกรรมการติดตามและประเมินผลการควบคุมภายใน ระดับองค์กร

2. แต่งตั้งคณะกรรมการติดตามและประเมินผลการควบคุมภายใน ระดับหน่วยงานย่อย

3. ผู้บริหารมีหนังสือแจ้งให้ทุกส่วนราชการติดตามและประเมินผลการควบคุมภายใน

4. คณะกรรมการติดตามและประเมินผลการควบคุมภายใน ระดับหน่วยงานย่อย ดำเนินการประเมินองค์ประกอบ ตามแบบ ปย.1 และประเมินผลการปรับปรุงการควบคุมภายในตามแบบ ปย.2

5. คณะกรรมการติดตามและประเมินผลการควบคุมภายในระดับองค์กร ดำเนินการรวบรวม เพื่อจัดทำรายงานการควบคุมภายใน ตามระเบียบฯ ข้อ 6 ระดับองค์กร และนำเสนอผู้บริหาร พร้อมจัดส่งรายงานให้ผู้กำกับดูแลและคณะกรรมการตรวจเงินแผ่นดิน

**7. ระยะเวลาการดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ส่วนราชการ/กอง ทุกหน่วยงานของเทศบาลตำบลไม้เรียง

**10. ตัวชี้วัด/ผลลัพธ์**

1. บุคลากรมีความรู้ความเข้าใจในการปฏิบัติงานเพื่อให้เกิดประสิทธิภาพสูงสุด

2. ลดโอกาสความผิดพลาด ป้องกันและลดความเสี่ยงต่อการปฏิบัติงาน

3. เกิดประโยชน์สูงสุดต่อองค์กรและประชาชนโดยรวม

**4.1.2 มีการติดตามประเมินระบบควบคุมภายใน โดยดำเนินการให้มีการจัดทำแผนการปรับปรุงหรือบริหารความเสี่ยง และรายงานผลการติดตามการปฏิบัติตามแผนการปรับปรุงควบคุมภายในให้ผู้กำกับดูแล**

**ลำดับที่ 1**

**1. ชื่อโครงการ/กิจกรรม/มาตรการ**

กิจกรรมติดตามประเมินผลการควบคุมภายใน

**2. หลักการและเหตุผล/ที่มาของโครงการ**

ระบบการควบคุมภายในเป็นกลไกที่สำคัญและเป็นเครื่องมือในการบริหารงานในหน่วยงานไม่ว่าจะเป็นในภาครัฐ หรือเอกชนทั้งขนาดเล็กและขนาดใหญ่ ระบบการควบคุมภายในจะช่วยควบคุมหรือลดความเสี่ยงของหน่วยงานให้อยู่ในระดับที่ยอมรับได้ซึ่งจะทำให้ปฏิบัติงานและการจัดการของหน่วยงานบรรลุตามวัตถุประสงค์ ในอดีตที่ผ่านมาการบริหารงานของหน่วยงานภาครัฐ ได้มีการควบคุมภายในตามที่กระทรวงการคลังประกาศให้ใช้เป็นเรื่องๆ ไป ซึ่งอาจอยู่ในรูปของกฎหมาย ระเบียบ ระบบบัญชี หนังสือสั่งการ และหนังสือตอบข้อหารือต่างๆ โดยส่วนใหญ่ จะเน้นไปที่การควบคุมด้านการเงินและบัญชีและการปฏิบัติให้ถูกต้องตามระเบียบหรือกฎเกณฑ์ที่ทางราชการกำหนดไว้ ซึ่งไม่ครอบคลุมถึงการจัดการด้านอื่นๆ นอกเหนือจากด้านการเงินและบัญชีในหน่วยงาน จึงไม่สามารถสะท้อนภาพถึงผลการดำเนินงานในภาพรวมของหน่วยงานได้ ระบบการควบคุมภายในที่ดีควรเป็นระบบการควบคุมที่ครอบคลุมงานทุกด้านและสามารถสะท้อนภาพให้เห็นเป็นองค์รวมของหน่วยงานนั้นๆ ว่ามีการดำเนินงานที่มีประสิทธิภาพและประสิทธิผลหรือไม่เพียงใด การที่ระบบการควบคุมภายในของรัฐยังไม่ครอบคลุมทุกระบบงาน อาจเป็นช่องทางรั่วไหลทำให้เกิดความเสียหายในหน่วยงานและการดำเนินงานไม่สัมฤทธิ์ผล ทั้งนี้ สาเหตุส่วนหนึ่งอาจเกิดจากการกำหนดหน้าที่และมอบหมายงานในหน่วยงานไม่เหมาะสม การมอบหมายการปฏิบัติงานทั้งกระบวนการให้บุคคลใดบุคคลหนึ่งเพียงคนเดียว การควบคุมสอบทานและการตรวจสอบยังไม่มีประสิทธิภาพเพียงพอตลอดจนขาดการประเมินและการบริหารความเสี่ยงการควบคุมภายในของหน่วยงานที่กำหนดขึ้น และพัฒนาให้ระบบการควบคุมภายในดังกล่าวทันสมัยอยู่เสมอ

เทศบาลตำบลไม้เรียงพิจารณาแล้วเห็นว่าเพื่อให้องค์กรมีแนวทางในการกำหนดระบบการควบคุมภายใน ให้เป็นไปอย่างมีประสิทธิภาพและเหมาะสมกับการปฏิบัติงานในหน่วยงานจึงได้กำหนดกิจกรรมการติดตามประเมินผลการควบคุมภายในของเทศบาลตำบลไม้เรียงขึ้น

**3. วัตถุประสงค์**

1. เพื่อให้การปฏิบัติงานเป็นไปอย่างมีประสิทธิภาพและประสิทธิผล ทำให้การใช้ทรัพยากรเป็นไปอย่างประหยัดและคุ้มค่า โดยลดขั้นตอนการปฏิบัติงานที่ซ้ำซ้อนหรือไม่จำเป็น ลดความเสี่ยงหรือผลเสียหายด้านการเงินหรือด้านอื่นๆ ที่อาจมีขึ้น

2. เพื่อให้มีข้อมูลและรายงานทางการเงินที่ถูกต้องครบถ้วนและเชื่อถือได้ สร้างความมั่นใจแก่ผู้บริหารในการตัดสินใจเกี่ยวกับการบริหารและการปฏิบัติงาน และบุคคลภายนอกที่เกี่ยวข้อง

3. เพื่อให้บุคลากรมีการปฏิบัติตามนโยบาย กฎหมาย เงื่อนไขสัญญา ข้อตกลง ระเบียบข้อบังคับต่างๆ ของหน่วยงานอย่างถูกต้องและครบถ้วน

**4. เป้าหมาย**

เพื่อให้การควบคุมภายในของเทศบาลตำบลไม้เรียงเป็นไปอย่างมีประสิทธิภาพและเหมาะสมกับการปฏิบัติงานในหน่วยงาน อีกทั้งยังเป็นการควบคุมหรือลดความเสี่ยงของหน่วยงานให้อยู่ในระดับที่ยอมรับได้ ซึ่งจะทำให้การปฏิบัติงานและการจัดงานของหน่วยงานบรรลุตามวัตถุประสงค์

**5. พื้นที่ดำเนินการ**

ส่วนราชการ/กอง ทุกหน่วยงานของเทศบาลตำบลไม้เรียง

**6. วิธีดำเนินการ**

1. แต่งตั้งคณะทำงานติดตามประเมินผลการควบคุมภายในตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ. 2544 ข้อ 6

2. ประชุมคณะทำงานเพื่อปรับปรุงพัฒนาระบบการควบคุมภายในอย่างต่อเนื่องเพื่อให้การปฏิบัติตามภารกิจและตามนโยบายของรัฐบาล กระทรวงมหาดไทย และตามแผนพัฒนาเทศบาลตำบลไม้เรียงเป็นไปอย่างมีประสิทธิภาพและประสิทธิผล

3. การรวบรวมผลการติดตามและประเมินผลการควบคุมภายในให้คณะทำงานฯ เพื่อสรุปข้อมูล

4. รายงานผลการปฏิบัติงาน ความคิดเห็นและอุปสรรคต่างๆ ให้นายกเทศมนตรีตำบลไม้เรียงและผู้บริหารทราบ

**7. หน่วยงานรับผิดชอบ**

ทุกกอง/สำนัก ของเทศบาลตำบลไม้เรียง อำเภอฉวาง จังหวัดนครศรีธรรมราช

**8. งบประมาณดำเนินการ**

ไม่ใช้งบประมาณ

**9. ประโยชน์ที่คาดว่าจะได้รับ**

1. การดำเนินงานของหน่วยงานบรรลุวัตถุประสงค์ที่วางไว้อย่างมีประสิทธิภาพ

2. การใช้ทรัพยากรเป็นไปอย่างมีประสิทธิภาพ ประหยัด และคุ้มค่า

3. มีข้อมูลและรายงานทางการเงินที่ถูกต้อง ครบถ้วนและเชื่อถือได้ สามารถนำไปใช้ในการตัดสินใจ

4. การปฏิบัติในหน่วยงานเป็นไปอย่างมีระบบและอยู่ในกรอบของกฎหมาย ระเบียบ ข้อบังคับที่วางไว้

5. เป็นเครื่องมือช่วยผู้บริหารในการกำกับดูแลการปฏิบัติงานดีอย่างดียิ่ง

**10. ตัวชี้วัด/ผลลัพธ์**

1. มีรายงานการประเมินผลการควบคุมภายใน ตามมาตรฐาน ข้อ 6 ที่เสร็จตามกำหนดเวลา

2. กิจกรรมการควบคุมภายใน ร้อยละ 80 ได้ดำเนินการแก้ไข

3 ร้อยละของหน่วยงานรายงานการประเมินผลการควบคุมภายในครบทุกงาน

4. มีการจัดการความรู้ที่เกี่ยวข้องกับการควบคุมภายใน

5. ระดับความพึงพอใจของผู้ที่เกี่ยวข้องในการจัดทำรายงานการประเมินผลการควบคุมภายใน

(ร้อยละ 80 ในระดับมาก)

**๔.๒.๑ ส่งเสริมให้ประชาชนมีส่วนร่วมตรวจสอบ กำกับ ดูแลการบริหารงานบุคคลเกี่ยวกับการบรรจุ แต่งตั้ง โอนย้ายข้าราชการ พนักงาน ลูกจ้าง**

**ลำดับที่ ๑**

**1. ชื่อโครงการ/กิจกรรม/มาตรการ**

มาตรการส่งเสริมให้ประชาชนมีส่วนร่วม ตรวจสอบ กำกับ ดูแลการบริหารงานบุคคลเกี่ยวกับการบรรจุแต่งตั้ง การโอน ย้าย

**2. หลักการและเหตุผล/ที่มาของโครงการ**

การบริหารงานบุคคลเป็นกระบวนการเกี่ยวกับบุคคลถือว่าเป็นสิ่งสำคัญหรือเป็นหัวใจขององค์กรจึงมักจะกำหนดหน้าที่ของงานเป็นเรื่องๆ การวางนโยบาย การวางแผน การวางระเบียบและข้อบังคับที่ปฏิบัติงานในองค์กรหรือหน่วยงาน เพื่อให้มีประสิทธิภาพและเพื่อให้การปฏิบัติงานบรรลุตามวัตถุประสงค์

ดังนั้นเทศบาลตำบลไม้เรียงจึงได้กำหนดมาตรการส่งเสริมให้ประชาชนมีส่วนร่วม ตรวจสอบ กำกับ ดูแลการบริหารงานบุคคล โดยพิจารณาจากประเด็นการบริหารงานบุคคลโดยยึดมั่นในหลักคุณธรรมในเรื่องการบรรจุ แต่งตั้ง การโอน ย้าย การเลื่อนระดับ และการเลื่อนขั้นเงินเดือน โดยถือปฏิบัติตามกฎหมาย ระเบียบ หนังสือสั่งการโดยเคร่งครัด เพื่อให้การบริหารงานบุคคลของเทศบาลตำบลไม้เรียงเป็นไปอย่างโปร่งใส และสามารถตรวจสอบได้

**3. วัตถุประสงค์**

1. เพื่อให้ประชาชนมีส่วนร่วม การตรวจสอบ กำกับ ดูแลการบริหารงานบุคคลให้เป็นไปด้วยความโปร่งใสและเป็นธรรม

2. เพื่อให้เป็นแนวทางในการตรวจสอบ กำกับ ดูแลการบริหารงานบุคคลเกี่ยวกับการบรรจุแต่งตั้งการโอน ย้าย

**4. เป้าหมาย/ผลผลิต**

พนักงานเทศบาล พนักงานจ้าง ที่มีการดำเนินการด้านการบริหารงานบุคคล

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีการดำเนินการ**

**ตรวจสอบ กำกับ ดูแลการบริหารงานบุคคลเกี่ยวกับการบรรจุแต่งตั้ง การโอน ย้าย**

- แต่งตั้งกรรมการจากภาคประชาชนให้มีส่วนร่วม ตรวจสอบ กำกับ ดูแลบริหารงานบุคคลในการบรรจุแต่งตั้งเทศบาลตำบลไม้เรียงได้ดำเนินการตามกฎหมาย ระเบียบ ข้อบังคับที่เกี่ยวข้องอย่างเคร่งครัด

- การสรรหาการบรรจุแต่งตั้งได้มีการประชาสัมพันธ์ไปยังหน่วยงานอื่น และ ก.เทศบาลจังหวัดอื่น รวมถึงประชาสัมพันธ์ให้ประชาชนภายในตำบลทราบโดยการประกาศเสียงตามสายภายในหมู่บ้าน

- มีการประชาสัมพันธ์ลงในเว็บไซต์ของเทศบาลตำบลไม้เรียง

- มีการติดประกาศประชาสัมพันธ์ที่บอร์ดประชาสัมพันธ์ของเทศบาลตำบลไม้เรียง

- ในการบรรจุแต่งตั้งได้มีการแต่งตั้งคณะกรรมการจากหน่วยงานอื่นเป็นกรรมการ รวมถึงมีการแต่งตั้งประชาชนเพื่อตรวจสอบขั้นตอนการดำเนินการในการบรรจุแต่งตั้ง

- การบรรจุแต่งตั้งจะต้องได้รับการตรวจสอบคุณสมบัติและความเห็นชอบจากคณะกรรมการพนักงานเทศบาล (ก.เทศบาลจังหวัด) ก่อน

- ในการออกคำสั่งการบรรจุแต่งตั้งเทศบาลตำบลไม้เรียงจะออกคำสั่งแต่งตั้งได้ต้องไม่ก่อนวันที่เทศบาลตำบลไม้เรียงรับมติ คณะกรรมการพนักงานเทศบาล (ก.เทศบาลจังหวัด)

**การเลื่อนระดับ/เลื่อนตำแหน่ง**

- แต่งตั้งกรรมการจากภาคประชาชนให้มีส่วนร่วม ตรวจสอบ กำกับ ดูแลการบริหารงานบุคคลในการเลื่อนระดับ/การเลื่อนตำแหน่ง เทศบาลตำบลไม้เรียงได้ดำเนินการตามกฎหมาย ระเบียบ หนังสือสั่งการข้อบังคับที่เกี่ยวข้อง อย่างเคร่งครัด

- มีการแจ้งผู้ที่มีคุณสมบัติทราบโดยการบันทึกข้อความแจ้งผู้มีคุณสมบัติที่จะเลื่อนระดับ/เลื่อนตำแหน่ง

- มีการประชาสัมพันธ์ไปยังหน่วยงานอื่น และ ก.เทศบาลจังหวัดอื่น รวมถึงประชาสัมพันธ์ให้ประชาชนภายในตำบลทราบโดยการประกาศเสียงตามสายภายในหมู่บ้าน และมีการประชาสัมพันธ์ลงในเว็บไซต์ของเทศบาลตำบลห้วยโพธิ์

- มีขั้นตอนการตรวจสอบคุณสมบัติผู้ขอรับการประเมินเพื่อเลื่อนระดับ/เลื่อนตำแหน่ง

- มีการแต่งตั้งคณะกรรมการจากหน่วยงานอื่นเข้าร่วมเป็นกรรมการประเมินผลงานการเลื่อนระดับ/การเลื่อนตำแหน่งเพื่อความโปร่งใส

- มีการออกคำสั่งแต่งตั้งคณะกรรมการในการดำเนินการอย่างชัดเจน

- ผู้ขอรับการประเมินสามารถซักถามข้อสงสัยหรือโต้แย้งผลการประเมิน หรือตรวจสอบการดำเนินการที่ตนเองเห็นว่าไม่เป็นธรรมได้

- การเลื่อนระดับ/การเลื่อนตำแหน่ง จะต้องได้รับการตรวจสอบคุณสมบัติและความเห็นชอบจากคณะกรรมการพนักงานเทศบาล (ก.เทศบาลจังหวัด) ก่อน

- ในการออกคำสั่งการเลื่อนระดับ/การเลื่อนตำแหน่ง เทศบาลตำบลไม้เรียงจะออกคำสั่งแต่งตั้งได้ต้องไม่ก่อนวันที่เทศบาลตำบลไม้เรียงรับมติคณะคณะกรรมการพนักงานเทศบาลจังหวัด (ก.เทศบาลจังหวัด)

**การเลื่อนขั้นเงินเดือน**

- แต่งตั้งกรรมการจากภาคประชาชนให้มีส่วนร่วม ตรวจสอบ กำกับ ดูแลบริหารงานบุคคล ในการที่เทศบาลตำบลไม้เรียงได้ดำเนินการเลื่อนขั้นเงินเดือนตามกฎหมาย ระเบียบ หนังสือสั่งการ ข้อบังคับที่เกี่ยวข้อง อย่างเคร่งครัด

- มีการจัดทำประกาศหลักเกณฑ์หรือแนวทางนากรปฏิบัติงาน และประกาศเผยแพร่หลักเกณฑ์ให้บุคลากรทราบ

- มีการแต่งตั้งคณะกรรมการกลั่นกรองการประเมินผลการปฏิบัติงานและคณะกรรมการพิจารณาการเลื่อนขั้นเงินเดือน เพื่อพิจารณาการเลื่อนขั้นเงินเดือนให้เป็นไปอย่างยุติธรรม

- มีการประชุมคณะกรรมการกลั่นกรองการประเมินผลการปฏิบัติงาน และคณะกรรมการพิจารณาการเลื่อนขั้นเงินเดือน มีการนำข้อมูลมาใช้ประกอบการตัดสินใจ เพื่อประกอบการพิจารณาความดีความชอบ เช่น ข้อมูลประสิทธิภาพและประสิทธิผลของการปฏิบัติงาน ความสามารถและความอุตสาหะ การรักษาวินัย การปฏิบัติตนเหมาะสม และข้อมูลการลา เป็นต้น

- มีการแจ้งผลการประเมินให้พนักงานทราบ พร้อมเปิดโอกาสให้ซักถาม ตอบข้อสงสัย และโต้แย้งผลการประเมินที่ไม่เป็นธรรม

- นายกเทศมนตรีตำบลไม้เรียงออกคำสั่งการเลื่อนขั้นเงินเดือนตามมติคณะกรรมการพิจารณาการเลื่อนขั้นเงินเดือน และมีการติดประกาศผลการเลื่อนขั้นเงินเดือนให้พนักงานทราบโดยทั่วกัน

**7. ระยะเวลาการดำเนินการ**

4ปี (ปีงบประมาณ พ.ศ. 25๖๑ – พ.ศ. 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

**ตัวชี้วัด**

กำหนดเป็นระดับขั้นของความสำเร็จ แบ่งเกณฑ์การให้คะแนนเป็น 5 ระดับ โดยพิจารณาจากความก้าวหน้าของขั้นตอนการดำเนินงานตามเป้าหมายของแต่ละระดับ

**ผลลัพธ์**

ประชาชนมีส่วนร่วมในการตรวจสอบ กำกับ ดูแลการบริหารงานบุคคลเกี่ยวกับการบรรจุ การโอน ย้าย ของเทศบาลตำบลไม้เรียงและมีแนวทางในการปฏิบัติงานอย่างชัดเจน พร้อมทั้งเปิดเผยและสามารถอธิบายผลที่เกิดขึ้นดังกล่าวได้

**๔.๒.๒ ส่งเสริมให้ประชาชนมีส่วนร่วมตรวจสอบ กำกับดูแลการบริหารงานงบประมาณ การรับ-การจ่ายเงินการหาประโยชน์จากทรัพย์สินของทางราชการ**

**ลำดับที่ ๑**

**1. ชื่อโครงการ/กิจกรรม/มาตรการ**

กิจกรรมการรายงานผลการใช้จ่ายเงินให้ประชาชนได้รับทราบ

**2. หลักการและเหตุผล**

การปฏิบัติงานด้านการคลังเป็นการทำงานที่ต้องอาศัยระเบียบกฎหมาย หนังสือสั่งการ ตลอดจนมติคณะรัฐมนตรี วิธีการทำงานต้องอยู่ในกรอบ และต้องมีระบบการบริการที่รวดเร็ว ถูกต้อง ประชาชนหรือผู้รับบริการเกิดความพึงพอใจสร้างความสะดวกให้แก่ประชาชนมากที่สุดถูกต้องทั้งระเบียบกฎหมาย ข้อเท็จจริงไม่มีข้อผิดพลาดบริการด้วยความเสมอภาคกัน ไม่เลือกปฏิบัติเสริมสร้างความโปร่งใสในการปฏิบัติงาน การบริหารการเงินการคลังเกิดความโปร่งใสไม่เกิดการทุจริตคอร์รัปชั่นมีการทำงานมีกระบวนการที่โปร่งใส สามารถตรวจสอบได้ รายงานการเงินจากหน่วยงานภายในและภายนอกไม่พบข้อบกพร่อง มีกระบวนการทางการคลังที่เปิดเผยข้อมูลอื่นต่อประชาชน

ดังนั้นเพื่อส่งเสริมให้ประชาชนมีส่วนร่วมตรวจสอบ กำกับ ดูแลการบริหารงบประมาณ การรับ-จ่ายเงิน การหาประโยชน์จากทรัพย์สินของทางราชการ เทศบาลตำบลไม้เรียงจึงได้ดำเนินการจัดกิจกรรมการรายงานผลการใช้จ่ายเงินให้ประชาชนได้รับทราบขึ้น

**3. วัตถุประสงค์**

1. เพื่อให้เกิดความโปร่งใสสามารถตรวจสอบได้

2. การใช้งบประมาณอย่างคุ้มค่าและเปิดโอกาสให้ประชาชนสามารถซักถามและตรวจสอบได้

3. ปฏิบัติงานถูกต้องตามระเบียบที่เกี่ยวข้อง

4. ในการบริหารจัดการต้องทำอย่างเปิดเผยสามารถตรวจสอบได้ จึงต้องมีการปรับปรุงแก้ไขการทำงานขององค์กรให้มีความโปร่งใส สามารถเปิดเผยข้อมูลข่าวสารเปิดโอกาสให้ประชาชนสามารถตรวจสอบความถูกต้องได้

**4. เป้าหมาย/ผลผลิต**

ประชาชนในเขตตำบลไม้เรียง

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

จัดทำงบแสดงฐานะการเงินและงบอื่นๆ ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติม โดยเปิดเผยเพื่อให้ประชาชนทราบ ณ ที่ทำการเทศบาลตำบลไม้เรียงภายในเก้าสิบวันนับแต่วันสิ้นปี และจัดทำรายงานแสดงผลการดำเนินงานตามที่กรมส่งเสริมการปกครองท้องถิ่นกำหนด เพื่อนำเสนอผู้บริหารท้องถิ่น และประกาศสำเนารายงานดังกล่าวโดยเปิดเผยเพื่อให้ประชาชนทราบทุกสามเดือน

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)และดำเนินการอย่างต่อเนื่อง

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

กองคลัง เทศบาลตำบลไม้เรียง อำเภอฉวาง จังหวัดนครศรีธรรมราช

**10.ตัวชี้วัด/ผลลัพธ์**

1. มีการพัฒนาการบริหารด้านการเงินการคลังและงบประมาณอย่างมีประสิทธิภาพ

2. มีการเบิกจ่ายถูกต้อง รวดเร็ว เกิดความประหยัด

3. มีการเสริมสร้างการมีส่วนร่วมของประชาชนในพื้นที่หรือผู้รับบริการ

**๔.๒.๓ ส่งเสริมให้ประชาชนมีส่วนร่วมตรวจสอบกำกับดูแลจัดหาพัสดุ**

**ลำดับที่ ๑**

**1. ชื่อโครงการ/กิจกรรม/มาตรการ**

กิจกรรมการจัดหาคณะกรรมการจัดซื้อจัดจ้างจากตัวแทนชุมชน

**2. หลักการและเหตุผล**

ตามระราชบัญญัติเทศบาล พ.ศ.2496 แก้ไขเพิ่มเติมถึงฉบับที่ 13 พ.ศ.2552 มาตรา 50 ได้กำหนดอำนาจหน้าที่ของเทศบาลไว้อย่างชัดเจนและการปฏิบัติงานตามอำนาจหน้าที่ของเทศบาลต้องไปเพื่อประโยชน์สุขของประชาชน โดยใช้หลักการบริหารกิจการบ้านเมืองที่ดีและให้คำนึงถึงการมีส่วนร่วมของประชาชนในการทำแผนพัฒนาเทศบาล การจัดทำงบประมาณ การจัดซื้อจัดจ้าง การตรวจสอบ การประเมินผลการปฏิบัติงานและการเปิดเผยข้อมูลข่าวสาร

และตามระเบียบกระทรวงมหาดไทย ว่าด้วยการพัสดุของหน่วยการบริหารราชการส่วนท้องถิ่น พ.ศ. 2535 แก้ไขเพิ่มเติมถึง (ฉบับที่ 10) พ.ศ.2553 ข้อ ๒๗ ในการดำเนินการซื้อหรือการจ้างแต่ละครั้งให้หัวหน้าฝ่ายบริหารของหน่วยการบริหารราชการส่วนท้องถิ่นแต่งตั้งคณะกรรมการขึ้น และข้อ 28 คณะกรรมการต้องประกอบด้วยประธานกรรมการหนึ่งคนและกรรมการอย่างน้อยสองคน โดยให้แต่งตั้งจากข้าราชการส่วนท้องถิ่นหรือข้าราชการอื่น และในกรณีจำเป็นหรือเพื่อประโยชน์ของหน่วยการบริหารราชการส่วนท้องถิ่น จะแต่งตั้งบุคคลอื่นอีกไม่เกินสองคนร่วมเป็นกรรมการด้วยก็ได้ ประกอบกับหลักธรรมาภิบาลหรือการบริหารจัดการที่ดี (Good Governance) เป็นการจัดการควบคุมดูแล และการปฏิบัติงานให้เป็นไปในครรลองธรรม  ความถูกต้องชอบธรรมทั้งปวง อาทิ ความโปร่งใสสามารถตรวจสอบได้  หลักธรรมาภิบาลยังเป็นหลักสำคัญในการบริหารและการปฏิบัติงานของบุคลากรภาครัฐในการปฏิบัติงานด้วยความสุจริต โป่รงใส และสามารถตรวจสอบได้

ดังนั้น เพื่อให้การจัดซื้อจัดจ้างของเทศบาลตำบลไม้เรียงเป็นไปด้วยความโปร่งใส บริสุทธิ์ ยุติธรรม และให้ความสำคัญกับการมีส่วนร่วมของประชาชน เทศบาลตำบลไม้เรียงจึงได้จัดกิจกรรมการจัดหาคณะกรรมการจัดซื้อจัดจ้างจากตัวแทนชุมชนขึ้น

**3. วัตถุประสงค์**

1. เพื่อส่งเสริมให้ประชาชนได้มีส่วนร่วมในการดำเนินการจัดซื้อจัดจ้างของเทศบาลตำบลไม้เรียง

2. เพื่อให้การจัดซื้อจัดจ้างของเทศบาลตำบลไม้เรียงเป็นไปด้วยความถูกต้อง โปร่งใส และสุจริต

**4. เป้าหมาย/ผลผลิต**

ประชาชนในเขตเทศบาลตำบลไม้เรียง

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

1. มีการประชุมประชาคมประจำปี เทศบาลจัดให้มีการคัดเลือกประชาชนเป็นร่วมเป็นคณะกรรมการจัดซื้อจัดจ้าง ชุมชนละ 6 คน

2. และเมื่อดำเนินการจัดจ้างโครงการนายกเทศมนตรีแต่งตั้งคณะกรรมการตรวจรับงานจ้างตามระเบียบ และพิจารณาแต่งตั้งตัวแทนประชาคมเข้ามาร่วมเป็นคณะกรรมการอีกจำนวน 2 คน

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

กองคลัง เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

1. ประชาชนได้มีส่วนร่วมในการดำเนินการจัดซื้อจัดจ้างของเทศบาลตำบลไม้เรียง

2. การจัดซื้อจัดจ้างของเทศบาลตำบลไม้เรียงเป็นไปด้วยความถูกต้อง โปร่งใส และสุจริต

**4.3 การส่งเสริมบทบาทการตรวจสอบของสภาท้องถิ่น**

**๔.๓.๑ ส่งเสริมและพัฒนาศักยภาพสมาชิกสภาท้องถิ่นให้มีความรู้ความเข้าใจในการปฏิบัติหน้าที่ให้เป็นไปตามกฎหมาย ระเบียบที่เกี่ยวข้องได้กำหนดไว้**

**ลำดับที่ ๑**

**1. ชื่อโครงการ/กิจกรรม/มาตรการ**

โครงการอบรมให้ความรู้ด้านระเบียบ กฎหมายท้องถิ่น ผู้บริหาร และสมาชิกสภาท้องถิ่น

**2. หลักการและเหตุผล**

ในการบริหารจัดการขององค์กรปกครองส่วนท้องถิ่นมีกฎหมาย ระเบียบ ประกาศ คำสั่ง เงื่อนไข และหลักเกณฑ์ต่างๆ ที่สมาชิกสภาท้องถิ่นและผู้บริหารท้องถิ่นได้รับการเลือกตั้งมาจากประชาชนต้องรู้และยึดเป็นแนวทางการปฏิบัติหน้าที่ การดำเนินการอย่างเคร่งครัด ปัญหาที่เกิดขึ้นเป็นประจำไม่ได้เกิดจากเรื่องขาดความรอบคอบ ความชำนาญ ประสบการณ์ หรือขาดความรู้ กฎหมาย ระเบียบ ประกาศ คำสั่ง เงื่อนไข และหลักเกณฑ์ต่างๆ ที่มักมีการปรับปรุงเปลี่ยนแปลงหรือเพิ่มเติมเสนอเท่านั้น หากแต่เกิดจากความรู้ความเข้าใจหรือการตีความข้อกฎหมาย ระเบียบ หรือกฎเกณฑ์ เงื่อนไขที่เกี่ยวข้องอย่างผิดๆ ส่งผลให้สมาชิกสภาท้องถิ่นและผู้บริหารท้องถิ่น โดยเฉพาะผู้บริหารท้องถิ่นต้องตกเป็นผู้กระทำผิดกฎหมาย ก่อให้เกิดความเสียหายแก่องค์กรปกครองส่วนท้องถิ่น และทำให้การแก้ไขปัญหาของประชาชนหรือการพัฒนาท้องถิ่นขาดประสิทธิภาพ ประสิทธิผล ส่งผลให้การพัฒนาขององค์กรปกครองส่วนท้องถิ่นต้องล่าช้า เพราะไม่ตอบสนองความต้องการของประชาชนอย่างแท้จริง จากปัญหาดังกล่าวข้างต้น จึงจำเป็นที่สมาชิกสภาท้องถิ่นและผู้บริหารท้องถิ่นต้องมีความรู้ ความเข้าใจระเบียบกฎหมาย คำสั่ง และหลักเกณฑ์ต่างๆ ที่สำคัญและเกี่ยวข้องกับการบริหารงานขององค์กรปกครองส่วนท้องถิ่น อันมีผลให้เกิดประสิทธิภาพและเกิดผลดีต่อองค์กรปกครองส่วนท้องถิ่น รวมทั้งสมาชิกสภาท้องถิ่นและผู้บริหารท้องถิ่นไม่ต้องเสี่ยงกับการกระทำผิดกฎหมายหรือถูกตรวจสอบ

ดังนั้น เพื่อให้ผู้บริหาร และสมาชิกสภาเทศบาลตำบลไม้เรียง เพิ่มพูนความรู้ ความเข้าใจ ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 มีความรู้ความเข้าใจเกี่ยวกับการยื่นบัญชีแสดงรายการทรัพย์สินและหนี้สิน มีความรู้ความเข้าใจมิให้ดำเนินกิจการที่เป็นการขัดกันระหว่างประโยชน์ส่วนบุคคลและประโยชน์ส่วนรวมตามมาตรา 100 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต และมีความรู้ความเข้าใจแนวทางการปฏิบัติสำหรับเจ้าหน้าที่ของรัฐเรื่องการรับทรัพย์สินหรือประโยชน์อื่นใดของเจ้าหน้าที่ของรัฐ ตามมาตรา 103 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต งานนิติการ สำนักงานปลัดเทศบาล จึงได้จัดทำโครงการอบรมให้ความรู้ด้านระเบียบ กฎหมายท้องถิ่น ผู้บริหาร และสมาชิกสภาท้องถิ่น

**3. วัตถุประสงค์**

1. เพื่อให้ผู้บริหาร และสมาชิกสภาเทศบาลตำบลไม้เรียง เพิ่มพูนความรู้ความเข้าใจระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547

2. เพื่อให้ผู้บริหาร และสมาชิกสภาเทศบาลตำบลไม้เรียงมีความรู้ความเข้าใจเกี่ยวกับการยื่นบัญชีแสดงรายการทรัพย์สินและหนี้สิน

3. เพื่อให้ผู้บริหาร และสมาชิกสภาเทศบาลตำบลไม้เรียงมีความรู้ความเข้าใจมิให้ดำเนินกิจการที่เป็นการขัดกันระหว่างประโยชน์ส่วนบุคคลและประโยชน์ส่วนรวมตามมาตรา 100 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต

4. เพื่อให้ผู้บริหาร และสมาชิกสภาเทศบาลตำบลไม้เรียงมีความรู้ความเข้าใจในแนวทางการปฏิบัติสำหรับเจ้าหน้าที่ของรัฐเรื่องการทรัพย์สินหรือประโยชน์อื่นใดของเจ้าหน้าที่ของรัฐตามมาตรา 103 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต

**4. เป้าหมาย/ผลผลิต**

ผู้บริหารเทศบาล สมาชิกสภาเทศบาลตำบลไม้เรียง

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

1. จัดทำโครงการ/แผนงาน

2. ประชาสัมพันธ์โครงการ วัน เวลา และสถานที่ให้แก่ผู้บริหาร และสมาชิกสภาเทศบาลเข้ารับการอบรม

3 อบรมให้ความรู้โดยวิทยากร พร้อมแจกเอกสารประกอบการอบรม

4. ประเมินผลและสรุปผลการดำเนินการ

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

1. ผู้บริหาร และสมาชิกสภาเทศบาลตำบลไม้เรียงได้เพิ่มพูนความรู้ความเข้าใจระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547

2. ผู้บริหาร และสมาชิกสภาเทศบาลตำบลไม้เรียงมีความรู้ความเข้าใจเกี่ยวกับการยื่นบัญชีแสดงรายการทรัพย์สินและหนี้สิน

3. ผู้บริหาร และสมาชิกสภาเทศบาลตำบลไม้เรียง มีความรู้ความเข้าใจมิให้ดำเนินกิจการที่เป็นการขัดกันระหว่างประโยชน์ส่วนบุคคลและประโยชน์ส่วนรวมตามมาตรา 100 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต

4. ผู้บริหาร และสมาชิกสภาเทศบาลตำบลไม้เรียงมีความรู้ความเข้าใจแนวทางการปฏิบัติสำหรับเจ้าหน้าที่ของรัฐเรื่องการรับทรัพย์สินหรือประโยชน์อื่นใดของเจ้าหน้าที่ของรัฐ ตามมาตรา 103 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต

**ลำดับที่ ๒**

**1. ชื่อโครงการ/กิจกรรม/มาตรการ**

กิจกรรมการส่งเสริมและพัฒนาศักยภาพสมาชิกสภาท้องถิ่น

**2. หลักการและเหตุผล**

องค์กรปกครองส่วนท้องถิ่นมีบทบาทความสำคัญยิ่งต่อการพัฒนาทางการเมือง เศรษฐกิจ และสังคม ด้วยเหตุผลดังกล่าวการพัฒนาศักยภาพทักษะและความรู้ของสมาชิกสภาท้องถิ่นให้มีความพร้อมที่จะรับภารกิจและการจัดบริการให้แก่ชุมชนจึงเป็นเรื่องที่สำคัญอย่างยิ่ง ประกอบกับการให้การศึกษาอบรมเป็นสิ่งสำคัญประการหนึ่งที่เทศบาลตำบลไม้เรียงได้ดำเนินการ เพื่อให้สมาชิกสภาท้องถิ่นมีความรู้และทักษะด้านการปกครองส่วนท้องถิ่น มีความรู้ความเข้าใจในการปฏิบัติหน้าที่ รวมถึงมีความรู้ความเข้าใจเกี่ยวกับระเบียบข้อกฎหมายต่างๆ ที่เกี่ยวข้องกับท้องถิ่นด้วย เพื่อพัฒนาตนเองและสามารถนำความรู้ไปใช้ให้เป็นประโยชน์ต่อการปฏิบัติหน้าที่ได้อย่างมีประสิทธิภาพและมีประสิทธิผล

ดังนั้น เทศบาลตำบลไม้เรียงจึงได้มีการจัดส่งสมาชิกสภาท้องถิ่นให้เข้ารับการฝึกอบรมและศึกษาดูงานอยู่เสมอ เพื่อเป็นการเพิ่มประสิทธิภาพในการปฏิบัติงานและสามารถนำมาพัฒนาองค์กร พัฒนาท้องถิ่น ให้ท้องถิ่นมีความเจริญก้าวหน้า

**3. วัตถุประสงค์**

1. เพื่อสร้างการเรียนรู้และประสบการณ์การทำงานให้กับสมาชิกสภาท้องถิ่นให้มีความเข้าใจในการทำงานตามบทบาทและอำนาจหน้าที่

2. เพื่อให้สมาชิกสภาท้องถิ่นได้มีความรู้ความเข้าใจในการปฏิบัติงานที่ถูกต้อง เป็นไปตามระเบียบ กฎหมาย

3. เพื่อส่งเสริมให้สมาชิกสภาท้องถิ่นได้เพิ่มศักยภาพในการพัฒนาท้องถิ่นได้อย่างถูกต้อง

**4. เป้าหมาย/ผลผลิต**

สมาชิกสภาเทศบาลตำบลไม้เรียง

**5. พื้นที่ดำเนินการ**

ทั้งในเทศบาลตำบลไม้เรียงและหน่วยงานที่จัดฝึกอบรม

**6. วิธีการดำเนินการ**

1. งานบริหารงานบุคคลตรวจสอบหลักสูตรการฝึกอบรมทั้งภายในเทศบาลและหน่วยงานภายนอก เพื่อเป็นข้อมูลในการจัดส่งสมาชิกสภาท้องถิ่นเข้ารับการอบรมหรือร่วมประชุมสัมมนาแล้วแต่กรณี

2. เมื่อพิจารณาความเหมาะสมของหลักสูตรเรียบร้อยแล้ว ดำเนินการเสนอผู้บังคับบัญชาเพื่อส่งสมาชิกสภาท้องถิ่นเข้ารับการฝึกอบรม หรือเข้าร่วมประชุม หรือดำเนินการจัดฝึกอบรมเองโดยสำนัก/กองงานที่รับผิดชอบ

3. แจ้งให้สมาชิกสภาท้องถิ่นผู้ผ่านการฝึกอบรมจัดทำรายงานสรุปผลการฝึกอบรมเสนอประธานสภา โดยผ่านนายกเทศมนตรีตำบลไม้เรียง

4. งานบริหารงานบุคคลดำเนินการประเมินผลการฝึกอบรมของสมาชิกสภาท้องถิ่น และรายงานเสนอนายกเทศมนตรีตำบลไม้เรียงทราบ

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

จำนวน ๓๐,๐๐๐ บาท

**9. ผู้รับผิดชอบโครงการ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10.ตัวชี้วัด/ผลลัพธ์**

**ผลลัพธ์**

1. สมาชิกสภาท้องถิ่นมีความรู้ความเข้าใจในการทำงานตามบทบาทและอำนาจหน้าที่

2. สมาชิกสภาท้องถิ่นได้รับการเรียนรู้และประสบการณ์การทำงานใหม่ๆ

3. การปฏิบัติงานของสมาชิกสภาท้องถิ่นเป็นไปอย่างถูกต้องตามระเบียบกฎหมาย

**ตัวชี้วัด**

จำนวนสมาชิกสภาเทศบาลตำบลไม้เรียง ได้รับการฝึกอบรมและศึกษาดูงาน

**๔.๓.๒ ส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหารตามกระบวนการและวิธีการที่กฎหมายระเบียบที่เกี่ยวข้องได้กำหนดไว้โดยไม่ฝักใฝ่ฝ่ายใด**

**ลำดับที่ ๑**

**1. ชื่อโครงการ/กิจกรรม/มาตรการ**

กิจกรรมส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหาร

**2. หลักการและเหตุผล**

การส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหารเป็นกลไกสำคัญที่ใช้สำหรับติดตาม ตรวจสอบ ประเมินผลการปฏิบัติงานของฝ่ายบริหาร ซึ่งอำนาจในการบริหารปัจจุบันองค์กรปกครองส่วนท้องถิ่นมีอิสระเต็มที่ในการดำเนินงาน มีงบประมาณเป็นของตนเอง แต่ถึงแม้จะเป็นอิสระ ส่วนกลางก็จะคอยควบคุมดูแลการดำเนินงานต่างๆ ขององค์กรปกครองส่วนท้องถิ่นให้เป็นไปโดยความเรียบร้อยและถูกต้อง เพื่อกำหนดแนวทางการพัฒนาร่วมกัน นอกจากจะทำให้เทศบาลมีบรรยากาศการทำงานแบบมีส่วนร่วมและมีประสิทธิภาพ ยังสร้างความน่าเชื่อถือให้กับองค์กร สามารถนำไปสู่ความโปร่งใสในเทศบาลและลดการทุจริต

เทศบาลตำบลไม้เรียง จึงได้ดำเนินกิจกรรมส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหารขึ้น เพื่อกำหนดบทบาทของสมาชิกสภาท้องถิ่นในการเป็นหน่วยตรวจสอบ โดยให้สมาชิกสภาร่วมเป็นคณะกรรมการในการดำเนินงานของเทศบาลเพื่อให้การปฏิบัติงานโปร่งใสและสามารถตรวจสอบได้ อีกทั้งยังเป็นการช่วยลดปัญหาการทุจริตได้

**3. วัตถุประสงค์**

1. เพื่อเป็นกลไกสำหรับตรวจสอบ ติดตาม และประเมินผลการปฏิบัติงานของฝ่ายบริหาร

2. เพื่อให้เกิดความโปร่งใสและลดการทุจริต สามารถตรวจสอบได้

3. สมาชิกสภาท้องถิ่นเข้าใจบทบาท หน้าที่ของตนเองมากขึ้น

**4. เป้าหมาย**

สมาชิกสภาเทศบาลตำบลไม้เรียง

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีการดำเนินงาน**

1. จัดทำคู่มือระเบียบกฎหมายที่เกี่ยวข้องเพื่อให้สมาชิกสภาท้องถิ่นใช้สำหรับการประชุม

2. แต่งตั้งสมาชิกสภาท้องถิ่นเป็นคณะกรรมการตรวจสอบการดำเนินการต่างๆ เช่น การแปรญัตติร่างเทศบัญญัติประจำปี การตรวจรายงานการประชุม การติดตามและประเมินผลแผนพัฒนา ฯลฯ

3. สมาชิกสภาท้องถิ่นตั้งกระทู้ถามการบริหารงานในการประชุมสภาเทศบาล

**7. ระยะเวลาดำเนินงาน**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

1. สมาชิกสภาท้องถิ่นเข้าใจบทบาทหน้าที่ และร่วมตรวจสอบการปฏิบัติงานของฝ่ายบริหาร

2. การปฏิบัติงานต่างๆ มีความโปร่งใส ตรวจสอบได้

**4.4 เสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้านการทุจริต**

**๔.๔.๑ ส่งเสริมให้มีการดำเนินการเฝ้าระวังการทุจริต**

**ลำดับที่ ๑**

**1. ชื่อโครงการ/กิจกรรม/มาตรการ**

มาตรการเฝ้าระวังการคอร์รัปชั่นโดยภาคประชาชน

**2. หลักการและเหตุผล**

คอร์รัปชั่น หมายถึง การใช้ตำแหน่งหน้าที่สาธารณะเพื่อแสวงหาผลประโยชน์ส่วนตัวหรือผลประโยชน์ของพวกพ้อง โดยมิชอบด้วยกฎหมายและศีลธรรม เจ้าหน้าที่ของรัฐมีหน้าที่รักษาผลประโยชน์ของส่วนรวมหากใช้ตำแหน่งหน้าที่ที่ได้รับมอบหมายกระทำการเพื่อผลประโยชน์ส่วนตัวหรือพวกพ้อง ก็ถือว่ามีการกระทำคอร์รัปชั่นการป้องกันและปราบปรามการทุจริตและประพฤติมิชอบในวงราชการ

พระราชกฤษฎีกาว่าด้วยหลักเกณฑ์ และวิธีการบริหารกิจการบ้านเมืองที่ดี พ.ศ. 2546 และเกณฑ์คุณภาพการบริหารจัดการภาครัฐ (PMQA) มุ่งเน้นการพัฒนาคุณภาพและธรรมาภิบาลของหน่วยงานภาครัฐ ทั้งนี้ เพื่อให้การบริหารราชการเป็นไปอย่างมีประสิทธิภาพและมีธรรมาภิบาลอันจะทำให้ประชาชนเกิดความมั่นใจศรัทธา และไว้วางใจในการบริหารราชการแผ่นดินของรัฐบาล

**3. วัตถุประสงค์**

สนับสนุนให้ภาคประชาชนร่วมกันเฝ้าระวังการคอร์รัปชั่นขององค์กรปกครองส่วนท้องถิ่น

**4. เป้าหมาย/ผลผลิต**

คณะกรรมการชุมชนหรือตัวแทนประชาชนในชุมชนเทศบาล

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

1. เชิญคณะกรรมการชุมชน หรือตัวแทนชุมชนเพื่อสร้างความรู้ความเข้าใจเรื่องการคอร์รัปชั่น

2. เชิญคณะกรรมการชุมชน หรือตัวแทนชุมชนเป็นคณะกรรมการเฝ้าระวังการคอร์รัปชั่นขององค์กรปกครองส่วนท้องถิ่น

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

1. คณะกรรมการชุมชนมีความรู้ ความเข้าใจเรื่องการคอร์รัปชั่นและสามารถตรวจสอบการคอร์รัปชั่นได้

2. มีการมอบหมายให้คณะกรรมการชุมชน หรือตัวแทนชุมชนเป็นหน่วยเฝ้าระวังการคอร์รัปชั่นในระดับเทศบาล

**ลำดับที่ 2**

**1. ชื่อโครงการ/กิจกรรม/มาตรการ**

กิจกรรมการติดป้ายประชาสัมพันธ์กรณีพบเห็นการทุจริต

**2. หลักการและเหตุผล**

ปัญหาการทุจริตที่เกิดขึ้นในหน่วยงานภาครัฐได้ส่งผลเสียหายกับประเทศชาติอย่างมาก จำเป็นที่ทุกภาคส่วนในสังคมจะต้องตระหนักและร่วมกันแก้ไขจัดการปัญหา โดยการเข้าไปมีส่วนร่วมเป็นเครือข่ายในการขับเคลื่อนต่างๆ ให้เกิดการเฝ้าระวัง ป้องปรามการทุจริต ในรูปแบบการกระตุ้นให้ทุกภาคส่วนในจังหวัดได้ตระหนักถึงปัญหาการทุจริตคอร์รัปชั่นและมีส่วนร่วมในการป้องกันและปราบปรามการทุจริต

**3. วัตถุประสงค์**

1. เพื่อให้ประชาชนมีส่วนร่วมในการป้องกันการทุจริต

2. เพื่อแสดงเจตนารมณ์ในการแก้ไขปัญหาการทุจริต

**4. เป้าหมาย/ผลผลิต**

ประชาชนในเขตตำบลไม้เรียง

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

1. ขออนุมัติจัดทำป้ายประชาสัมพันธ์

2. ปิดประกาศประชาสัมพันธ์ ณ บริเวณหน้าที่ทำการ เทศบาลตำบลไม้เรียง

3. จัดเจ้าหน้าที่รับผิดชอบรับแจ้งเหตุทางโทรศัพท์

4. บันทึกเรื่องร้องเรียน ร้องทุกข์

5. เสนอผู้บริหารพิจารณาสั่งการ

6. ดำเนินการปรับปรุงแก้ไขเรื่องที่ได้รับการร้องเรียน

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

1. ไม่ใช้งบประมาณ (ปีงบประมาณ พ.ศ. 2561)

2. ใช้งบประมาณ ปีละ 5,000 บาท (ปีงบประมาณ พ.ศ. 2562 - 2564)

**9. ผู้รับผิดชอบโครงการ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

1. จำนวนเรื่องร้องเรียนเกี่ยวกับการทุจริต

2. นำเรื่องที่ได้รับการร้องเรียนไปดำเนินการปรับปรุงแก้ไข

**๔.๔.๒ บูรณาการทุกภาคส่วนเพื่อต่อต้านการทุจริต**

**ลำดับที่ ๑**

**1. ชื่อโครงการ/กิจกรรม/มาตรการ**

มาตรการส่งเสริมและพัฒนาเครือข่ายด้านการป้องกันการทุจริต

**2. หลักการและเหตุผล**

ตามพระราชบัญญัติเทศบาล พ.ศ. 2496 แก้ไขเพิ่มเติมถึง (ฉบับที่ 13) พ.ศ.2552 ได้กำหนดให้เทศบาลมีหน้าที่บริการสาธารณะ และต้องเป็นไปเพื่อประโยชน์สุขของประชาชนโดยวิธีการบริหารกิจการบ้านเมืองที่ดีและให้คำนึงถึงการมีส่วนร่วมของประชาชน และการมีส่วนร่วมของประชาชนของเทศบาลนับเป็นหัวใจ มีความสำคัญที่เทศบาลขาดมิได้ เป็นการเปิดโอกาสให้ประชาชนปกครองตนเอง หรือกำหนดวิถีชีวิตและอนาคตของชุมชนโดยคนในชุมชน การส่งเสริมการมีส่วนร่วมของประชาชนในการบริหารงานและตรวจสอบการทำงานของเทศบาลโดยมีเป้าหมายให้การทำงานของเทศบาลตอบสนองต่อความต้องการของประชาชนได้ตรงจุด แก้ปัญหาได้รวดเร็ว สร้างความโปร่งใส รวมทั้งเป็นวิธีการที่ช่วยเสริมสร้างความเข้มแข็งของชุมชน และยังเป็นการส่งเสริมบทบาทภาคประชาชนในการป้องกันและปราบปรามการทุจริตและประพฤติมิชอบ

ดังนั้น เทศบาลตำบลไม้เรียงจึงได้ตระหนักถึงความสำคัญในการส่งเสริมให้ประชาชนเข้ามามีส่วนร่วมการส่องสอดดูแลการปฏิบัติงานของเทศบาลให้เป็นไปด้วยความโปร่งใส ตรวจสอบได้ เทศบาลจึงได้จัดทำมาตรการส่งเสริมและพัฒนาเครือข่ายด้านการป้องกันการทุจริตขึ้น

**3. วัตถุประสงค์**

1. เพื่อให้ประชาชนมีส่วนร่วมในการป้องกันการทุจริต

2. เพื่อแสดงเจตนารมณ์ในการแก้ไขปัญหาการทุจริต

**4. เป้าหมาย/ผลผลิต**

ประชาชนในเขตตำบลไม้เรียง

**5. พื้นที่ดำเนินการ**

เทศบาลตำบลไม้เรียง อำเภอฉวาง จังหวัดนครศรีธรรมราช

**6. วิธีดำเนินการ**

1. ขออนุมัติจัดทำป้ายประชาสัมพันธ์

2. ปิดประกาศประชาสัมพันธ์ ณ บริเวณหน้าที่ทำการ เทศบาลตำบลไม้เรียง

3. จัดเจ้าหน้าที่รับผิดชอบรับแจ้งเหตุทางโทรศัพท์

4. บันทึกเรื่องร้องเรียน ร้องทุกข์

5. เสนอผู้บริหารพิจารณาสั่งการ

6. ดำเนินการปรับปรุงแก้ไขเรื่องที่ได้รับการร้องเรียน

**7. ระยะเวลาดำเนินการ**

4 ปี (ปีงบประมาณ พ.ศ. 25๖๑– 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดเทศบาล เทศบาลตำบลไม้เรียง อำเภอฉวาง จังหวัดนครศรีธรรมราช

**10. ตัวชี้วัด/ผลลัพธ์**

1. จำนวนเรื่องร้องเรียนเกี่ยวกับการทุจริต

2. นำเรื่องที่ได้รับการร้องเรียนไปดำเนินการปรับปรุงแก้ไข